
	诪转谞讬' 讝讘 砖专讗讛 拽专讬 讜谞讚讛 砖驻诇讟讛 砖讻讘转 讝专注 讜讛诪砖诪砖转 砖专讗转讛 谞讚讛 爪专讬讻讬谉 讟讘讬诇讛 讜专讘讬 讬讛讜讚讛 驻讜讟专:


	讙诪' 讗讬讘注讬讗 诇讛讜 讘注诇 拽专讬 砖专讗讛 讝讬讘讛 诇专' 讬讛讜讚讛 诪讛讜 讻讬 驻讟专 专讘讬 讬讛讜讚讛 讛转诐 讘讝讘 砖专讗讛 拽专讬 讚诪注讬拽专讗 诇讗讜 讘专 讟讘讬诇讛 讛讜讗 讗讘诇 讘注诇 拽专讬 砖专讗讛 讝讬讘讛 讚诪注讬拽专讗 讘专 讟讘讬诇讛 讛讜讗 诪讞讬讬讘 讗讜 讚讬诇诪讗 诇讗 砖谞讗 转讗 砖诪注 讛诪砖诪砖转 讜专讗转讛 谞讚讛 爪专讬讻讛 讟讘讬诇讛 讜专讘讬 讬讛讜讚讛 驻讜讟专 讜讛讗 诪砖诪砖转 讜专讗转讛 谞讚讛 讻讘注诇 拽专讬 砖专讗讛 讝讬讘讛 讚诪讬讗 讜拽讗 驻讟专 专讘讬 讬讛讜讚讛 砖''诪 转谞讬 专讘讬 讞讬讬讗 讘讛讚讬讗 讘注诇 拽专讬 砖专讗讛 讝讬讘讛 爪专讬讱 讟讘讬诇讛 讜专讘讬 讬讛讜讚讛 驻讜讟专:





	讛讚专谉 注诇讱 诪讬 砖诪转讜





	诪转谞讬' 转驻诇转 讛砖讞专 注讚 讞爪讜转 专' 讬讛讜讚讛 讗讜诪专 注讚 讚' 砖注讜转 转驻诇转 讛诪谞讞讛 注讚 讛注专讘 专讘讬 讬讛讜讚讛 讗讜诪专 注讚 驻诇讙 讛诪谞讞讛 转驻诇转 讛注专讘 讗讬谉 诇讛 拽讘注 讜砖诇 诪讜住驻讬诐 讻诇 讛讬讜诐 (专' 讬讛讜讚讛 讗讜诪专 注讚 讝' 砖注讜转):


	讙诪' 讜专诪讬谞讛讜 诪爪讜转讛 注诐 讛谞抓 讛讞诪讛 讻讚讬 砖讬住诪讜讱 讙讗讜诇讛 诇转驻诇讛 讜谞诪爪讗 诪转驻诇诇 讘讬讜诐 讻讬 转谞讬讗 讛讛讬讗 诇讜转讬拽讬谉 讚讗''专 讬讜讞谞谉 讜转讬拽讬谉 讛讬讜 讙讜诪专讬诐 讗讜转讛 注诐 讛谞抓 讛讞诪讛 讜讻''注 注讚 讞爪讜转 讜转讜 诇讗 讜讛讗诪专 专讘 诪专讬 讘专讬讛 讚专讘 讛讜谞讗 讘专讬讛 讚专' 讬专诪讬讛 讘专 讗讘讗 讗诪专 专讘讬 讬讜讞谞谉 讟注讛 讜诇讗 讛转驻诇诇 注专讘讬转 诪转驻诇诇 讘砖讞专讬转 砖转讬诐 砖讞专讬转 诪转驻诇诇 讘诪谞讞讛 砖转讬诐 讻讜诇讬 讬讜诪讗 诪爪诇讬 讜讗讝讬诇 注讚 讞爪讜转 讬讛讘讬 诇讬讛 砖讻专 转驻诇讛 讘讝诪谞讛 诪讻讗谉 讜讗讬诇讱 砖讻专 转驻诇讛 讬讛讘讬 诇讬讛 砖讻专 转驻诇讛 讘讝诪谞讛 诇讗 讬讛讘讬 诇讬讛 讗讬讘注讬讗 诇讛讜 讟注讛 讜诇讗 讛转驻诇诇 诪谞讞讛 诪讛讜 砖讬转驻诇诇 注专讘讬转 讘' 讗转''诇 讟注讛 讜诇讗 讛转驻诇诇 注专讘讬转 诪转驻诇诇 砖讞专讬转 讘' 诪砖讜诐 讚讞讚 讬讜诪讗 讛讜讗 讚讻转讬讘 {讘专讗砖讬转 讗-讛} 讜讬讛讬 注专讘 讜讬讛讬 讘拽专 讬讜诐 讗讞讚 讗讘诇 讛讻讗 转驻诇讛 讘诪拽讜诐 拽专讘谉 讛讬讗 讜讻讬讜谉 讚注讘专 讬讜诪讜 讘讟诇 拽专讘谞讜 讗讜 讚讬诇诪讗 讻讬讜谉 讚爪诇讜转讗 专讞诪讬 讛讬讗 讻诇 讗讬诪转 讚讘注讬 诪爪诇讬 讜讗讝讬诇 转''砖 讚讗诪专 专讘 讛讜谞讗 讘专 讬讛讜讚讛 讗''专 讬爪讞拽 讗''专 讬讜讞谞谉 讟注讛 讜诇讗 讛转驻诇诇 诪谞讞讛 诪转驻诇诇 注专讘讬转 讘' 讜讗讬谉 讘讝讛 诪砖讜诐 讚注讘专 讬讜诪讜 讘讟诇 拽专讘谞讜 诪讬转讬讘讬 {拽讛诇转 讗-讟讜} 诪注讜转 诇讗 讬讜讻诇 诇转拽讜谉 讜讞住专讜谉 诇讗 讬讜讻诇 诇讛诪谞讜转 诪注讜转 诇讗 讬讜讻诇 诇转拽讜谉 讝讛 砖讘讟诇 拽''砖 砖诇 注专讘讬转 讜拽''砖 砖诇 砖讞专讬转 讗讜 转驻诇讛 砖诇 注专讘讬转 讗讜 转驻诇讛 砖诇 砖讞专讬转 讜讞住专讜谉 诇讗 讬讜讻诇 诇讛诪谞讜转 讝讛 砖谞诪谞讜 讞讘讬专讬讜 诇讚讘专 诪爪讜讛 讜诇讗 谞诪谞讛 注诪讛诐 讗''专 讬爪讞拽 讗''专 讬讜讞谞谉 讛讻讗 讘诪讗讬 注住拽讬谞谉 砖讘讟诇 讘诪讝讬讚 讗诪专 专讘 讗砖讬 讚讬拽讗 谞诪讬 讚拽转谞讬 讘讟诇 讜诇讗 拽转谞讬 讟注讛 砖''诪:

	讗拽诪讟专讗. 讗专讙讝 砖诇 住驻专讬诐 讜讘诪讙讬诇讛 (讚祝 讻讜:) 拽诪讟专讬 讚住驻专讬 讜讻谉 转专讙诐 讬讜谞转谉 讜讘讙谞讝讬 讘专讜诪讬诐 (讬讞讝拽讗诇 讻讝) 讗诇诪讬谉 讚讝讛讬专讬谉 诪讞转讬谉 讘拽诪讟专讬谉 讜讻谉 诇讗砖专 注诇 讛诪诇转讞讛 (诪诇讻讬诐 讘 讬) 诇讚注诇 拽诪讟专讗: 讻讻诇讬 讘转讜讱 讻诇讬 讚诪讬. 讚讛讗 讙诇讬诪讗 诇讗讜 讻诇讬讬谉 讛讜讗: 诪讞讬爪讛 注砖专讛. 讜讗诐 诇讗讜 诇讗 讬砖诪砖: 诇讚讜讻转讬讛. 讘诪拽讜诐 诪讟转讜: 诇讗讜 讗讚注转讗讬. 诇讗 谞转转讬 诇讘讬: 讻谞讙讚 讘讬转 讛讻住讗. 讘专讞讜拽 讗专讘注 讗诪讜转: 讚诇讬转 讘讛 爪讜讗讛. 砖驻讬谞讜 讗讜转讛: 讘讬转 讛诪专讞抓. 讗住讜专 诇讛专讛专 讘讜: 讚驻专住讗讬. 讘讞驻讬专讛 讛讬讜 讜驻讬讛诐 讘专讞讜拽 诪谉 讛讙讜诪讗 讜讛讜讗 讘砖讬驻讜注 讜讛专注讬 诪转讙诇讙诇 讜谞讜驻诇 诇讙讜诪讗: 诪转谞讬' 讝讘 砖专讗讛 拽专讬. 讗注''驻 砖讟诪讗 讟讜诪讗转 砖讘注讛 诪砖讜诐 讝讬讘讛 讜讗讬谉 讟讘讬诇讛 讝讜 诪讟讛专转讜 讗驻''讛 爪专讬讱 讟讘讬诇讛 诇讚讘专讬 转讜专讛 讻转拽谞转 注讝专讗 诪砖讜诐 拽专讬 讜讻谉 谞讚讛 讗诐 讘讗讛 诇讛转驻诇诇 讬''讞: 砖驻诇讟讛 砖讻讘转 讝专注. 讛专讬 讛讬讗 讻讘注诇 拽专讬 讻讚讗砖讻讞谉 讘住讬谞讬 砖诇砖转 讬诪讬诐 讗诇 转讙砖讜 讗诇 讗砖讛 (砖诪讜转 讬讟) 诇驻讬 砖砖讻讘转 讝专注 诪讟诪讗 讘驻诇讬讟转讜 讻诇 砖诇砖讛 讜诇讗讞专 诪讻讗谉 讻讘专 讛住专讬讞 讘讙讜驻讛 讜讗讬谉 专讗讜讬 注讜讚 诇讛讝专讬注 诇讛讬讜转 注讜讚 讜诇讚 谞讜爪专 讛讬诪谞讛 讜讛''驻 谞讚讛 砖驻诇讟讛 注转讛 讛转砖诪讬砖 砖砖诪砖讛 讗转诪讜诇 拽讜讚诐 砖专讗转讛: 讜专讘讬 讬讛讜讚讛 驻讜讟专. 拽讗 住诇拽讗 讚注转讱 讛砖转讗 讛讜讗讬诇 讜讟讜诪讗转 讝讬讘讛 拽讜讚诪转 讜讛专讬 讛讜讗 讟诪讗 讟讜诪讗讛 讞诪讜专讛 讜讗讬谞讜 讗讜住专转讜 讘讚讘专讬 转讜专讛 讻讚讗诪专讬谞谉 讘驻专拽讬谉 讛讝讘讬诐 讜讛诪爪讜专注讬诐 诪讜转专讬诐 转讜 诇讗 讗转讬讗 讟讜诪讗转 拽专讬 讚拽讬诇讗 讜讗住专讛 诇讬讛: 讙诪' 诇讗讜 讘专 讟讘讬诇讛 讛讜讗. 诇讚讘专讬 转讜专讛 讜讗注''驻 砖讟讜诪讗转讜 讞诪讜专讛 讜转讜 诇讗 讗转讬 拽专讬 讜诪爪专讬讱 诇讬讛: 转驻诇转 讛砖讞专: 注讚 讛注专讘. 注讚 讞砖讻讛: 注讚 驻诇讙 讛诪谞讞讛. 讘讙诪专讗 诪驻专砖 诇讛: 讗讬谉 诇讛 拽讘注. 讻诇 讛诇讬诇讛 讝诪谞讛 讜讘讙诪专讗 诪驻专砖 诪讗讬 诇砖讜谉 讗讬谉 诇讛 拽讘注: 讙诪' 诪爪讜转讛. 砖诇 拽专讬讗转 砖诪注: 诇讜转讬拽讬谉. 讛诪拽讚讬诪讬谉 诇诪爪讜转 讜诪讞讝专讬诐 诇注砖讜转 讚讘专 讘讝诪谞讜 讜诪爪讜转讜 诪拽讚讬诪讬诐 诇讗讞专 讛谞抓 讛讞诪讛 诇讛转驻诇诇 讜讻讬 转谞谉 讘诪转谞讬' 诇诪讗讞专讬诐 砖诇讗 讬讗讞专 讬讜转专 诪讞爪讜转 砖诪砖诐 讜讗讬诇讱 注讘专 讛讝诪谉: 讜讻讜诇讬 注诇诪讗. 砖讗专 讛诪转驻诇诇讬谉 讛诪讗讞专讬谉 注讚 讞爪讜转 讬讻讜诇讬谉 诇讗讞专 讜转讜 诇讗: 讘诪谞讞讛. 讛讬讬谞讜 讗讞专 讞爪讜转: 讗诐 转讬诪爪讬 诇讜诪专. 讻诇讜诪专 讗诐 转砖讬讘谞讬 讘砖讗诇转讬 诪诪讛 砖讗诪专谞讜 讟注讛 讜诇讗 讛转驻诇诇 注专讘讬转 讜讻讜': 讜讻讬讜谉 讚注讘专 讬讜诪讜 讘讟诇 拽专讘谞讜. 讜讗讬谞讜 诪拽专讬讘讜 讘讬讜诐 讗讞专 讗诐 讝诪谞讜 拽讘讜注 讻讙讜谉 诪讜住驻讬诐 砖诇 讻诇 讬讜诐 讜讬讜诐:





转讜住驻讜转





	住驻专 转讜专讛 注讜砖讛 诇讜 诪讞讬爪讛. 讜讚讜拽讗 住驻专 转讜专讛 讜讙诐 讘讞讜诪砖讬诐 讬砖 诇讛讞诪讬专 讻诪讜 讘住驻专 转讜专讛 讗讘诇 讘砖讗专 住驻专讬诐 讚讬讬谉 讘讻住讜讬 讘注诇诪讗: 转驻诇转 讛砖讞专 注讚 讞爪讜转 讜讻讜' 转驻诇转 讛诪谞讞讛 注讚 讛注专讘. 讜讗''转 讗诪讗讬 诇讗 拽转谞讬 讙讘讬 转驻诇转 讛诪谞讞讛 讻诇 讛讬讜诐 讻诪讜 讙讘讬 转驻诇转 讛诪讜住驻讬谉 讜讬''诇 讚讝诪谉 诪讜住驻讬谉 讛讜讗 讻诇 讛讬讜诐 讗驻讬诇讜 诪砖讞专讬转 砖讛专讬 拽专讘谞讜转 讬讻讜诇 诇讛拽专讬讘 诪讬讚 讗讞专 讛转诪讬讚 讗''讻 讙诐 转驻诇转 诪讜住驻讬谉 讬讻讜诇 诇讛转驻诇诇 诪讬讚 诪谉 讛讘拽专 诪讛 砖讗讬谉 讻谉 讘诪谞讞讛 讗诇讗 诪砖砖 砖注讜转 讜诪讞爪讛 讜讛讻讬 谞诪讬 讘驻''拽 讚注''讙 (讚' 讚:) 诇讗 诇讬爪诇讬 讗讬谞讬砖 爪诇讜转讗 讚诪讜住驻讬谉 讘转诇转 砖注讬 拽诪讬讬转讗 讘专讬砖 砖转讗 讘讬讞讬讚 讻讜' 讗诇诪讗 讘砖讗专 讬诪讜转 讛砖谞讛 讬讻讜诇 诇讛转驻诇诇 讜诇讛讻讬 诪拽讚讬诐 转驻诇转 讛诪谞讞讛 诇转驻诇转 讛诪讜住驻讬谉 诪砖讜诐 砖讛讬讗 转讚讬专讛 讘讻诇 讬讜诐 讗注''驻 砖转驻诇转 诪讜住驻讬谉 拽讜讚诪转: 讟注讛 讜诇讗 讛转驻诇诇 注专讘讬转 诪转驻诇诇 讘砖讞专讬转 砖转讬诐. 讜讗''转 讜讛讗诪专 专讘 诇拽诪谉 (讚' 讻讝:) 转驻诇转 注专讘讬转 专砖讜转 讜拽讬''诇 讻讜转讬讛 讘讗讬住讜专讬 讜注讜讚 拽砖讛 讚讗诪专 诇拽诪谉 (讚' 诇:) 讟注讛 讜诇讗 讛转驻诇诇 讬注诇讛 讜讬讘讜讗 讘诇讬诇讛 讗讬谉 诪讞讝讬专讬诐 讗讜转讜 诪砖讜诐 讚讗讬谉 诪拽讚砖讬谉 讗转 讛讞讚砖 讘诇讬诇讛 讜诇诪讛 诇讬讛 讛讗讬 讟注诪讗 转讬驻讜拽 诇讬讛 讚转驻诇转 注专讘讬转 专砖讜转 讜讬''诇 讛讗 讚讗诪专讬谞谉 讚转驻诇转 注专讘讬转 专砖讜转 讛讬讬谞讜 诇讙讘讬 诪爪讜讛 讗讞专转 讜讛讬讗 注讜讘专转 讚讗讝 讗诪专讬谞谉 转讚讞讛 转驻诇转 注专讘讬转 诪驻谞讬讛 讗讘诇 诇讞谞诐 讗讬谉 诇讜 诇讘讟诇讛 讜诪讬讛讜 讗诐 讗讬讞专 注讚 讛诪谞讞讛 谞专讗讛 讚注讘专 讝诪谞讜 讘讟诇 拽专讘谞讜 讻讬讜谉 砖砖讛讛 讻诇 讻讱 讜诇讗讞专 讘' 转驻诇讜转 诇讗 诪爪讬谞讜 砖转讬拽谞讜 讞讻诪讬诐 诇讞讝讜专 讜诇讛转驻诇诇 讗诐 砖讻讞 讜讗驻讬诇讜 转驻诇讛 讗讞转 讗诐 讘讟诇 讘诪讝讬讚 诇讗 讬讜讻诇 诇转拽谉 讜讘住诪讜讱 拽专讬 诇讬讛 诪注讜讜转 诇讗 讬讜讻诇 诇转拽讜谉: 讗讬讘注讬讗 诇讛讜 讟注讛 讜诇讗 讛转驻诇诇 转驻诇转 诪谞讞讛 讻讜'. 诇讗 讘注讬 讗诐 讟注讛 讜诇讗 讛转驻诇诇 转驻诇转 诪讜住祝 讚讛讗 讜讚讗讬 讗讬谞讜 诪转驻诇诇 讘注专讘讬转 讚讛讬讗讱 讬拽专讗 讗转 讛拽专讘谞讜转 讜讻讘专 注讘专 讝诪谉 诪讜住祝 讜讙诐 诇讗 转讬拽谞讜 砖讘注 讘专讻讜转 砖诇 诪讜住祝 讗诇讗 诪砖讜诐 讜谞砖诇诪讛 驻专讬诐 砖驻转讬谞讜 讜讘讝讛 讜讚讗讬 注讘专 讝诪谞讜 讘讟诇 拽专讘谞讜 讗讘诇 砖讗专 转驻诇讜转 讚专讞诪讬 谞讬谞讛讜 讜诇讜讗讬 砖讬转驻诇诇 讗讚诐 讻诇 讛讬讜诐 讻讜诇讜 讜讗讬谉 讻讗谉 注讘专 讝诪谞讜 讘转驻诇讛 讗讞专转:





专砖讘"讗

讗驻讬诇讜 专讘讬 讬讛讜砖注 诇讗 讗诪专 讗诇讗 讚诇讬转 诇讬讛 讘讬转讗 讗讞专讬谞讗 诪专 讛讗 讗讬转 诇讬讛 讘讬转讗 讗讞专讬转讗 讗诪专 诇讬讛 诇讗讜 讗讚注转讗讬. 讗诇诪讗 讻诇 讛讬讻讗 讚讗讬转 诇讬讛 讘讬转讗 讗讞专讬谞讗 讗住讜专 诇砖诪砖 讘讘讬转 砖住驻专 转讜专讛 诪讜谞讞 讘转讜讻讜 讜讗驻讬诇讜 诪讞讬爪讛 注砖专讛 诇讗 住讙讬 诇讬讛, 讚讚讜拽讗 讘讚诇讬讻讗 讘讬转讗 讗讞专讬谞讗 住讙讬 诇讬讛 讘诪讞讬爪转 注砖专讛, 讜讚讜拽讗 诪讞讬爪转 注砖专讛 砖讛讜讗 讻讘讬转 讗讞专 讗讘诇 讻诇讬 讘转讜讱 讻诇讬 讘讗讜转讜 讘讬转 讗住讜专, 讜讛讗 讚转谞讬讗 诇注讬诇 讘讬转 砖讬砖 讘讜 住驻专 转讜专讛 讜转驻讬诇讬谉 讗住讜专 讘转砖诪讬砖           讛诪讟讛 注讚 砖讬讜爪讬讗诐 讗讜 砖讬谞讬讞诐 讻诇讬 诇转讜讱 讻诇讬, 诇讗讜 讗住驻专 转讜专讛 拽讗讬 讗诇讗 诇转驻讬诇讬谉 讜讛讜讗 讛讚讬谉 诇讻诇 砖讗专 住驻专讬诐, 讜转驻讬诇讬谉 讚谞拽讟 诇专讘讜转讗 谞拽讟, 诇讜诪专 讗祝 注诇 驻讬 砖讻转讜讘讜转 驻专砖讬讜转 砖诇 转讜专讛 讘讛谉.



  讬专讜砖诇诪讬 (讛诇讻讛 讛):讗讬讘注讬讗 诇讛讜 讟注讛 讜诇讗 讛转驻诇诇 诪谞讞讛 诪讛讜 砖讬转驻诇诇 注专讘讬转 砖转讬诐. 讜讚讜拽讗 诪谞讞讛 拽讗 诪讘注讬讗 诇讬讛 讗讘诇 转驻诇转 讛诪讜住驻讬谉 驻砖讬讟讗 诇讬讛 讚讗讬谞讜 诪砖诇讬诪讛 讘注专讘 讚讻讬讜谉 砖讛讜讗 诪讝讻讬专 拽专讘谉 诪讜住祝 注讘专 讬讜诪讜 讛讜讗. 讜注讜讚 讚诇讗 砖讬讬讱 讛拽专讘谉 讘诇讬诇讛 讜讛讬讗讱 讛讜讗 诪讝讻讬专讜. 讜注讜讚 谞专讗讛 诇讬 讟注诐 讚讻诇 转驻诇讛 砖讛讬讗 谞讜住驻转 诪讞诪转 诪讗讜专注 讛讬讜诐 讗讬谉 专讗讜讬 诇讛砖诇讬诪讛 讘讬讜诐 讗讞专 砖讻讘专 注讘专 诪讗讜专注 讛讬讜诐, 讗讘诇 砖讗专 讛转驻诇讜转 讻讬讜谉 砖讛谉 专讗讜讬讜转 讘讻诇 讬讜诐 讬砖 诇讛谉 转砖诇讜诪讬谉 讘讬讜诐 讗讞专.



 讜讗住讬拽谞讗: 讟注讛 讜诇讗 讛转驻诇诇 诪谞讞讛 诪转驻诇诇 注专讘讬转 砖转讬诐. 讜讬砖 诪驻专砖讬谉 讚讚讜拽讗 诪谞讞讛 讜讻谉 谞诪讬 讟注讛 讜诇讗 讛转驻诇诇 砖讞专讬转 诪转驻诇诇 诪谞讞讛 砖转讬诐, 讜讻谉 讘砖讟注讛 讘砖诇 注专讘讬转 诪转驻诇诇 讘砖讞专讬转 砖转讬诐, 讜诇注讜诇诐 诪砖诇讬诐 讛讜讗 讘转驻诇讛 讛住诪讜讻讛 诇讛. 讗讘诇 讟注讛 讜诇讗 讛转驻诇诇 砖讞专讬转 讗讬谞讜 诪转驻诇诇 注专讘讬转 砖转讬诐, [讜讻谉 讟注讛] 讜诇讗 讛转驻诇诇 诪谞讞讛 诇讗 讬转驻诇诇 讘砖讞专讬转 砖转讬诐. 讜讬砖 诪驻专砖讬谉 讚讛讜讗 讛讚讬谉 讜讛讜讗 讛讟注诐, 讜讻谉 谞专讗讛. 讜诪讬讛讜 讚讜拽讗 讘讝诪谉 转驻诇讛 诇驻讬 砖讻讬讜谉 砖讛讜讗 讝诪谉 转驻诇讛 讜讛讜讗 注住讜拽 讘转驻诇转讜 讞讜讝专 讜诪砖诇讬诐 诪讛 砖讟注讛 讘转驻诇讜转讬讜 讗讘诇 砖诇讗 讘讝诪谉 转驻诇讛 诇讗, 砖讗诐 诇讗 讻谉 诪讗讬 诪转驻诇诇 注专讘讬转 砖转讬诐 讜诪转驻诇诇 诪谞讞讛 砖转讬诐 讚拽讗诪专, 诇讬诪讗 讟注讛 讜诇讗 讛转驻诇诇 砖讞专讬转 拽讜讚诐 讞爪讜转 讞讜讝专 讜诪转驻诇诇 诇讗讞专 讞爪讜转, 讗讬 谞诪讬 讟注讛 讜诇讗 讛转驻诇诇 诪谞讞讛 讞讜讝专 讜诪砖诇讬诪讛 讻诇 讛诇讬诇讛 讛讜讛 诇讬讛 诇诪讬诪专.



讚讬拽讗 谞诪讬 讚拽转谞讬 讘讟诇 讜诇讗 拽转谞讬 砖讻讞. 讜诪讬讛讜 谞专讗讛 诪讚讘专讬 专讘 讛讗讬 讙讗讜谉 讝"诇 讚诇讗 讬讜讻诇 诇转拽讜谉 诇讬转谉 诇讜 砖讻专 转驻诇讛 诪诪爪讜讛, 讗讘诇 诪"诪 讗讬诇讜 专爪讛 诇讞讝讜专 讜诇讛转驻诇诇 讘注专讘讬转 砖转讬诐 诇转砖诇讜诪讬 诪谞讞讛 砖讘讟诇 专砖讗讬 讜砖讻专 转驻诇转 专讞诪讬 讗讬转 诇讬讛. 讜讝讛 诇砖讜谉 讛讙讗讜谉 讝"诇: 讘讟诇 诪注讜转 砖讗讬谉 讬讻讜诇 诇转拽讜谉 讛讜讗 讜诇讬转 诇讬讛 讗诇讗 砖讻专 专讞诪讬 讚专砖讜转 讘注诇诪讗, 讗讘诇 砖讻专 转驻诇讛 诪诪爪讜讛 诇讬转 诇讬讛.





专讬讟讘"讗

讜讛讗 诪讬讘注讬讗 讘注讬 诇讛 专讘 驻驻讗 [诇驻谞讬谞讜 讛讙专住讗 诇专讘讬谞讗] 讛讝诪讬谞讜 诇讘讬转 讛讻住讗 诪讛讜 讬砖 讝讬诪讜谉 讗讜 诇讗. 讜讗"转 诪讗讬 拽讗 诪讘注讬讗 诇讬讛 讛讗 驻诇讜讙转讗 讚讗讘讬讬 讜专讘讗 讛讜讗 讗讬 讛讝诪谞讛 诪讬诇转讗 讛讬讗 讗讜 诇讗, 讬砖 诇讜诪专 讚驻诇讜讙转讗 讚讗讘讬讬 讜专讘讗 拽诪讬讬专讬 讘砖讛讝诪讬谞讜 诇讚讘专 讗讞讚 讜讗讞"讻 谞诪诇讱 诇讛砖转诪砖 讘讜 讚讘专 讗讞专 讻讙讜谉 讛讛讬讗 讚诇注讬诇 讚住讜讚专 讚讗讝诪谞讬讛 诇诪讬爪专 讘讬讛 转驻诇讬谉 讜谞诪诇讱 讗讞"讻 诇诪讬爪专 讘讬讛 讝讜讝讬 讗讘诇 讘注讬讗 讚专讘 驻驻讗 讛讜讗 讘砖讛讝诪讬谞讜 诇注谞讬谉 讗讞讚 讜诪转拽讬讬诪转 讘讜 讗讜转讛 讛讝诪谞讛 讜讗讬谞讜 诪砖谞讛 讗讜转讜 诇讚讘专 讗讞专: 



讗诪专 专讘讗 讛谞讬 讘转讬 讻住讗讬 讚驻专住讗讬 讗注"讙 讚讗讬转 讘讛讜 爪讜讗讛 讻住转讜诪讬诐 讚诪讬 讜砖专讜. 讬砖 讗讜诪专讬诐 砖讛讬讜 注砖讜讬讬谉 讻诪讚专讜谉 讜爪讜讗讛 讜诪讬 专讙诇讬诐 诪转讙诇讙诇讬谉 诇砖诐 讜诇讬讻讗 爪讜讗讛 讻谞讙讚 驻讬讛诐. 讜讬"讗 砖讛讬讜 注砖讜讬讬谉 讻注讬谉 拽转讚专讗讜转 砖诇谞讜 讜讛讻诇 谞讜驻诇 讘讞驻讬专讛: 



讗讬讘注讬讗 诇讛讜 讘注诇 拽专讬 砖专讗讛 讝讬讘讛 诪讛讜 诇专' 讬讛讜讚讛 讜讻讜'. 讜讛讗 诪砖诪砖转 讜专讗转讛 谞讚讛 讚讻讘注诇 拽专讬 砖专讗讛 讝讬讘讛 讚诪讬 讜拽讗 驻讟专 专' 讬讛讜讚讛. 拽砖讬讗 诪讗讬 拽讗 讘注讬 转诇诪讜讚讗 讜讛讗 诪砖谞讛 诪驻讜专砖转 讛讬讗 讜诪讗讬 转"砖 讚讗诪专讬谞谉 讜诇讬砖谞讗 讚讻讘注诇 拽专讬 讚诪讬 讚诪砖诪砖转 砖专讗转讛 谞讚讛 讛讬讬谞讜 诪诪砖 讻讘注诇 拽专讬 砖专讗讛 讝讬讘讛 讜讗"讻 诇讬诪讗 诇讬讛 诪转谞讬转讬谉 讛讬讗. 讜讬"诇 讚讛讗 拽诪"诇 讚讗讬 诪诪转谞讬转讬谉 讛"讗 讚诪砖诪砖转 讜专讗转讛 谞讚讛 诪讬讬专讬 砖专讗转讛 讘注讜讚讛 诪砖诪砖转 讜诇讗 讚诪讬 诇讘注诇 拽专讬 砖专讗讛 讝讬讘讛 砖讛讜讗 讘讝讛 讗讞专 讝讛 讜诪砖"讛 讗砖诪注讬谞谉 [诪诪砖谞讛] 讬转讬专讗 讚诇讗 讘注讬 诇诪讬诪专 讻砖专讗转讛 讘注讜讚讛 诪砖诪砖转 讚讗讬 讛讻讬 讛讬讬谞讜 专讬砖讗 讚谞讚讛 砖驻诇讟讛 砖讻讘转 讝专注 砖讛讻诇 讻讗讞讚 讜讻讬讜谉 讚讻谉 注"讻 讬砖 诇谞讜 诇讜诪专 讚诪砖诪砖转 讜专讗转讛 谞讚讛 讘讝讛 讗讞专 讝讛 讻讙讜谉 砖砖诪砖讛 讜讗讞专 诪讻谉 专讗转讛 谞讚讛 讜讗"讻 讛讬讬谞讜 讘注诇 拽专讬 砖专讗讛 讝讬讘讛, 讜讻讬讜谉 讚讘讛讗 驻讟专 专' 讬讛讜讚讛 讘讛讗 谞诪讬 驻讟专: 



驻专拽 转驻诇转 讛砖讞专 
讙诪专' 讜专诪讬谞讛讜 诪爪讜转讛 注诐 讛谞抓 讛讞诪讛 讜讻讜'. 讚拽住"讚 讚诪拽砖讛 讚诪讗讬 讚讗诪专讬谞谉 讚诪爪讜转 拽"砖 注诐 讛谞抓 讛讞诪讛 诪砖讜诐 转驻诇讛 讛讜讗 讚讝诪谞讛 注诐 讛谞抓 讛讞诪讛 讜转讜 诇讗. 讻讬 转谞讬讗 讛讛讬讗 诇讜转讬拽讬谉: 



讟注讛 讜诇讗 讛转驻诇诇 注专讘讬转 诪转驻诇诇 砖讞专讬转 砖转讬诐. 驻讬专讜砖 专' 讬讜讞谞谉 诇讗 谞讞讬转 讛砖转讗 诇驻诇讜讙转讗 讚转"注 专砖讜转 讗讜 讞讜讘讛 讜拽转谞讬 诪讬诇转讬讛 讻诪讗谉 讚讗诪专 讞讜讘讛 讗讘诇 诇诪讗谉 讚讗诪专 专砖讜转 诇讗 讘注讬 转砖诇讜诪讬谉 讻诇诇 讚讛讬讗 讙讜驻讛 专砖讜转, 讜讛讻讬 诪砖诪注 讘诪住' 讬讜诪讗 讚讗诪专 专讘 转驻诇转 谞注讬诇讛 驻讜讟专转 砖诇 注专讘讬转 讜讛讗诪专 专讘 转驻诇转 注专讘讬转 专砖讜转 讻诪"讚 讞讜讘讛 讗诇诪讗 讚诪"讚 专砖讜转 诇讗 讘注讬 驻讟讜专 讚谞注讬诇讛 讜讛"讛 讚诇讗 诪讬爪专讬讱 转砖诇讜诪讬谉: 



讟注讛 讜诇讗 讛转驻诇诇 砖讞专讬转 诪转驻诇诇 诪谞讞讛 砖转讬诐 讗诇诪讗 讝诪谞讬讛 讻讜诇讬 讬讜诪讗. 讗诇讗 爪诇讜讬讬 讻讜诇讬 讬讜诪讗 诪爪诇讬 讜讗讝讬诇 注讚 讞爪讜转 讬讛讘讬 诇讬讛 砖讻专 转驻诇讛 讘讝诪谞讛 讜讻讜'. 讛"讛 讚讛讜讛 讬讻讬诇 诇砖谞讜讬讬 讟注讛 砖讗谞讬 讜诪转谞讬转讬谉 诪讬讬专讬 讘诇讻转讞诇讛:





讛诪讗讬专讬

讛讬讛 住驻专 转讜专讛 诇砖诐 注讜砖讛 诪讞讬爪讛 讘讬谞讜 诇讘讬谞讛 砖讗讬谉 讛谞讞转讛 讘讻诇讬 诪爪讜讬讛 讜诪讻诇 诪拽讜诐 讗诐 讬砖 诇讜 讞讚专 讗讞讚 讘转讜讱 讘讬转讜 砖讬谞讬讞讛 诇砖诐 注讜砖讛, 讜转驻诇讬谉 讗诐 注讜砖讛 诪讞讬爪讛 注砖专讛 讗讬谉 爪专讬讱 诇讛讜爪讬讗诐 讗注"驻 砖讬砖 诇讜 讘讬转 讗讞专, 住驻专讬诐 砖诇谞讜 爪专讬讻讬诐 讻住讜讬 讘砖谞讬 讻诇讬诐 讜住驻专讬诐 砖诪讻讜住讬诐 讘注讜专讜转 讛转驻讜专讬谉 讘讛诐, 讗讜转讜 讻住讜讬 注讜诇讛 诇讜 诇讗讞讚 讜讗诐 谞转谉 讘讙讚 注诇讬讛诐 讚讬讜, 讜注诇 讝讛 讗诪专讜 讙诇讬诪讗 注诇讜讬 拽讜诪讟专讗 砖驻讬专 讚诪讬, 诇讗 讛讬讜 诪讻讜住讬谉 讘注讜专讜转 爪专讬讱 诇讬转谉 注诇讬讛诐 讘讙讚 注诇 讘讙讚 砖讛讚讘专 爪专讬讱 诇讻诇讬 讘转讜讱 讻诇讬, 讜讬砖 砖讗讬谉 诪讞诪讬专讬诐 讻诇 讻讱 讘住驻专讬诐 砖诇谞讜 讛讜讗讬诇 讜讗讬谉 注砖讜讬讬谉 讻转拽讜谉 住驻专 转讜专讛, 讜讘转诇诪讜讚 讛诪注专讘 驻讬专砖讜 砖讗诐 讛讬讛 住驻专 转讜专讛 讻专讜讱 讘诪驻讛 诪讜转专, 讜谞专讗讛 砖讗讬谉 讛诇讻讛 讻谉 砖讛专讬 讻诇讬讬谉 讛讜讗, 讗诇讗 讻诪讬 砖讗诪专 砖诐 注讜砖讛 诇讜 讜讬诇讜谉 讜讻谉 驻讬专砖讜 砖诐 砖诇讗 讬砖讘 讗讚诐 注诇 讙讘讬 住驻住驻诇 讜住驻专 转讜专讛 诪讜谞讞 注诇讬讜 讜讗诐 讛讬讛 谞转讜谉 注诇 讙讘讬 讚讘专 讗讞专 讙讘讜讛 讟驻讞 诪讜转专, 讜讬砖 讗讜诪专讬诐 讗驻讬诇讜 讻诇 砖讛讜讗 砖讻诇 砖讛讜讗 讘诪拽讜诐 讗讞讚 诪讜转专, 讜住驻专讬诐 砖诇谞讜 讬砖 砖诪拽讬诇讬诐 讘讛诐 讜讬砖 砖诪讞诪讬专讬诐, 讜讘砖注转 讘讬转 讛诪讚专砖 讗讬谉 诪讚拽讚拽讬诐 讻诇 讻讱 讗诇讗 砖谞讜转谞谉 讘诪拽讜诐 砖诇讘讜 讞驻抓 讬讜转专 讗讘诇 砖诇讗 讘砖注转 讘讬转 讛诪讚专砖 专讗讜讬 诇讚拽讚拽 讜诇讛讞诪讬专, 讜讻谉 驻讬专砖讜 讘转诇诪讜讚 讛诪注专讘 砖转讬讘讛 诪诇讗讛 住驻专讬诐 谞讜转谞讛 诪专讗砖讜转 诪讟讛 讗驻讬诇讜 转讞转 讛诪讟讛, 讜讛讜讗 砖转讛讗 讛诪讟讛 讙讘讜讛讛 讬' 讜砖诇讗 讬讛讬讜 讞讘诇讬 讛诪讟讛 谞讜讙注讬诐 讘讛 讜诪讻诇 诪拽讜诐 诇讗 讬转谞谞讛 讘诪专讙诇讜转 讛诪讟讛 转讞转 讛诪讟讛:



讻讘讘专 讘讬讗专谞讜 砖讘讬转 讛讻住讗 讗注"驻 砖讗讬谉 讘讜 爪讜讗讛 讗住讜专 诇拽专讜转 讻谞讙讚讜 讜诪讻诇 诪拽讜诐 讛讜讝诪谉 讛诪拽讜诐 诇讘讬转 讛讻住讗 讜诇讗 谞注砖讛 注讚讬讬谉 讘讬转 讛讻住讗 诪转驻诇诇讬诐 讻谞讙讚讜 讗讘诇 诇讛转驻诇诇 讘转讜讻讜 诇讗 讛讜讘专专 讛讚讘专 讘讬讚 诪驻专砖讬诐 砖诪讗 讘讝讜 讗讞专 砖专讜爪讛 讘拽讬讜诪讜 讛讝诪谞讛 诪讬诇转讗 讛讬讗 讜诇讻转讞诇讛 诇讗 讬拽专讗 讜诇讗 讬转驻诇诇:



讘转讬 讻住讗讜转 讛住转讜诪讬谉 讜砖驻讬 拽转讚专讗 砖诇讛诐 住转讜诪讛 诪讜转专 诇讛转驻诇诇 讻谞讙讚诐:



讘诪住讻转 砖讘转 [讬' 注"讗] 讛转讘讗专 砖诪专讞抓 讞讚砖 砖注讚讬讬谉 诇讗 专讞抓 讘讜 讗讚诐 诪讜转专 诇讛转驻诇诇 讘转讜讻讜 讗讘诇 诪专讞抓 讬砖谉 讗注"驻 砖讗讬谉 讘讜 讗讚诐 注讻砖讬讜 讗住讜专, 讜诪拽讜诐 砖讘谞讬 讗讚诐 注讜诪讚讬诐 讘讜 诇讘讜砖讬诐 拽讜专讗 讘讜 讜诪转驻诇诇 讜诪谞讬讞 讛转驻诇讬谉, 讜诪拽讜诐 砖诪拽爪转 讘谞讬 讗讚诐 注讜诪讚讬诐 讘讜 注专讜诪讬诐 讜诪拽转诐 诇讘讜砖讬诐 讗讬谞讜 拽讜专讗 讜诇讗 诪转驻诇诇 讜诇讗 诪谞讬讞 讘讜 转驻诇讬谉 诪转讞诇讛 讗讘诇 讗诐 讛谞讬讞谉 讻讘专 讗讬谉 爪专讬讱 诇讞诇爪谉 诇砖诐 讜讬砖 砖诐 砖讗诇转 砖诇讜诐, 诪拽讜诐 砖讻讜诇诐 注讜诪讚讬诐 注专讜诪讬诐 砖诐 讞讜诇抓 转驻诇讬讜 讜砖讗诇转 砖诇讜诐 讗住讜专讛 讘讜 诪驻谞讬 砖砖诪讜 砖诇 讛拽讘"讛 砖诇讜诐 砖谞讗' 讜讬拽专讗 诇讜 讛' 砖诇讜诐, 讗讘诇 砖诇讗 讘讛讝讻专转 诪诇转 砖诇讜诐 诪讜转专, 讚讘专讬诐 讛诇诇讜 诇讗 谞讗诪专讜 讗诇讗 讘诪专讞抓 砖诇 诪讬诐 讞诪讬诐 砖讛讝讜讛诪讗 诪爪讜讬讛 讘讜, 讗讘诇 诪拽讜讗讜转 讜诪注讬谞讜转 讜砖讗专 诪拽讜诪讜转 砖讗讚诐 讟讜讘诇 讘讛诐 讘诪讬诐 爪讜谞谞讬诐 诪讜转专 诇讘专讱 讘讛谉 讻诇 讝诪谉 砖讗讬谉 砖诐 注专讜讛, 讜讻谉 讻转讘讜 讛讙讗讜谞讬诐 讜讻谉 讻转讘讜 砖讻诇 砖讗住专谞讜 讘注专讜讛 讜讘爪讜讗讛 诇注谞讬谉 拽"砖 讜转驻诇讛 讛讜讗 讛讚讬谉 诇讻诇 讛讘专讻讜转 砖讛专讬 讬砖 讘讻诇谉 讛讝讻专转 讛砖诐 讛讜专讬 讘砖诪讜注讛 讗住专讜 讗祝 讘诪诇转 砖诇讜诐 讻诪讜 砖讻转讘谞讜 讜讗诐 讘专讱 砖诐 讬砖 讗讜诪专讬诐 砖诇讗 讬爪讗 讜讞讜讝专 讜诪讘专讱 讘诪拽讜诐 讗讞专, 讜讗注"驻 砖讘转驻诇讛 讛讝讻讬专讜 转驻诇转讜 转讜注讘讛 讜诇讗 讛讝讻讬专讜 讻谉 讘拽"砖 讛讜讗 讛讚讬谉 讜讻诇 砖讻谉 讛讜讗 砖讛专讬 拽"砖 诪谉 讛转讜专讛 讛谉 拽专讬讗转讛 讛谉 诪讟讘注 砖诇讛, 讜讗注"驻 砖讘讚讘专讬 转讜专讛 讗诪专讜 讛谞讬 转谞讬 讜讛谞讬 讙专住讬 诪砖讜诐 讘讟讜诇 讘讬转 讛诪讚专砖 讛拽诇讜 讘讛, 讗讘诇 拽"砖 讜转驻诇讛 讜讘专讻讜转 砖讜讜转 讛谉 诇注谞讬谉 讝讛, 讗诇讗 砖拽爪转 专讘谞讬诐 注讜砖讬诐 注爪诪诐 讻诪住讜驻拽讬诐 讘讛 讗祝 诇拽"砖, 讜讻砖讻讜专 诪讬讛讗 砖讗诪专讜 转驻诇转讜 转讜注讘讛 讜爪专讬讱 诇讞讝讜专 讜诇讛转驻诇诇 讬砖 讗讜诪专讬诐 砖诇讗 讛讞诪讬专讜 讗诇讗 讘转驻诇讛 诪驻谞讬 砖讗谞讜 爪专讬讻讬诐 讘讛 诇讻讜谞讛 讬转专讛, 讜讬砖 讞讜诇拽讬诐 讘驻专拽 专讗砖讜谉 砖诇 砖诪注 讗讜 讘驻住讜拽 专讗砖讜谉, 讜诇讚注转讬 讗诐 砖讻讜专 讞讜讝专 讘讻诇谉 砖诪讗讞专 砖讗讬谉 诇讜 砖讜诐 讻讜谞讛 讗讬谉 讚讘专讬讜 讻诇讜诐, 讗讘诇 讛砖转讜讬 讗注"驻 砖诇注谞讬谉 转驻诇讛 讗诪专讜 诇讗 讬转驻诇诇 诇讻转讞诇讛 讘砖讗专 讘专讻讜转 讜讘拽"砖 拽讜专讗 讜诪讘专讱 诇讻转讞诇讛, 讜砖转讜讬 讛讜讗 砖砖转讛 专讘讬注讬转 讜砖讻讜专 讛讜讗 砖讗讬谞讜 讬讻讜诇 诇讚讘专 讘驻谞讬 讛诪诇讱, 讜讬砖 讗讜诪专 砖讗祝 砖讝讛 讗讬谞讜 诪讘专讱 诇讻转讞诇讛 讗诇讗 讘专讻转 讛诪讝讜谉 讛讜讗讬诇 讜注诇 注住拽讬 讗讻讬诇讛 讜砖转讬讛 讛讬讗 讘讗讛, 讜注讬拽专 讛讚讘专讬诐 谞专讗讛 诇讬 讻讚注转 专讗砖讜谉 讜讻谉 讻转讘谞讜讛 讘注讬专讜讘讬谉 驻专拽 讛讚专.



讜讬砖 诇驻拽驻拽 讘诪讛 砖讻转讘谞讜 讘砖讻讜专 诪诪讛 砖讗诪专讜 讘转诇诪讜讚 讛诪注专讘 讘专讗砖讜谉 砖诇 转专讜诪讛 讞诪砖讛 诇讗 讬转专讜诪讜 讜讗诐 转专诪讜 转专讜诪转谉 转专讜诪讛 讛讗诇诐 讜讛砖讻讜专 讜讛注专讜诐 讜讛住讜诪讗 讜讘注诇 拽专讬, 讜讗诪专讜 注诇讬讛 讘讙诪' 讗诇诐 讜注专讜诐 讜讘注诇 拽专讬 诪驻谞讬 讘专讻讛, 住讜诪讗 讜砖讻讜专 砖讗讬谞谉 讬讻讜诇讬诐 诇转专讜诐 诪谉 讛诪讜讘讞专 讜讗祝 砖诐 驻讬专砖讜 讘砖讻讜专 砖讗讬谞讜 讬讻讜诇 诇讚讘专 讘驻谞讬 讛诪诇讱 讜讗驻讬诇讜 讛讻诇 诪砖讜诐 讘专讻讛 诇讗, 讗诇诪讗 讬讻讜诇讬诐 诇讘专讱 讗诇讗 砖讗讞专 讻谉 砖讗诇讜 砖诐 砖讻讜专 诪讛讜 诇讘专讱 讜讛砖讬讘讜 讜讗讻诇转 讜砖讘注转 讜讘专讻转 讜讗驻讬诇讜 诪讚讜诪讚诐 诇讗 爪专讬讻讗 讚诇讗, 诪讛讜 诇拽专讜转 拽"砖 讞讚 讞住讬讚 砖讗诇 诇讗诇讬讛讜 讜讗诪专 诇讬讛 讜诇讗 讬专讗讛 讘讱 注专讜转 讚讘专 注专讜转 讚讘讜专 讻诇讜诪专 讜讗讬谞讜 拽讜专讗, 转谞讬 讞讝拽讬讛 讘讬谉 诇拽专讜转 讘讬谉 诇讘专讱 讻诇讜诪专 砖讗祝 讗讬谞讜 诪讘专讱, 讗诇诪讗 砖讗讞专诪 砖讗诪专 讘转驻诇讛 砖诇讗 诪驻谞讬 讛讘专讻讛 讛讬讛 讞讝专 讜讞拽专 讛讬讗讱 讛讜讗 专讗讜讬 诇讘专讱 注讚 砖讛注诇讛 砖讗讬谞讜 专讗讜讬 诇讗 诇拽专讜转 讜诇讗 诇讘专讱 讛讜讗讬诇 讜讗讬谉 讬讻讜诇 诇讚讘专 讘驻谞讬 讛诪诇讱, 讜诪讛 砖讗诪专讜 转讞诇讛 砖诇讗 诪驻谞讬 讘专讻讛 谞讗诪专讛 砖诪讗 诇讗 注诇 砖讻讜专 讙诪讜专 谞讗诪专讛, 讜诪讛 砖讗诪专讜 讗驻讬诇讜 诪讚讜诪讚诐 诇讗 爪专讬讻讗 讚诇讗 谞专讗讛 诇讬 讗驻讬诇讜 谞转讗讚诪讜 驻谞讬讜 诪讞诪转 讛讬讬谉 砖讻诇 砖讛讜讗 讻谉 讬爪讗 诪讻诇诇 砖转讜讬 讜谞讻谞住 诇讻诇诇 砖讻讜专, 讜讬砖 讙讜专住讬诐 讘砖讗诇转 讞住讬讚 诇讗诇讬讛讜 注专讜诐 诪讛讜 诇拽专讜转 讜砖讘讜砖 讛讜讗 讞讚讗 讚讗砖讬讻讜专 拽讗 讘注讬 诇讛 讜诪讛 转砖讜讘讛 注专讜诐 诇砖讻讜专, 讜注讜讚 讛讬讗讱 谞住转驻拽 讘讝讜 讘注专讜诐 讗诇讗 注诇 砖讻讜专 谞砖讗诇讛 讜讛讜讗 讛砖讬讘讜 注专讜转 讚讘专 注专讜转 讚讘讜专 讜讛谉 讛谉 讛讚讘专讬诐, 讜讬砖 诪驻专砖讬诐 诪讚讜诪讚诐 诪诇砖讜谉 砖转讬拽讛 讜诇砖讟转谞讜 讗谞讜 诪驻专砖讬诐 砖讗祝 讝讛 讗谞讜 诪驻专砖讬诐 砖注讜诪讚 诇讜 诪砖讜转拽 诪专讜讘 讛讬讬谉 讗注"驻 砖诐 讬讟专讬讞 注爪诪讜 诇讚讘专 讗驻砖专 砖讬讛讬讛 诪讚讘专 讻转拽谞讜 讘诪拽爪转:



讛诪砖谞讛 讛砖讘讬注讬转 讜讛讻讜谞讛 讘讛 诇讘讗专 诪讛 砖诇驻谞讬讛 讝讘 砖专讗讛 拽专讬 讜谞讚讛 砖驻诇讟讛 砖讻讘转 讝专注 讜讛诪砖诪砖转 讜专讗转讛 谞讚讛 爪专讬讻讬诐 讟讘讬诇讛 讜专' 讬讛讜讚讛 驻讜讟专, 驻讬专讜砖 讻讘专 讘讬讗专谞讜 砖注讝专讗 转拽谉 讟讘讬诇讛 诇讘注诇讬 拽专讬讬谉 讜诇讗 转拽谞讛 诇砖讗专 讟诪讗讬诐 讜讘讗 诇讛讜讚讬注谞讜 砖讗祝 讗诐 讝讛 砖讗讬专注 诇讜 拽专讬 讻讘专 讛讜讗 讟诪讗 讘砖注转 拽专讜讬讜 讘讟讜诪讗讛 讗讞专转 讻讙讜谉 讝讘 砖专讗讛 拽专讬 讗讜 谞讚讛 砖驻诇讟讛 砖讻讘转 讝专注 讘转讜讱 讙' 诇砖诪讜砖讛 砖讚讘专 讝讛 谞讚讜谉 讻拽专讬 讻讙讜谉 砖砖诪砖讛 讛讬讜诐 讜讛讬讗 讟讛讜专讛 讜讟讘诇讛 诇拽专讜讬讛 砖诪讞诪转 转砖诪讬砖 讻讚讬 诇注住讜拽 讘转驻诇讛 讜讘讘专讻转 讛诪讝讜谉 砖讛讬讗 讞讬讬讘转 讘讛诐 讜专讗转讛 诇诪讞专 讜驻诇讟讛 诇诪讞专转讜 讗讜 诇诪讞专 讗讞专 专讗讬讬转讛, 讜诇讗 专爪讛 诇讛诪砖讬讱 讗转 讛诇砖讜谉 讜诇讜诪专 讝讘讛 砖驻诇讟讛 砖讗讬谉 驻诇讬讟讛 讘转讜讱 讙' 谞诪爪讗转 讘讝讘讛 讗诇讗 讗诐 讻谉 讘讘讬讗讛 砖诇 讗讬住讜专 砖讗讬谉 讝讬讘讛 砖诇 讗讬住讜专 讗诇讗 诇讗讞专 谞讚讜转, 讜讻谉 讛诪砖诪砖转 讜专讗转讛 谞讚讛 拽讜讚诐 砖转讟讘讜诇 诇拽专讜讬讛 砖注讻砖讬讜 拽讚诪讛 讟讜诪讗转 拽专讬, 讻诇 讗诇讜 爪专讬讻讬诐 讟讘讬诇讛 诇拽专讜讬讬谉 诇讚注转 讞讻诪讬诐 讜讗注"驻 砖讬砖 诇讛诐 讟讜诪讗讛 砖讗讬谞讛 注讜诇讛 讘讟讘讬诇讛 讝讜 讜专' 讬讛讜讚讛 驻讜讟专 讘讻诇 讗诇讜 讜讗驻讬诇讜 讘诪砖诪砖转 讜专讗转讛 谞讚讛 砖拽讚诪讛 讟讜诪讗转 拽专讬 讜讘砖注转 讛拽专讬 谞转讞讬讬讘讛 诪讻诇 诪拽讜诐 讘讟讘讬诇讛 讟讜诪讗讛 砖讘讗讛 讗讞专 讻谉 诪驻拽讬注转讛 诪讬讚讬 讟讘讬诇讛 讝讜 讜讻谉 讛讚讬谉 诇讘注诇 拽专讬 砖专讗讛 讝讬讘讛, 讝讛讜 讘讬讗讜专 讛诪砖谞讛, 讜讬砖 诪驻专砖讬诐 诇讚注转 讞讻诪讬诐 砖诇讗 谞讗诪专 讻谉 讗诇讗 讘讝讘 砖专讗讛 拽专讬 讜讞讘专讬讜 讛谞讝讻专讬诐 讘诪砖谞讛 砖讛讟讜诪讗讛 讛讗讞专转 讬讜爪讗讛 讙诐 讻谉 诪讙讜驻讛 讗讘诇 讟诪讗讬 诪转 讜讚讜诪讬讛诐 砖专讗讜 拽专讬 讗讬谉 讞讬讬讘讬诐 讟讘讬诇讛 诇拽专讜讬讬谉 讗祝 诇讚注转 讞讻诪讬诐, 讜讬砖 讞讜诇拽讬诐 讘讚讘专 讜专讜讗讬诐 讗谞讜 讚讘专讬 讛讞讜诇拽讬诐, 讜诪讻诇 诪拽讜诐 诇注谞讬谉 驻住拽 讗讬谉 诇谞讜 讘诪砖谞讛 讝讜 讚讬谉 讜讚讘专讬诐 砖讛专讬 讘讟诇讛 转拽谞讛 讝讜 讻诪讜 砖讘讬讗专谞讜:



转驻诇转 讛砖讞专 讜讻讜' 讝讛 讛驻专拽 讬住讜讚 讛注谞讬谉 讘讜 诇讘讗专 注谞讬谞讬 讛转驻诇讛 讜专讜讘讜 讬住讜讘 注诇 讙' 注谞讬谞讬诐, 讛专讗砖讜谉 诇讘讗专 讝诪谉 讛转驻诇讜转 注讚 讛讬讻谉 讛讜讗 谞诪砖讱 讘讻诇 讗讞转 诪讛诐, 讛砖谞讬 诇讘讗专 讘讜 谞住讞 讛转驻诇讜转 砖讘讻诇 讬讜诐 讜讗讬讱 讛讜讗 专砖讗讬 诇拽爪专 讘讛诐 诇住讘讜转 砖讛讜讗 诪讝讻讬专 讛谞讛, 讛砖诇讬砖讬 诇讘讗专 转讻讜谞转 注诪讬讚转讜 讘注转 讛转驻诇讛 诇诪讬 砖讛讜讗 讘注讬专 讗讜 讘讚专讱 讗讜 讘住驻讬谞讛 讗讜 讘诪讚讘专 讗讜 专讜讻讘. 讝讛讜 讻诇诇 讻讜谞转 讛驻专拽 讗诇讗 砖讬讘讗讜 讘讜 讚讘专讬诐 注诇 讬讚讬 讙诇讙讜诇 讘注谞讬谉 住讜讙讬讬转 讛转诇诪讜讚 注诇 讛讚专讱 讛拽讜讚诐 讜讻诪讜 砖讬转讘讗专:



讜讛诪砖谞讛 讛专讗砖讜谞讛 诪诪谞讜 转讻讜讬谉 诇讘讗专 讝诪谉 讛转驻诇讜转 注讚 讛讬讻谉 讛讜讗 诪讙讬注. 讜讗诪专 注诇 讝讛, 转驻诇转 讛砖讞专 注讚 讞爪讜转 讜讻讜' 专爪讛 诇讘讗专 讛谞讛 讝诪谉 讛转驻诇讜转 注讚 讛讬讻谉 讛讜讗 谞诪砖讱 讜讛转讞诇转 讝诪谞讬 讛转驻诇讜转 诇讗 讛讜讝讻专讜 讘讻讗谉 讜讗注"驻 砖诇讗 讛讜讝讻专讜 讛讚讬谉 谞讜转谉 诇讛讝讻讬专诐 讘住讚专 讛诇诪讜讚 讜讛讚讘专 讬讚讜注 砖讗讬谉 转驻诇转 讛砖讞专 拽讜讚诐 讛讬讜诐 讜诇讗 转驻诇转 讛诪谞讞讛 注讚 砖讬转讞讬诇 讛砖诪砖 诇谞讟讜转 诇爪讚 讛诪注专讘, 讜诇讗 注专讘讬转 拽讜讚诐 讞砖讻讛, 讜讗诐 讻谉 讗谞讜 爪专讬讻讬诐 诇讛讜讚讬注 砖讝诪谉 转驻诇转 讛砖讞专 诪转讞讬诇 注诐 讛谞抓 讛讞诪讛 诇讻诇 讗讚诐 砖讛讜讗 讬讜诐 讙诪讜专 讜诇诪砖讻讬诐 诪砖讬注诇讛 注诪讜讚 讛砖讞专, 讜转驻诇转 讛诪谞讞讛 讝诪谉 讛转讞诇转讛 诪讜' 砖注讜转 讜诪讞爪讛 讜诇诪注诇讛 砖诪讻讬讜谉 砖谞讟讛 讛砖诪砖 讞爪讬 砖注讛 讻讘专 谞讬讻专转鈥� 谞讟讬讬转讜 砖讞爪讬 砖注讛 专讗砖讜谞讛 注讚讬讬谉 爪诇 讻诇 讚讘专 注讜诪讚 转讞转讬讜 讗讘诇 诪讞爪讬 砖注讛 讜诇诪注诇讛 谞讟讬讬转讜 谞讬讻专转 讜讝讜 讛讬讗 诪谞讞讛 讙讚讜诇讛, 讜诪谞讞讛 拽讟谞讛 诪讟' 砖注讜转 讜诪讞爪讛 讜诇诪注诇讛 讻诪讜 砖谞讘讗专 讘住诪讜讱, 讜注专讘讬转 诪砖讞砖讻讛, 讜诪讜住驻讬诐 诪砖讬转驻诇诇 转驻诇转 讛砖讞专, 讗讘诇 诪讻诇 诪拽讜诐 诇讗 讚讘专讜 讘诪砖谞讛 讝讜 讗诇讗 诇讛诪砖讱 讝诪谉 讛转驻诇讜转 注讚 讛讬讻谉 讛讜讗 谞诪砖讱 讘讻诇 讗讞转 诪讛谉 讘注讜谞转讛, 讜注讬拽专 讛诪讞诇讜拽转 诪驻谞讬 砖讛转驻诇讜转 讗讘讜转 转拽谞讜诐 讗讘专讛诐 转拽谉 转驻诇转 砖讞专讬转 讜讗注"驻 砖讘诪住' 讬讜诪讗 (讚祝 讻讞:) 讗诪专讜 爪诇讜转讬讛 讚讗讘专讛诐 诪讻讬 诪砖讞专讬 讻讜转诇讬, 专"诇 诪讻讬 讬谞讟讜 爪诇诇讬 注专讘 -- 诪讻诇 诪拽讜诐 诇讗 驻专砖讜讛 诇讗讞专讬诐 讗诇讗 砖诇 砖讞专讬转, 讬爪讞拽 转拽谉 转驻诇转 讛诪谞讞讛, 讬注拽讘 转拽谉 转驻诇转 注专讘讬转 讜讘讗讜 讗谞砖讬 讻谞住转 讛讙讚讜诇讛 讜住诪讻讜诐 注诇 拽专讘谞讜转 讛转诪讬讚讬诐, 转驻诇转 讛砖讞专 讻谞讙讚 转诪讬讚 砖诇 砖讞专 讜转驻诇转 讛诪谞讞讛 讻谞讙讚 转诪讬讚 砖诇 讘讬谉 讛注专讘讬诐 讜转驻诇转 注专讘讬转 诇讗 诪爪讗讜 拽专讘谉 讻谞讙讚讛 讗诇讗 讗讬讘专讬 注讜诇讛 讜驻讚专讬诐 砖诇讗 谞转讗讻诇讜 诪讘注讜讚 讬讜诐 砖讛讜诇讻讬诐 讜拽专讘讬诐 讻诇 讛诇讬诇讛. 讜讗讞专 砖讻谉 拽讘注讜 讙诐 讻谉 转驻诇转 诪讜住祝 讘讬讜诐 砖讬砖 讘讜 拽专讘谉 诪讜住祝, 讜诪讬 砖讗讜诪专 转驻诇转 讛砖讞专 注讚 讞爪讜转 讛讜讗 诪驻谞讬 砖住讜讘专 砖转诪讬讚 砖诇 砖讞专 拽专讘 注讚 讞爪讜转, 砖注讚 讻讗谉 谞拽专讗 讘讜拽专, 讜讻诪讜 砖讗诪专讜 讘转诇诪讜讚 讛诪注专讘 "砖谞讬诐 诇讬讜诐 - 讞诇讜拽 讗转 讛讬讜诐", 讻诇讜诪专 讞爪讬讜 诇讘拽专 讞爪讬讜 诇注专讘, 注讚 讞爪讜转 诇砖讞专 讜注讚 讛注专讘 诇诪谞讞讛. 讜讗注"驻 砖诇讛转讞诇转鈥� 讝诪谉 讛诪谞讞讛 -- 讗讬谉 诪转讞讬诇讬诐 讘讛 诪转讞诇转 砖砖讬转 讘讝讜 诪驻谞讬 砖诇讛讬讻专 谞讟讬讬转 讞诪讛 讗谞讜 爪专讬讻讬诐:



讜专' 讬讛讜讚讛 讗讜诪专 注讚 讚' 砖注讜转, 砖诇讚注转讜 讗祝 转诪讬讚 砖诇 砖讞专 讗讬谞讜 拽专讘 讗诇讗 注讚 讚' 砖注讜转. 讚讘拽专 讻转讬讘 讜注讚 讻讗谉 谞拽专讗 讘拽专, 讟驻讬 诇讗. 讜讛诇讻讛 讻专' 讬讛讜讚讛 讻诪讜 砖讬转讘讗专 讘讙诪' 讗诇讗 砖诪讜讚讛 讛讜讗 砖讗诐 诇讗 讛转驻诇诇 诪转驻诇诇 注讚 讞爪讜转 讗诇讗 砖讗讬谉 诇讜 砖讻专 转驻诇讛 讘注讜谞转讛, 诪讞爪讜转 讜讗讬诇讱 讗讬谞讛 讗诇讗 转驻诇转 转砖诇讜诪讬谉. 讜讻谉 转驻诇转 讛诪谞讞讛 诇专讘谞谉 注讚 讛注专讘, 讻诇讜诪专 注讚 砖转砖拽注 讛讞诪讛 砖讛诐 住讜讘专讬诐 注诇 转诪讬讚 砖诇 注专讘 砖讗注"驻 砖讝诪谞讜 诪转讞讬诇 讘砖砖 讜诪讞爪讛 讗诐 诇讗 拽专讘讜 - 诪拽专讬讘 讜讛讜诇讱 注讚 讞砖讬讻讛, 讜讝诪谉 讛转讞诇转讛 讻砖讗转讛 诪注讘讬专讜 诇注谞讬谉 讛转诪讬讚讬谉 诪砖砖 讜诪讞爪讛 讜诇诪注诇讛 诇诪谞讞讛 讙讚讜诇讛 诪驻谞讬 砖讘注专讘讬 驻住讞讬诐 砖讞诇 讘注专讘 砖讘转 讛讬讜 砖讜讞讟讬诐 讗讜转讜 讘砖砖 讜诪讞爪讛 砖讛讜讗 讛转讞诇转 讝诪谉 专讗砖讜谉 诇诪谞讞讛. 砖讛转诪讬讚 讛讬讜 诇讜 讙' 讝诪谞讬诐, 讜讛讜讗 砖讘讻诇 讬讜诐 讛讬讜 诪讗讞专讬诐 讗讜转讜 诇砖讞讜讟 讘砖诪谞讛 讜诪讞爪讛 讜诇讛拽专讬讘讜 讘讟' 讜诪讞爪讛 诇住讘讛 讛谞讝讻专转 讘住诪讜讱, 讜讘注专讘讬 驻住讞讬诐 -- 讻诇 砖诇讗 讞诇 注专讘 讛驻住讞 讘注专讘 砖讘转, 讛谉 砖讞诇 讘砖讗专 讬诪讜转 讛讞讜诇 讛谉 砖讞诇 讘砖讘转, 讛讬讜 诪拽讚讬诪讬诐 讗讜转讜 砖注讛 讗' 诇砖讞讜讟 讘讝' 讜诪讞爪讛 讜诇讛拽专讬讘 讘讞' 讜诪讞爪讛 讻讚讬 砖讬讛讗 诇讛诐 砖讛讜转 讬讜转专 诇注砖讬讬转 讛驻住讞讬诐 讛讘讗讬诐 讗讞专 讛转诪讬讚, 讗讘诇 讻砖讞诇 注专讘 讛驻住讞 讘注"砖 讜讛讬讜 爪专讬讻讬诐 诇爪诇讜转 讛驻住讞讬诐 诪讘注讜讚 讬讜诐, 讻诪讜 砖讬讚注转 砖讗讬谉 爪诇讬讬转讜 讚讜讞讛 砖讘转, 讛讬讜 爪专讬讻讬诐 诇砖讛讜转 讙讚讜诇讛 诇砖讞讜讟 讘讜' 讜诪讞爪讛, 讜讛讜讗 讝诪谉 诪谞讞讛 讙讚讜诇讛, 讜诇讛拽专讬讘 讘讝' 讜诪讞爪讛. 讜诇诪讚转 诪讻诇 诪拽讜诐 砖讘讻诇 讬讜诐 诇讗 讛讬讜 砖讜讞讟讬诐 讗讜转讜 注讚 讞' 讜诪讞爪讛 讜诪拽专讬讘讬诐 讘讟' 讜诪讞爪讛, 讜讝讛讜 讝诪谉 讛转讞诇转讛 诇讚讬谉 诪谞讞讛 拽讟谞讛. 讜讗注"驻 砖诪谉 讛讚讬谉 诪爪讜转讜 诪转讞诇转 诪讜' 砖注讜转 讜诪讞爪讛 讜诇诪注诇讛 -- 砖谞讟讬讬转 讛讞诪讛 诇爪讚 讛诪注专讘 谞讻专转, 住讘转 讗讬讞讜专诐 讘讻诇 讬讜诐 诪驻谞讬 谞讚专讬诐 讜谞讚讘讜转 砖讛讬讜 诪拽专讬讘讬诐 拽讜讚诐 转诪讬讚 砖诇 砖讞专. 讜诇讗 诪转讗讞专 讗讞专 转诪讬讚 砖诇 讘讬谉 讛注专讘讬诐 讗诇讗 拽专讘谞讜转 讛驻住讞讬诐 讘诇讘讚. 讜讛讬讜 住讜诪讻讬诐 诇讝诪谉 讟' 砖注讜转 讜诪讞爪讛 诪驻谞讬 砖讗讜转谉 讜' 砖注讜转 讗讞专讜谞讜转 讛讬讜 诪谞讬讞讬谉 讞爪讬 砖注讛 专讗砖讜谞讛 砖诇 砖讘讬注讬转 诇讛讬讻专 谞讟讬讬讛 讜诪讗讞专讬诐 注讜讚 讘' 砖注讜转 诇谞讚专讬诐 讜谞讚讘讜转, 讜讛专讬 讞' 讜诪讞爪讛, 讜讛讬讜 砖讜讞讟讬诐 讗讜转讜 讜诪谞讬讞讬诐 砖注讛 讗讞转 诇谞转讜讞讜 讜讛讜诇讻转 讗讘专讬讜 诇讻讘砖 - 讜讛专讬 讟' 讜诪讞爪讛, 讜讛讬讜 诪拽专讬讘讬诐 讗讜转讜. 讜讻诇 砖谞转讗讞专讜 诇讗讬讝讜 住讘讛 -- 诪拽专讬讘讬诐 讜讛讜诇讻讬诐 注讚 砖讞砖讬讻讛, 讜讗注"驻 砖诇讛转讞诇转 诪谞讞讛 拽讟谞讛 讗谞讜 诪讜谞讬诐 诪讟' 砖注讜转 讜诪讞爪讛 讜诇诪注诇讛 砖讛讜讗 讝诪谉 讛拽专讘转讜 讜讛讬讛 诇谞讜 诇讚讜谉 诇讛转讞诇转 诪谞讞讛 讙讚讜诇讛 诪砖注转 讛拽专讘讛 讙诐 讻谉 讜讛讜讗 讝' 讜诪讞爪讛 讛讚讬谉 谞讜转谉 诇讜诪专 讻谉 讻诇讜诪专 砖讛诪转讞讬诇 诇讛拽讚讬诐 讘讝诪谞讛 讗讬谞讜 诪拽讚讬诐 讬转专 注诇 砖讞讬讟讛 砖讘注专讘 讛驻住讞 讜讛诪讗讞专 诇讗 讬砖注专 讛转讞诇转 讝诪谉 讬讜转专 诪砖注转 讛拽专讘讛 砖讘讻诇 讬讜诐:



讜专' 讬讛讜讚讛 讗讜诪专 注讚 驻诇讙 讛诪谞讞讛 讜讛讜讗 注讚 讬"讗 驻讞讜转 专讘讬注 诪驻谞讬 砖讛讜讗 住讜讘专 讘讬谉 讛注专讘讬诐 - 转专讬 讝诪谞讬, 讞诇讜拽 讗转 讛注专讘 砖谞讬 驻注诪讬诐 诇讛专讞讬讘 讝诪谞讛 注讚 转讞讜诐 砖讘讬谉 讛讞诇讜拽讜转 讛砖谞讬讜转, 讛讗 讻讬爪讚? 讞爪讬 讛讬讜诐 -- 讜' 砖注讜转 讙诪讜专讜转, 谞砖讗专讜 讜' 砖注讜转 诇注专讘. 讛讜爪讗 砖注讛 讗讞转 诪讗诪爪注讜转谉 诇谞转讜讞讜 讜诇讛讜诇讻转 讗讬讘专讬讜 诇讻讘砖 -- 谞砖讗专讜 讛' 砖注讜转, 讜诪讞爪讛 诪讻讗谉 诇讝诪谉 砖讞讬讟转讜 讜诪讞爪讛 诪讻讗谉 诇讝诪谉 讛拽专讘转讜, 讜砖注讛 砖讘谞转讬诐 诇谞转讜讞讜 讜讛讜诇讻转 讗讬讘专讬讜 诇讻讘砖. 谞诪爪讗转 砖注转 砖讞讬讟转讜 讘讘' 讜诪讞爪讛 讗讞专 讞爪讜转, 讜砖讛讜 砖讬注讜专 讞' 讜诪讞爪讛 讜拽专讘 讘讟' 砖注讜转 讜诪讞爪讛 讜讝讜 讛讬讗 砖注转 诪谞讞讛 拽讟谞讛, 专"诇 诇住讜祝 讟' 讜诪讞爪讛 砖谞砖讗专讜 讘' 讜诪讞爪讛 诇讬讜诐. 讜讗祝 讞讻诪讬诐 诪讜讚讬诐 讘讻讱 讗诇讗 砖专' 讬讛讜讚讛 讞讜诇拽 诇讞诇讜拽 讗诇讜 讛讘' 砖注讜转 讜诪讞爪讛 驻注诐 讗讞专转. 谞诪爪讗 砖注讛 讜专讘讬注 诇讻讗谉, 讜砖注讛 讜专讘讬注 诇讻讗谉. 讛讟诇 砖注讛 讜专讘讬注 讛专讗砖讜谉 讜讛讜讗 讛谞拽专讗 驻诇讙 讛诪谞讞讛 注诇 讟' 讜诪讞爪讛 -- 谞诪爪讗讜 讬"讗 砖注讜转 驻讞讜转 专讘讬注. 谞诪爪讗 讝诪谉 讛诪谞讞讛 注讚 讬"讗 驻讞讜转 专讘讬注. 讜诇砖讜谉 驻诇讙 讛诪谞讞讛 诪驻谞讬 砖讛讘' 讜诪讞爪讛 讛谞砖讗专讜转 讛讜讗 讛诪谞讞讛 讛砖谞讬讛 讜砖注讛 讜专讘讬注 讛谞讞诇拽 诪诪谞讛 讛讜讗 驻诇讙 讛诪谞讞讛. 讜讗诐 诇讗 讛转驻诇诇 诇讝诪谉 讝讛 讗讬谉 讻讗谉 注讜讚 转驻诇讛 讘注讜谞转讛 讗诇讗 砖诪转驻诇诇 注讚 砖转砖拽注 讛讞诪讛, 讛讗 诪砖诐 讜讗讬诇讱 讗讬谞讛 讗诇讗 转砖诇讜诪讬谉:



砖诇 诪讜住驻讬谉 讻诇 讛讬讜诐 驻讬' 讗讞专 转驻诇转 讛砖讞专 讜诪砖讜诐 讚讻转讬讘 讜讘讬讜诐. 讜专' 讬讛讜讚讛 讗讜诪专 注讚 讝' 砖注讜转 砖讗祝 拽专讘谉 诪讜住祝 讗讬谞讜 拽专讘 讻诪爪讜转讜 讗诇讗 注讚 讝' 砖注讜转 砖诪讗 转讚讞拽 讛拽专讘转 讛转诪讬讚. 讜诪讻诇 诪拽讜诐 讗祝 讛讜讗 诪讜讚讛 砖讘讚讬注讘讚 讻诇 讛讬讜诐 讗讞专 转驻诇转 讛砖讞专. 讜讗注"驻 砖讗诪专讜 "注诇讬讛 讛砖诇诐" --  讗驻砖专 砖讗诐 砖讻讞 讗讜 谞讗谞住 诪拽专讬讘讜 讗祝 诇讗讞专 讛转诪讬讚, 讜讻诪讜 砖讘讬讗专谞讜 讘诪住' 讬讜诐 讟讜讘 讘注谞讬谉 谞转拽诇拽诇讜 讛诇讜讬诐 讘砖讬专 专"诇 砖拽专讘讜 转诪讬讚 讛注专讘 讘砖讬专 砖诇 讞讜诇 讜诇讗 讚讘专讜 诪拽专讘谉 讛诪讜住祝 砖谞讚讞讛 诪驻谞讬 砖讬讻讜诇讬诐 讛讬讜 诇讛拽专讬讘讜 讗讞专 讛转诪讬讚:



转驻诇转 讛注专讘 讗讬谉 诇讛 拽讘注, 驻专砖讜 讘讙诪' 讻诇讜诪专 讗讬谉 诇讛 讝诪谉 拽讘讜注 讗诇讗 讻诇 讛诇讬诇讛, 讜讛讟注诐 砖讛专讬 讻谞讙讚 讗讬讘专讬诐 讜驻讚专讬诐 讛讜转拽谞讛 讜讗讬讘专讬诐 讜驻讚专讬诐 拽专讘讬诐 讻诇 讛诇讬诇讛 讜转驻诇砖(?) 诇砖讜谉 讗讬谉 诇讛 拽讘注 驻讬专砖讜 讘讙诪' 诇讛讜讚讬注 砖讗讬谉 诇讛 拽讘注 讻诇讜诪专 砖讗讬谞讛 讞讜讘讛. 讜讟注诐 讛讚讘专 讙诐 讻谉 砖诇讗 讛讜转拽谞讛 讗诇讗 讻谞讙讚 讗讬讘专讬诐 讜驻讚专讬诐 砖讗讬谉 诪注讻讘讬诐 讗转 讛拽专讘谉 讚讛讜讗讬诇 讜谞讝专拽 讚诪谉 讗诐 谞讟诪讗讜 讗讜 讗讘讚讜 讻砖专 讛拽专讘谉.:



讜诪讻诇 诪拽讜诐 讗注"驻 砖讗讬谞讛 讞讜讘讛 讜砖讗祝 专讘 驻住拽讛 讻谉 讘讙诪', 讻转讘讜 讛讙讗讜谞讬诐 砖讗诐 讛转驻诇诇 注专讘讬转 驻注诐 讗讞转 拽讘注讜 注诇讬讜 讞讜讘讛, 讜讻谉 讻转讘讜 拽爪转诐 讚讛讗讬讚谞讗 拽讘注讜讛 讻讜诇讬 注诇诪讗 讗谞驻砖讬讬讛讜 讞讜讘讛. 讜拽爪转诐 讻转讘讜 讘诇砖讜谉 讗讞专 砖讗注"驻 砖讛讜讗 专砖讜转 讗讬谞讜 专砖讜转 讙诪讜专 讗诇讗 诪爪讜讛 诪讬讛讗 讗讬讻讗 讗诇讗 砖讗讬谞讛 讞讜讘讛 砖讛专讬 诪讻诇 诪拽讜诐 讬注拽讘 转拽谞讛 讜砖谞住诪讻讛 注诇 讗讬讘专讬诐 讜驻讚专讬诐. 讜讗讞专 砖讻谉, 讬驻讛 讗诪专讜 讟注讛 讜诇讗 讛转驻诇诇 注专讘讬转 诪转驻诇诇 砖讞专讬转 砖转讬诐 讜讻谉 讟注讛 讜诇讗 讛讝讻讬专 砖诇 专"讞 讘注专讘讬转 讗讬谞讜 讞讜讝专, 诇驻讬 砖讗讬谉 诪拽讚砖讬诐 讗转 讛讞讚砖 讘诇讬诇讛, 讛讗 诇讗讜 讛讗讬 讟注诪讗 讞讝专 讜讗讬 诇讗讜 讛谞讬 讟注诪讬 讞讝专讛 讜转砖诇讜诪讬谉 诇诪讛. 讜讻谉 砖讗诪专讜 讘诪住' 砖讘转 (讚祝 讟:) 讛谞讬 讞讘专讬谉 讘讘诇讗讬 诇诪讗谉 讚讗诪专 转驻诇转 注专讘讬转 专砖讜转 讻讬讜谉 讚砖专讗 讛诪讬讬谞讗 诇讗 诪讟专讞讬谞谉 诇讬讛, 讗诇诪讗 讛讗 诇讗 砖专讗 讛诪讬讬谞讗 诪讟专讞讬谞谉 诇讬讛.:



讜诪讻诇 诪拽讜诐 讛拽砖讜 讘转讜住驻讜转 诪讝讜 砖讗诪专讜 讘讗讞专讜谉 砖诇 讬讜诪讗 讗诪专 专讘 谞注讬诇讛 驻讜讟专转 砖诇 注专讘讬转 讜讛拽砖讜 讜讛讗 专讘 讙讜驻讬讛 讛讜讗 讚讗诪专 转驻诇转 注专讘讬转 专砖讜转 讻诇讜诪专 讜诪讗讬 讗爪讟专讬讱 诇驻讟讜专讗 讚谞注讬诇讛. 讜转讬专爪讜 诇讚讘专讬 讛讗讜诪专 讞讜讘讛 拽讗诪专, 讜讗诐 讗讬转讗 诇讬砖谞讬 诇讬讛 讗祝 诇讚讘专讬 讛讗讜诪专 专砖讜转 讘讚爪诇讬讬讛 讞讚讗 讝讬诪谞讗 讚拽讘注讛 讗谞驻砖讬讛 讞讜讘讛. 讗讬 谞诪讬 讚诇讗 爪诇讬 讚讛讗 诪"诪 诪爪讜讛 诪讬讛讗 讗讬讻讗 讜谞注讬诇讛 驻讜讟专转讜 诪讗讜转讛 讞讜讘讛 讗讜 诪讗讜转讛 诪爪讜讛, 讚讛讗 讟驻讬 注讚讬祝 诇诪讬诪专 讚诇讬驻讟专 讘谞注讬诇讛 讗诐 讛讜讗 专砖讜转 诪砖讬讛讗 讞讜讘讛, 讜讻诪讜 砖讗诪专讜 讘转诇诪讜讚 讛诪注专讘 砖讘驻专拽 讝讛 转驻诇转 讛注专讘 专"讙 讗讜诪专 讞讜讘讛 专' 讬讛讜砖注 讗讜诪专 专砖讜转 讗转讬讬讗谉 讻讗讬谞讜谉 驻诇讜讙转讗 诪讗谉 讚讗诪专 讞讜讘讛 讗讬谉 谞注讬诇讛 驻讜讟专转 砖诇 注专讘, 诪讗谉 讚讗诪专 专砖讜转 谞注讬诇讛 驻讜讟专转, 讜讗诐 讻谉 讟驻讬 讛讜讛 谞讬讞讗 诇讬讛 诇转专讜爪讬 讚拽讘注讛 讗讬讛讜 讞讜讘讛 讗讬 谞诪讬 诪砖讜诐 诪爪讜讛. 讜诪讻诇 诪拽讜诐 讛诐 转讬专爪讜 讚讗讬谉 讛讻讬 谞诪讬 讚讛讻讬 讛讜讛 注讚讬祝 诇转专讜爪讬 讗诇讗 砖专爪讛 诇转专爪讛 诇讚注转 讛诪拽砖讛 砖讛讬讛 住讜讘专 专砖讜转 讙诪讜专 讘诇讗 砖讜诐 拽讘讬注讜转 讞讜讘讛 讜讘诇讗 砖讜诐 诪爪讜讛, 讜转讬专抓 诇讜 砖讗讬谉 诪拽讜诐 诇讛爪讟专讱 诇驻讟讜专 诪爪讚 讛谞注讬诇讛 讗诇讗 诇讚注转 讛讗讜诪专 讞讜讘讛 讜砖诇讗 讻讚注转 转诇诪讜讚 讛诪注专讘.:



讝讛讜 讘讬讗讜专 讛诪砖谞讛, 讜驻住拽 砖诇讛 讬转讘讗专 讘讙诪'. 讜讚讬谞讬诐 讜驻住拽讬诐 讛讘讗讬诐 注诇讬讛 讘讙诪' 诇注谞讬谉 讝诪谞讬诐 砖讘转驻诇讛 讗诇讜 讛谉:



谞讞诇拽讜 讘讙诪' 注诇 拽爪转 讝诪谞讬诐 砖讘诪砖谞讛 讛诇讻讛 讻诪讬, 讜讻谉 谞住转驻拽讜 讘注讚 讚' 砖注转 砖讗诪专 专' 讬讛讜讚讛 讗诐 注讚 讘讻诇诇 讗诐 诇讗讜, 讜讻诇诇 讛讚讘专讬诐 讘注谞讬谞讬诐 讗诇讜 讛讜讗 砖转驻诇转 讛砖讞专 诪爪讜转讛 诇讝专讬讝讬诐 讜诇讜转讬拽讬诐 注诐 讛谞抓 讛讞诪讛, 讜讘诪砖讻讬诐 诪砖讬注诇讛 注诪讜讚 讛砖讞专. 讜讛诪砖讱 讝诪谞讛 注讚 讚' 砖注讜转 讜注讚 讘讻诇诇, 讻诇讜诪专 讝诪谞讛 注讚 住讜祝 砖注讛 专讘讬注讬转, 诪讻讗谉 讜讗讬诇讱 讗讬谉 讻讗谉 转驻诇讛 讘注讜谞转讛 讗诇讗 砖诪讻诇 诪拽讜诐 注讚 讞爪讜转 讗注"驻 砖砖讛讛 讘诪讝讬讚 讞讬讬讘 讛讜讗 注诇讬讛, 讜讻谉 讗祝 诪讞爪讜转 讜讗讬诇讱 讞爪讬 砖注讛, 讛讗 诪砖砖 砖注讜转 讜诪讞爪讛 讜讗讬诇讱 讛讬讗 谞拽专讗转 讝诪谉 转砖诇讜诪讬 转驻诇讛 讜讗讬谞讜 诪转驻诇诇 讗诇讗 注诇 讚专讱 转砖诇讜诪讬谉, 讜讘讟注讛 讗讜 砖讻讞 注诇 讛讚专讱 砖讬转讘讗专.:



转驻诇转 讛诪讜住祝 转讞诇转 讝诪谞讛 讗讞专 砖讬转驻诇诇 砖诇 砖讞专讬转 诪讬讚, 讜讛诪砖讱 讝诪谞讛 讻诇 讝' 砖注讜转. 讜讛诪转驻诇诇 讗讞专 讝' 砖注讜转, 讗注"驻 砖驻砖注 -- 讬爪讗 讬讚讬 转驻诇讛 讘注讜谞转讛 砖讝诪谞讛 讻诇 讛讬讜诐. 讜讻谉 讗诐 讛转驻诇诇 转驻诇转 讛诪讜住祝 拽讜讚诐 转驻诇转 讛砖讞专 讬爪讗 诪讚拽讗诪专 讻诇 讛讬讜诐. 讜专讗讬讛 诪诪讛 砖讗诪专讜 讘讘专讬讬转讗 砖诇 诪住讻转讗 讝讜 驻专拽 讙' 讛诪转驻诇诇 转驻诇转 诪讜住祝 注讚 砖诇讗 拽专讘讜 转诪讬讚 砖诇 砖讞专 讬爪讗, 讜诪讗讞专 砖转驻诇讜转 讻谞讙讚 转诪讬讚讬诐 转拽谞讜诐 讛讜讗 讛讚讬谉 讗诐 讛转驻诇诇 讗讜转讛 拽讜讚诐 转驻诇转 讛砖讞专. 讜诪讻讗谉 谞专讗讛 诇讬 注诇 讬讚讬 诪注砖讛 讘诪讬 砖讛转驻诇诇 砖讞专讬转 讜砖讻讞 砖诇 讬讜诐 讟讜讘 讜讛转驻诇诇 诪讜住祝 讻转拽谞讜 讜谞讝讻专 砖讟注讛 讘砖诇 砖讞专讬转 讜诇讗 讛爪专讻转讬讜 诇讞讝讜专 讗转 讛诪讜住祝 讻诇诇:



转驻诇转 讛诪谞讞讛 讝诪谞讛 诇诪谞讞讛 讙讚讜诇讛 诪讜' 砖注讜转 讜诪讞爪讛 讜诇诪注诇讛, 讜诇拽讟谞讛 诪讟' 讜诪讞爪讛 讜诇诪注诇讛. 讜讛诪砖讱 讝诪谞讛 注讚 砖讬砖诇诪讜 讬"讗 砖注讜转 驻讞讜转 专讘讬注 讻专' 讬讛讜讚讛. 讜讗诐 诇讗 讛转驻诇诇 诇砖注讛 讝讜 讬爪讗 讬讚讬 转驻诇讛 讘注讜谞转讛 注讚 砖转砖拽注 讛讞诪讛 讻专讘谞谉. 讜讬砖 讗讜诪专讬诐 讻谉 讗祝 诇讻转讞诇讛 讜诪诪讛 砖讗诪专讜 注诇讬讛 讘诪住讻' 转注谞讬转 (转注谞讬转 讻讜, 讘) 讻讬讜谉 讚住诪讜讱 诇砖拽讬注转 讛讞诪讛 驻专住讬 诇谞注讬诇讛 讚诪讬讗, 讜讻谉 诪诪讛 砖讗诪专讜 诪爪讜讛 诇讛转驻诇诇 注诐 讚诪讚讜诪讬 讞诪讛, 讜驻讬专讜砖讛 讘砖讞专 讘砖注转 讝专讬讞讛 讜讘注专讘 讘砖注转 砖拽讬注讛, 讜诇讬讻讗 诇诪讬诪专 讚讚讜拽讗 讗转诪专 讘砖讞专讬转 砖讛专讬 讗诪专讜 注诇讬讛 讘诪注专讘讗 诇讬讬讟讬 讗诪讗谉 讚诪爪诇讬 注诐 讚诪讚讜诪讬 讞诪讛 讚讬诇诪讗 诪讟专驻讗 诇讬讛 砖注转讗 讜讟注诐 讝讛 讗讬谞讜 讗诇讗 讘注专讘 讻专讘谞谉:



转驻诇转 注专讘讬转 讝诪谞讛 诪砖转砖拽注 讛讞诪讛 注讚 砖讬注诇讛 注诪讜讚 讛砖讞专.:



转驻诇转 谞注讬诇讛 讗注"驻 砖讗讬谉 讝讛 诪拽讜诪讛 讝诪谞讛 砖讬转讞讬诇 讗讜转讛 注诇 爪讚 砖讬讛讗 诪砖诇讬诐 讘讛 转讬讻祝 诇砖拽讬注转 讛讞诪讛. 讜讬砖 诪驻专砖讬诐 砖讬转讞讬诇 讘讛 住诪讜讱 诇砖拽讬注转 讛讞诪讛 讜砖讗驻砖专 诇讜 诇砖讛讜转 讘讛 注讚 住诪讜讱 诇爪讗转 讛讻讜讻讘讬诐 讜讻讘专 讻转讘谞讜讛 讘讗讞专讜谉 砖诇 讬讜诪讗.:



讜讻诇 砖讛转驻诇诇 讗讞转 诪谉 讛转驻诇讜转 拽讜讚诐 讝诪谉 -- 讞讜讝专 讜诪转驻诇诇. 讞讜抓 诪转驻诇转 注专讘讬转, 砖讗诐 讛转驻诇诇 诇讛 诪讬"讗 驻讞讜转 专讘讬注 讜诇诪注诇讛 讗讬谞讜 讞讜讝专. 讜讻谉 讗诐 讛转驻诇诇 砖诇 诪讜住祝 拽讜讚诐 砖讞专讬转 诇讚注转谞讜. 讗讘诇 讗诐 诇讗 讛转驻诇诇 转驻诇讛 讘讝诪谞讛 讻讙讜谉 砖砖讻讞, 讜谞讝讻专 诇讗讞专 讝诪谉 讛转驻诇讛 -- 诪转驻诇诇 讻诇 讝诪谉 砖诇讗 讛讙讬注 讝诪谉 讛转驻诇讛 讛住诪讜讻讛 诇讛. 讛讗 讻诇 砖讛讙讬注 讝诪谉 讛转驻诇讛 讛住诪讜讻讛 诇讛 讗讬谞讜 诪转驻诇诇 讝讜 砖砖讻讞 讗诇讗 诪转讜专转 转砖诇讜诪讬谉.:



转砖诇讜诪讬谉 讗诇讜 砖讗诪专谞讜 注诇 讚专讱 讝讛 讛诐: 诪讬 砖砖讻讞 讜诇讗 讛转驻诇诇 转驻诇转 注专讘讬转 注讚 砖讛讙讬注 讝诪谉 转驻诇转 讛砖讞专 诪转驻诇诇 讘砖讞专讬转 转驻诇讛 砖诇 砖讞专讬转 讜讞讜讝专 讜诪转驻诇诇 讬"讞 诇转砖诇讜诪讬 转驻诇转 注专讘讬转 砖砖讻讞, 讛讗 讗诐 谞讝讻专 拽讜讚诐 砖讛讙讬注 讝诪谞讛 砖诇 砖讞专讬转 诪转驻诇诇 讗讜转讛 砖砖讻讞. 讜讻谉 讘讻诇谉. 讜讬砖 讗讜诪专讬诐 砖讗讬谉 诪转驻诇诇 转砖诇讜诪讬谉 讛讜讗讬诇 讜注讘专 讝诪谞讛 注讚 砖讬讙讬注 讝诪谉 转驻诇讛 讗讞专转 讜讬讛讗 注住讜拽 讘转驻诇讛:



讟注讛 讜诇讗 讛转驻诇诇 砖讞专讬转 诪转驻诇诇 讘砖注转 讛诪谞讞讛 砖转讬诐; 专讗砖讜谞讛 诇砖诐 诪谞讞讛 讜砖谞讬讛 诇转砖诇讜诪讬诐. 讜讻谉 讗诐 讟注讛 讜诇讗 讛转驻诇诇 诪谞讞讛, 讗注"驻 砖谞砖诇诐 讛讬讜诐 讜谞注转拽 诇讜 诇讬讜诐 讗讞专, 诪转驻诇诇 讘注专讘 转驻诇讛 砖诇 注专讘讬转 讜讞讜讝专 讜诪转驻诇诇 讬"讞 诇转砖诇讜诪讬诐 转驻诇转 讛诪谞讞讛 砖砖讻讞. 讜讗讬谉 讗讜诪专讬诐 注讘专 讬讜诪讜 讘讟诇 拽专讘谞讜 砖讛专讬 讗祝 讗讬讘专讬诐 讜驻讚专讬诐 砖诪转注讻诇讬诐 讻诇 讛诇讬诇讛 诪拽专讘谉 讛讬讜诐 砖注讘专 讛诐. 讘诪讛 讚讘专讬诐 讗诪讜专讬诐 讘砖讟注讛 讜砖讻讞, 讗讘诇 讘讟诇 讘诪讝讬讚, 讛讜讗讬诇 讜讛讙讬注 讝诪谉 转驻诇讛 讗讞专转 讗讬谉 诇讜 转拽谞讛 诇转驻诇转 诪爪讜讛, 讗诇讗 砖讻转讘讜 讙讗讜谞讬 讛专讗砖讜谞讬诐 砖诪转驻诇诇 讘讘拽砖转 专讞诪讬诐 讚专讱 专砖讜转:



讛讬讛 讟专讜讚 讘注住拽讬讜 讜讘讟诇 讗转 讛转驻诇讛 诪爪讚 讟专讚转讜 讗注"驻 砖讛讬讛 讝讻讜专 讘讛, 讬砖 讗讜诪专讬诐 砖讗祝 讝讛 讬砖 诇讜 转砖诇讜诪讬诐 讛讜讗讬诇 讜诇讗 讘讟诇 讘讝讚讜谉 讗诇讗 诪爪讚 讟专讚转讜 讜讻谉 讻转讘讜讛 讙讚讜诇讬 讛诪讞讘专讬诐, 讜讻谉 讻转讘讜 砖讗讬谉 转砖诇讜诪讬诐 讗诇讗 诇转驻诇讛 讗讞转 注诇 讛讚专讱 砖讘讬讗专谞讜 讜讗诐 砖讻讞 注专讘讬转 讜砖讞专讬转 专爪讜驻讬诐 讗讬谉 讗讜诪专讬诐 讬转驻诇诇 诪谞讞讛 讙' 砖讗讬谉 转砖诇讜诪讬诐 讗诇讗 诇讗讜转讛 转驻诇讛 讛住诪讜讻讛 诇诪谞讞讛 讝讜 讜讻谉 讘讻诇诐, 讜讙讚讜诇讬 讛诪驻专砖讬诐 讞讜诇拽讬诐 诇讜诪专 讗祝 诇讙' 讗祝 诇讚', 讗诇讗 砖讛讜讗 爪专讬讱 诇讛转驻诇诇 讗讜转讛 讘转讜专转 谞讚讘讛 讘讗 诇讛砖诪讬注谞讜 砖讗讬谉 爪专讬讱 诇讞讚砖 讚讘专 讘讛诐 砖讛讟注讜转 驻讜讟专讜 诪谉 讛讞讚讜砖:



诪讜住祝 讛讜讗讬诇 讜讝诪谞讛 讻诇 讛讬讜诐 讬砖 讗讜诪专 砖讗祝 诇讚注转 讛讗讜诪专 砖讗讬谉 转砖诇讜诪讬谉 讗诇讗 诇讗讞转 讗诐 砖讻讞 诪讜住祝 讜诪谞讞讛 讬转驻诇诇 注专讘讬转 讙' 讛讜讗讬诇 讜讝诪谉 讛诪讜住祝 讜讛诪谞讞讛 讞讬讜讘诐 讘讗讞讚 砖讛专讬 讝诪谉 讛诪讜住祝 讻诇 讛讬讜诐, 讜讬砖 诪驻拽驻拽 诇讜诪专 砖诪讗 讗讬谉 讬讻讜诇 诇砖诇诐 讚讘专 讘诪讜住祝 讛讜讗讬诇 讜讗讬谞讜 讘讗 谞讚讘讛 讗讬谞讜 讘讗 诇转砖诇讜诪讬谉, 讜讻谉 讬砖 诪讬 砖诪住驻拽 讗诐 讬砖 诇爪讘讜专 转砖诇讜诪讬诐 讗诐 诇讗讜 讜诪讻诇 诪拽讜诐 讘专讗砖讜谞讛 诪爪讗转讬 诇拽爪转 讙讗讜谞讬诐 砖讗诐 注讘专 讛讬讜诐 讗讬谉 诇讛 转砖诇讜诪讬谉 砖讛诪讜住祝 注讬拽专讜 诇讛讝讻专转 拽专讘谉 讜讗讬谉 拽专讘谉 讘诇讬诇讛, 讜讻谉 讻转讘讜 讘讻诇 转驻诇讛 讛谞讜住驻转 诪讞诪转 诪讗讜专注 砖讘讬讜诐 砖讗诐 注讘专 讛讬讜诐 讗讬谉 诇讛 转砖诇讜诪讬谉 砖讗讬谉 转砖诇讜诪讬谉 讗诇讗 诇转驻诇讜转 讛专讗讜讬讜转 诇讻诇 讬讜诐, 讜诪讻诇 诪拽讜诐 拽砖讛 诇讬 诇讚讘专讬讛诐 砖诇 砖讘转 讘诪讜爪讗讬 砖讘转, 讗祝 转驻诇讛 讗讞转 砖砖讻讞讛 讬砖 讗讜诪专 砖讗讬谉 诇讛 转砖诇讜诪讬谉 讗诇讗 讘讝诪谉 转驻诇讛 讛住诪讜讻讛 诇讛 讻诇讜诪专 砖讗诐 砖讻讞 砖讞专讬转 讜诇讗 谞讝讻专 讘讟注讜转讜 注讚 砖注讘专 讝诪谉 讛诪谞讞讛 砖讜讘 讗讬谉 讟注讜转讜 诪砖转诇诪转 讗注"驻 砖谞讝讻专 讘讝诪谉 转驻诇转 注专讘讬转, 讜讬砖 讗讜诪专讬诐 砖讗祝 诇讗讞专 讻诪讛 讬砖 诇讜 转砖诇讜诪讬诐 讜诪诪讛 砖讗诪专讜 讻讗谉 讻诇 讗讬诪转 讚讘注讬 诪爪诇讬, 讜讗讬谉 讛讚讘专讬诐 谞专讗讬诐 砖诇讗 讗诪专讜 讻诇 讗讬诪转 讚讘注讬 诪爪诇讬 讗诇讗 诇谞讚讜谉 砖诇驻谞讬讛诐 专"诇 砖诇 诪谞讞讛 讘注专讘讬转, 讗讘诇 诇讗讞专 砖转讬诐 诇讗 讜讻谉 讗诐 砖讻讞 砖转讬诐 专爪讜驻讜转 讗讬谉 转砖诇讜诪讬诐 讗诇讗 诇住诪讜讻讛 诇讛 讜讻谉 讚注转 讙讚讜诇讬 讛诪讞讘专讬诐:



讻讘专 专诪讝谞讜 诇诪注诇讛 砖诪讬 砖讬砖 诇讜 注诇讬讜 转驻诇讛 讗讞转 诪转讜专转 转砖诇讜诪讬诐 讜讗讞专转 砖讘讝诪谞讛, 诪拽讚讬诐 讗讜转讛 砖讘讝诪谞讛 讜讗讞专 讻讱 诪转驻诇诇 砖诇 转砖诇讜诪讬诐, 诇讗 注砖讛 讻谉 讗诇讗 砖讛拽讚讬诐 砖诇 转砖诇讜诪讬诐 讜讗讞专 讻讱 讛转驻诇诇 讗讜转讛 砖讘讝诪谞讛 诇讗 讬爪讗 讬讚讬 讗讜转讛 砖诇 转砖诇讜诪讬诐 讜爪专讬讱 讘讛 诇讞讝讜专 讗讞专 讗讜转讛 砖讘讝诪谞讛 讻讚讬 诇讛拽讚讬诐 砖诇 讝诪谞讛 诇砖诇 转砖诇讜诪讬谉:





转讜住驻讜转 专讗"砖

住"转 爪专讬讱 诪讞讬爪讛 注砖专讛. 讜讻讚诪住讬拽 讚讗讬谉 诇讜 讘讬转 讗讞专 讜讛讗 讚转谞讬讗 诇注讬诇 讘讬转 砖讬砖 讘讜 住"转 讜转驻讬诇讬谉 讗住讜专 讘转砖诪讬砖 讛诪讟讛 注讚 砖讬讜爪讬讗诐 讗讜 注讚 砖讬谞讬讞诐 讻诇讬 讘转讜讱 讻诇讬. 诇讗 拽讗讬 讗住"转 讗诇讗 讗转驻讬诇讬谉 讜讻诇讬 讘转讜讱 讻诇讬 诇讗 诪讛谞讬 讘住"转 讗诇讗 诪讞讬爪讛 注砖专讛 讛讬讻讗 讚讗讬谉 诇讜 讘讬转 讗讞专, 讜讚讜拽讗 住"转 讗讘诇 砖讗专 住驻专讬诐 住讙讬 讘讻诇讬 转讜讱 讻诇讬 讜讻谉 诪住转讘专 讜讛"讛 讘讞讜诪砖讬谉 谞诪讬 讻讬讜谉 砖讗讬谉 注砖讜讬讬谉 讘讙诇讬诇讛 讻住"转:



讛谞讬 讘讬转 讛讻住讗 讚驻专住讗讬 讜讻讜'. 讜讚讬讚谉 讗祝 注"驻 砖讛谉 住转讜诪讬谉 专讙讬诇讬谉 诇讛砖转讬谉 讘讛诐 诪讬诐 讜讗讬谉 专讗讜讬 诇拽专讜转 讘讛谉:



讛讚专谉 注诇讱 驻专拽 诪讬 砖诪转讜



驻专拽 专讘讬注讬 转驻诇转 讛砖讞专.



讘转专 讚讗住讬拽 讻诇 诪讬诇讬 讚拽"砖 诪驻专砖 讘讛讗讬 驻讬专拽讗 讚讬谞讬 转驻诇讛:



注讚 讞爪讜转. 讜转讞诇转 讝诪谞讛 谞"诇 诪砖讬注诇讛 讘专拽 讛砖讞专 讜讛讗讬专 驻谞讬 讛诪讝专讞 诪讬讚讬 讚讛讜讛 讗转诪讬讚 讛讘拽专 讗祝 注"讙, 讚注讬拽专 诪爪讜转讛 (注讚) [注诐] 讛谞抓 讛讞诪讛 讻讚讻转讬讘 讬讬专讗讜讱 注诐 砖诪砖 诪"诪 讗诐 讛转驻诇诇 讘讝讜 讛砖注讛 讬爪讗 讜讛转谞讗 诇讗 讞砖 诇驻专砖讜 讚诪讬诇转讗 讚驻砖讬讟讗 讛讬讗 讻讬讜谉 讚讝诪谉 讛诪讗讜讞专 砖诇讛, 讛讜讗 讘讝诪谉 讛转诪讬讚 讛"讛 讘讝诪谉 讛诪讜拽讚诐:



转驻诇转 讛诪谞讞讛 注讚 讛注专讘. 诇讗 砖讬讬讱 诇讜诪专 讻诇 讛讬讜诐 (讻诇讜) [讻诪讜] 诇讙讘讬 诪讜住驻讬谉 砖讛专讬 转驻诇转 讛诪谞讞讛 讗讬谞讜 讬讻讜诇 诇讛转驻诇诇 讗诇讗 诪砖砖 砖注讜转 讜诪讞爪讛 讜诇诪注诇讛 讻诪讜 转诪讬讚 讛注专讘 讗讘诇 拽专讘谉 诪讜住祝 讻砖专 讻诇 讛讬讜诐 讜讗驻讬诇讜 诪谉 讛讘拽专 诪讚讗爪讟专讬讱 拽专讗 讘讬讜诪讗 驻' 讗诪专 诇讛诐 讛诪诪讜谞讛, [讚祝 诇"讚.] 讚谞住讻讬诐 拽讜讚诪讬谉 诇诪讜住驻讬诐 讛讗 讗讬 诇讬讻讗 拽专讗 诪讜住驻讬谉 讻砖专讬谉 诇拽讚诐 讗注"讙 讚讻转讬讘 讘讘拽专 讙讘讬 谞住讻讬诐, 讜讻谉 转驻诇转 讛诪讜住驻讬谉 讬讻讜诇 诇讛转驻诇诇 讘讘拽专, 讜讛讻讬 谞诪讬 讗诪专讬谞谉 讘驻"拽 讚注讘讜讚转 讻讜讻讘讬诐 [讚祝 讚'.] 诇讗 诇讬爪诇讬 讗讬谞砖 爪诇讜转讗 讚诪讜住驻讬谉 讘转诇转 砖注讬 讗 拽诪讬讬转讗 讘专讬砖 砖转讗 讘讬讞讬讚:



讜砖诇 诪讜住驻讬谉 讻诇 讛讬讜诐. 讘转专 讚转谞讗 讙' 转驻诇讜转 砖诇 讛讬讜诐 转谞讗 讘转专 讛讻讬 转驻诇转 诪讜住祝:



讟注讛 讜诇讗 讛转驻诇诇 注专讘讬转 诪转驻诇诇 砖讞专讬转 砖转讬诐. 讜讗"转 讗诪讗讬 爪专讬讱 诇讛转驻诇诇 砖转讬诐 讛讗 拽讬讬"诇 转驻诇转 注专讘讬转 专砖讜转 讚讛诇讻转讗 讻专讘 讘讗讬住讜专讬, 讜讻谉 拽砖讛 诇拽诪谉 [讚祝 诇':] 讘住讜祝 驻专拽讬谉 讛讗 讚拽讗诪专 讟注讛 讜诇讗 讛讝讻讬专 砖诇 专"讞 讘诇讬诇讛 讗讬谉 诪讞讝讬专讬谉 讗讜转讜 诇驻讬 砖讗讬谉 诪拽讚砖讬谉 讗转 讛讞讚砖 讘诇讬诇讛 讛讗 诇讗讜 讛讻讬 诪讞讝讬专讬谉 讗讜转讜 讜讗诪讗讬 讜讛讗 转驻诇转 注专讘讬转 专砖讜转, 讜讬"诇 讚谞讛讬 砖讛讬讗 专砖讜转 讗讬谉 诇讘讟诇讛 讗诐 诇讗 诪驻谞讬 爪讜专讱 讛砖注讛 讻讙讜谉 诪驻谞讬 诪爪讜讛 注讜讘专转 讗讜 砖专讬 讛诪讬讬谞讬讛 讚驻"拽 讚砖讘转 [讚祝 讟':] 讚诇讗 诪讟专讞讬谞谉 诇讬讛 讜讻谉 注诇讛 注诇 诪讟转讜 讘讬专讜砖诇诪讬 讚讗讬谉 诪讟专讬讞讬谉 讗讜转讜 砖讬专讚, 转讚注 砖讛专讬 讬注拽讘 讗讘讬谞讜 转拽谞讛 讜讗住诪讻讛 讗讛拽讟专转 讗讘专讬诐 讜驻讚专讬诐 砖诪爪讜转谉 讻诇 讛诇讬诇讛 讜讻诪讜 讚讛谞讛讜 诇讗 (诪注讘专讬) [诪注讻讘讬] 讻驻专讛 讗讬讛讬 谞诪讬 诪爪讜讛 讘注诇诪讗 讗讬转 讘讛, 讜讗"转 讛讗 讚讗诪专讬谞谉 讘砖讬诇讛讬 讬讜诪讗 [讚祝 驻"讝 注"讘] 讗诪专 专讘 转驻诇转 谞注讬诇讛 驻讜讟专转 砖诇 注专讘讬转 专讘 诇讟注诪讬讛 讚讗诪专 爪诇讜转讗 讬转讬专讗 讛讬讗 讜讻讬讜谉 讚爪诇讬转讜 诇讗 爪专讬讱 讜驻专讬讱 讜讛讗诪专 专讘 转驻诇转 注专讘讬转 专砖讜转 讻诇讜诪专 诇诪讛 诪爪专讬讱 专讘 转驻诇讛 诇驻讜讟专讛, 讜诪讗讬 拽讜砖讬讗 讜讛诇讗 讗讬谉 诇讘讟诇讛 讘讞谞诐 讗诐 诇讗 诪驻谞讬 爪讜专讱 砖注讛 讜讬"诇 讚讛转诐 谞诪讬 诇讗讜 讘讞谞诐 砖讛专讬 诪爪讜讛 诇讛讻讬谉 爪专讻讬 住注讜讚讛 诇诪讜爪讗讬 讬讜诐 讛讻驻讜专讬诐 砖讛讜讗 讻注讬谉 讬讜诐 讟讜讘 讚讗诪专讬谞谉 讘诪讚专砖 讚讘转 拽讜诇 讬讜爪讗讛 讜讗讜诪专转 诇讱 讗讻讜诇 讘砖诪讞讛 诇讞诪讱, 讜讻谉 诪砖诪注 谞诪讬 讘讬专讜砖诇诪讬 讚驻专拽讬谉 讚讗讬谉 诇讘讟诇 转驻诇转 注专讘讬转 讘讞谞诐 讚讗诪专讬谞谉 讘讬专讜砖诇诪讬 讚诇诪"讚 转驻诇转 注专讘讬转 讞讜讘讛 讗讬谉 转驻诇转 谞注讬诇讛 驻讜讟专转 讗讜转讛 讜诇诪"讚 专砖讜转 驻讜讟专转 讗讜转讛 讗诇诪讗 讚讗讬谉 诇讘讟诇 讗讜转讛 讗诐 诇讗 砖转驻讟专谞讛 转驻诇讛 讗讞专转, 讗注"驻 砖讛讬专讜砖诇诪讬 驻诇讬讙 讗转诇诪讜讚讗 讚讬讚谉 讗讛讗 讚拽讗诪专 讘讬讜诪讗 讚专讘 诇讗 讗讬讬专讬 讗诇讗 诇讚讘专讬 讛讗讜诪专 讞讜讘讛 诪"诪 讬砖 诇讛讘讬讗 专讗讬' 诪砖诐 砖讗讬谉 诇讘讟诇 讗讜转讛 讘讞谞诐, 讜讘讛"讙 讻转讘 讙讘讬 讗讬谉 诪拽讚砖讬谉 讛讞讚砖 讘诇讬诇讛 讗注"讙 讚转驻诇转 注专讘讬转 专砖讜转 讻讬讜谉 讚砖讜讬讛 注讬诇讜讬讛 讞讜讘讛 讗讬 诇讗讜 讟注诪讗 讚讗讬谉 诪拽讚砖讬谉 讗转 讛讞讚砖 讘诇讬诇讛 讛讬讛 爪专讬讱 诇讞讝讜专 讜诇讛转驻诇诇, 讜诇讗 谞讛讬专讗 讚讛讗 讗诪专讬谞谉 讘驻"拽 讚砖讘转 讚诇诪"讚 转驻诇转 注专讘讬转 专砖讜转 讻讬讜谉 讚砖专讬 诇讬讛 讛诪讬讬谞讬讛 诇讗 诪讟专讬讞讬谞谉 诇讬讛 讛讗 讗讬 诇讗 砖专讬 讛诪讬讬谞讬讛 诪讟专讬讞讬谉 诇讬讛 讜爪专讬讱 诇讛转驻诇诇 拽讜讚诐 砖讬讗讻诇 讗注"驻 砖诇讗 讛转驻诇诇 讻诇诇, 讜讻讬 转讬诪讗 讻讬讜谉 讚讛转驻诇诇 讘砖讗专 诇讬诇讜转 砖讜讬讛 注讬诇讜讬讛 讞讜讘讛 讗"讻 诇诪讛 讛讜爪专讱 诇转专抓 讘讬讜诪讗 讚专讘 讚讗诪专 转驻诇转 谞注讬诇讛 驻讜讟专转 砖诇 注专讘讬转 诇讚讘专讬 讛讗讜诪专 讞讜讘讛 拽讗诪专 讛讗 讗驻讬诇讜 诇讚讘专讬 讛讗讜诪专 专砖讜转 谞讬讞讗 讻讬讜谉 讚砖讜讜讬讛 注诇讬讛 讞讜讘讛 讘砖讗专 诇讬诇讜转:



诪转驻诇诇 砖讞专讬转 砖转讬诐. 驻专砖讘"诐 讗诐 诇讗 谞讝讻专 注讚 讛诪谞讞讛 讻讬讜谉 砖注讘专讜 砖谞讬 讝诪谞讬诐 转驻诇讛 注讘专 讬讜诪讜 讘讟诇 拽专讘谞讜 讚诇讗 转拽谞讜 讞讻诪讬诐 砖讬讞讝讜专 讜讬转驻诇诇 讻讬讜谉 砖注讘专讜 砖谞讬 讝诪谞讬 转驻诇讜转:



讟注讛 讜诇讗 讛转驻诇诇 诪谞讞讛 诪讛讜 砖讬转驻诇诇 注专讘讬转 砖转讬诐. 讗讘诇 诇讗 诪讘注讬讗 诇讬讛 讗诐 讟注讛 讜诇讗 讛转驻诇诇 砖诇 诪讜住祝 诪讛讜 砖讬转驻诇诇 注专讘讬转 砖转讬诐 讚谞专讗讛 讚诪讬诇转讗 讚驻砖讬讟讗 讛讜讗 讚讗讬谞讜 讞讜讝专 讜诪转驻诇诇 讻讬讜谉 砖注讘专 讝诪谉 讛诪讜住祝 讻讬讜谉 砖诪讝讻讬专 讘转驻诇转 讛诪讜住祝 拽专讘谉 讛诪讜住祝 讗讬谞讜 专讗讜讬 诇讛转驻诇诇 讗诇讗 讘讝诪谉 讛拽专讘转 讛诪讜住祝 讗讘诇 砖讗专 讛转驻诇讜转 讗注"驻 砖谞转拽谞讜 讻谞讙讚 讛拽专讘谞讜转 诪"诪 讗讬谞讜 诪讝讻讬专 讘讛谉 拽专讘谞讜转 讜专讞诪讬 谞讬谞讛讜 讜诇讜讗讬 砖讬转驻诇诇 讗讚诐 讻诇 讛讬讜诐 讻讜诇讜, 专砖讘"诐:



讚讬拽讗 谞诪讬 讚拽转谞讬 讘讟诇 讜诇讗 拽转谞讬 讟注讛. 讻转讘 讛讙讗讜谉 讝"诇 讘讟诇 诪注讜讜转 砖诇讗 讬讻讜诇 诇转拽讜谉 讛讜讗 讜诇讬转 诇讬讛 讗诇讗 砖讻专 专讞诪讬 讚专砖讜转 讘注诇诪讗 讛讜讗 讗讘诇 砖讻专 转驻诇转 诪爪讜讛 诇讬转 诇讬讛, 诪砖诪注 讚讗诐 专爪讛 诇讞讝讜专 讜诇讛转驻诇诇 讘注专讘讬转 砖转讬诐 诇转砖诇讜诪讬 诪谞讞讛 砖讘讟诇 专砖讗讬 讜砖讻专 转驻诇转 专讞诪讬 讗讬转 诇讬讛:





诪讛专砖"讗 - 讞讬讚讜砖讬 讛诇讻讜转

讘诪转谞讬' 专"讬 讗讜诪专 注讚 讝' 砖注讜转 讻讜' 讛转讜住驻讜转 诇拽诪谉 诇讗 讙专住讬 诇讛 讛讻讬 讘诪转谞讬' 注"砖:


讙诪专讗 讜讻"注 注讚 讞爪讜转 讜转讜 诇讗 讛讗诪专 讻讜' 砖讞专讬转 诪转驻诇诇 讘诪谞讞讛 砖转讬诐. 讜诇讗 谞讬讞讗 诇讬讛 诇讗讜拽诪讗 诪转谞讬' 讘诪讝讬讚 讚诪转谞讬' 诇讗 讗讬讬专讬 讘讚讬注讘讚 诪讚诇讗 拽转谞讬 讘讛 砖讘讬讟诇 讻讚拽转谞讬 讘讘专讬讬转讗 诇拽诪谉 讗诇讗 讚讛讻讗 讚讬谞讗 讚讝诪谉 转驻诇讛 拽转谞讬 讘讛 讜拽"诇:


转讜住' 讘讚"讛 讟注讛 讜诇讗 讛转驻诇诇 注专讘讬转 诪转驻诇诇 讻讜' 讻讬讜谉 砖砖讛讛 讻"讻 讚诇讗讞专 砖转讬 讻讜' 注讻"诇 讻爪"诇:





讞讻诪转 砖诇诪讛

讙诪专讗 讝讬讘讛 诇专"讬 诪讗讬 讻讜' 讻爪"诇:


砖诐 转"砖 讛诪砖诪砖转 讜专讗转讛 讻讜' 谞"讘 驻讬专讜砖 砖驻诇讟讛    讜讗讞专 讻讱 专讗转讛:





专砖"砖

讙诪专讗 讗"专 讗专"住 讻讜' 诇"砖 讗诇讗 诇讗讞专讬讜 讻讜'. 拽"诇 诪讚讜注 诇讗 诪讬讬转讬 讛砖"住 住讬讜注 讗诇讬讜 诪讛讘专讬讬转讗 讚诇注讬诇 讻"讛 讗' 诇讗 讬拽专讗 讻讜' 讜讗诐 诇讗讜 诪专讞讬拽 诪诇讗 注讬谞讬讜. 讜讻谉 诪讛讘专讬讬转讗 讚诇注讬诇 讻"讘 讘' 讛讬讛 注讜诪讚 讘转驻诇讛 讻讜' 诇驻谞讬讜 注讚 砖讬讝专拽谞讛 诇讗讞专讬讜 讚"讗. 讜诪爪讗转讬 诇讛专诪讘"谉 讘住' 转讛"讗 (讘讚驻讜住 讜讜讗专砖讗 讚祝 诪"讝 注"讙) 砖讻' 讚诪爪讬谞讜 讘讛专讘讛 诪拽讜诪讜转 砖讛讬讜 讬讻讜诇讬谉 诇讛讘讬讗 讘专讬讬转讗 讜诇讜诪专 转谞讬讗 讻讜讜转讬讛 讜诇讗 讗诪专讜 讻谉 注"砖 砖讛讘讬讗 讚讜讙诪讗讜转 诇讝讛. 讜注诪砖"讻 诇拽' 注"讘:



砖诐 讻讬 驻讟专 专"讬 讻讜' 讚诪注讬拽专讗 诇讗讜 讘"讟 讛讜讗. 诇讻讗讜专讛 讛"谞 讚诪讟注诐 讛讜讗讬诇 拽讗转讬谞谉 注诇讛 讜讻讚讗诪专 注讜诇讗 讘讝讘讞讬诐 诇"讘 讘' 讛讜讗讬诇 讜讛讜转专 诇爪专注转讜 讛讜转专 诇拽专讬讜 注"砖 讗讘诇 讗"讻 讬拽砖讛 诇注讜诇讗 诪讚专讘谞谉 诇讻谉 谞专讗讛 讚讻讗谉 讗讬谉 砖讬讬讱 讛讜讗讬诇 讜讛讜转专 讻讬讜谉 讚诪注讜诇诐 诇讗 谞讗住专讜 讜讞讬诇讜拽 讝讛 诪讘讜讗专 讘转讜住' 砖诐 专讬砖 讚祝 诇"讙:



砖诐 [讟注讛 讜诇讗 讛转驻诇诇 诪谞讞讛 诪转驻诇诇 讘注专讘讬转 讘'. 谞"诇 讚转驻诇转 讛转砖诇讜诪讬谉 讗讬谞讛 讗诇讗 专砖讜转 讚诇讗 注讚讬驻讗 诪转驻诇转 砖注转讬讛. 讜住注讚 诇讝讛 诪讛讗 讚驻住拽讬谞谉 讘砖讜"注 住讬' 拽"讞 住"讙 讚讘砖注讛 砖诇讗 讛讙讬注 注讚讬讬谉 讝诪谉 转驻诇讛 讛住诪讜讻讛 诇讗 讬砖诇讬诐] :



专砖"讬 讚"讛 讜讻讬讜谉. 讻讙讜谉 诪讜住驻讬谉 砖讻"讬 讜讬讜诐. 讛讙专讬"驻 讛讙讬讛 转诪讬讚讬谉 讜诇"谞 讚讛讬讛 拽"诇 诇专砖"讬 诪"拽 讛砖"住 讗讘诇 讛讻讗 讻讜' 讜讻讬讜谉 讚注讘专 讬讜诪讜 讻讜' 讛讗 讙诐 转诪讬讚 砖诇 砖讞专 讗诐 诇讗 谞拽专讘 讘讝诪谞讜 砖讜讘 讗讬谉 诇讜 转砖诇讜诪讬谉 讗祝 讘讗讜转讜 讛讬讜诐 注讬' 转讜住' 诪谞讞讜转 谞' 讗' 讚"讛 讘诪讚"讗 讜讗驻"讛 诇转驻诇讛 砖讻谞讙讚讜 讗"诇 转砖诇讜诪讬谉 讘诪谞讞讛 诇讝讛 讻转讘 讚诪"诪 诪爪讬谞讜 拽"爪 讚讝诪谞讜 拽讘讜注 讜讗驻"讛 讻砖专 讻讛"讬 讻讙讜谉 诪讜住驻讬诐 讗讘诇 讛讗 诇讗 诪爪讬谞讜 砖讬讛讗 诇讜 转砖诇讜诪讬谉 诇诪讞专转 讜讞讙讬讙讛 讜专讗讬' 讚讬"诇 转砖诇讜诪讬谉 讻诇 讝' 讜讗讬讻讗 诇诪"讚 讻讜诇谉 转砖诇讜诪讬谉 讚专讗砖讜谉 谞讬谞讛讜 (讞讙讬讙讛 讟' 讗') 讗讬谞讛讜 诪讬拽专讜 拽专讘谉 讬讞讬讚 (砖诐 讜' 讗') 讜注"砖 讘转讜住':





驻谞讬 讬讛讜砖注

讘诪砖谞讛 转驻诇转 讛砖讞专 注讚 讞爪讜转 讜讻讜'  讗祝 注"讙 讚诇注谞讬谉 拽"砖 驻转讞 讘讚注专讘讬转 讘专讬砖讗 讛讬讬谞讜 诪砖讜诐 讚讻转讬讘 讘砖讻讘讱 讜讘拽讜诪讱 讻讚讗讬转讗 讘专讬砖 诪讻讬诇转讬谉 讜讗驻讬诇讜 诇讗讬讚讱 砖讬谞讜讬讗 讛转诐 讚住诪讬讱 讗讘专讬讬转讜 砖诇 注讜诇诐 讚讻转讬讘 讜讬讛讬 注专讘 讜讬讛讬 讘讜拽专 讚诇驻讬 讝讛 讛"谞 讛讜讛 诇讬讛 诇诪驻转讞 讟驻讬 讘讚注专讘讬转 讘专讬砖讗 讻讚讻转讬讘 注专讘 讜讘讜拽专 讜爪讛专讬诐 讗砖讬讞讛 讜讚专砖讬谞谉 诇讛 诇拽诪谉 诇注谞讬谉 转驻诇讛 讗诇讗 讚讗驻讬诇讜 讛讻讬 砖讬讬讱 诇诪讬转谞讬 讚砖讞专 讘专讬砖讗 诇讗 诪讬讘注讬讗 诇诪"讚 转驻诇转 注专讘讬转 专砖讜转 讗诇讗 讗驻讬' 诇诪"讚 讞讜讘讛 谞诪讬 拽转谞讬 讚砖讞专 讘专讬砖讗 讚诇诪"讚 转驻诇转 讗讘讜转 转拽谞讜诐 谞拽讟 讻住讚专 转讬拽谞讜 讗讘讜转 讜讻谉 诇诪"讚 讻谞讙讚 转诪讬讚讬谉 转拽谞讜诐 讚讛转诐 讻转讬讘 讗转 讛讻讘砖 讛讗讞讚 转注砖讛 讘讘讜拽专 讜讗转 讛讻讘砖 讛砖谞讬 转注砖讛 讘讬谉 讛注专讘讬诐 讜拽"诇:


讘转讜住' 讚"讛 转驻诇转 讛砖讞专 注讚 讞爪讜转 讜讗"转 讻讜' 讜讬"诇 讚讝诪谉 讛诪讜住驻讬谉 讛讜讗 讻诇 讜讻讜' 注讚 住讜祝 讛讚讬讘讜专. 讜诇讻讗讜专讛 讬砖 诇讚拽讚拽 诪讗讬 专讗讬讛 爪专讬讱 诇讝讛 诪讛讬讻讬 转讬转讬 诇讗 讬讜讻诇 诇讛转驻诇诇 转驻诇转 讛诪讜住驻讬谉 讗驻讬诇讜 诪砖讞专讬转 讗讟讜 诪讬 讙专注 诪砖讗专 诪爪讜转 砖讝诪谞诐 讘讬讜诐 讚注讬拽专 诪爪讜转谉 诪讛谞抓 讛讞诪讛 讚讝专讬讝讬谉 诪拽讚讬诪讬谉 讻讚转谞谉 讘讛讚讬讗 讘住讜祝 驻"讘 讚诪讙讬诇讛 讜讛转诐 谞诪讬 拽转谞讬 诪讜住驻讬谉 讘讛讚讬讬讛讜 讜讗驻砖专 讚诪砖讜诐 讚住"讚 讻讬讜谉 讚讘讻诇 拽专讘谞讜转 砖讞专 讻转讬讘 讘讘讜拽专 讜讘诪讜住驻讬诐 讻转讬讘 讘讬讜诐 讗诇诪讗 讚注讬拽专 讝诪谞诐 诇讗讜 讘讘讜拽专 讜转讜 讛讗 讗砖讻讞谉 谞诪讬 讚讗讬讻讗 诇诪"讚 讚讗驻讬诇讜 讘讝讬讻讬谉 拽讜讚诪讬谉 诇诪讜住驻讬谉 讻讚讗讬转讗 讘讬讜诪讗 讚祝 诇"讚 注"砖 讜注讜讚 讚讘诇讗"讛 谞专讗讛 讚注讬拽专 讝诪谉 拽专讘谉 诪讜住祝 诇讗 讛讬讛 讗诇讗 诇讗讞专 讙' 讗讜 讚' 砖注讜转 砖讛专讬 讻诪讛 注讘讜讚讜转 讛讬讜 砖砖讞讬讟转 讛转诪讬讚 讜讛拽讟专转讜 讜拽讟讜专转 讜讛讚诇拽转 讛谞专讜转 讜诪谞讞讛 讜讞讘讬转讬谉 讜谞住讻讬诐 讜讗"讻 住住"讗 讚转讞讬诇转 讝诪谉 诪讜住驻讬诐 谞诪讬 诇讗 诪转讞讬诇 讗诇讗 诪讛讗讬 砖注转讗 讜诪砖"讛 讛讜爪专讻讜 诇讛讘讬讗 专讗讬讛 讚讝诪谉 转驻诇转 讛诪讜住驻讬谉 诪转讞讬诇讬谉 谞诪讬 诪砖讞专 讻谉 谞专讗讛 诇讬 讜拽"诇:


讘讙诪' 讜专诪讬谞讛讜 诪爪讜转讛 注诐 讛谞抓 讛讞诪讛 讻讚讬 砖讬住诪讜讱 讙讗讜诇讛 诇转驻诇讛 讻讜' 讜诇讻讗讜专讛 讬砖 诇转诪讜讛 诪讗讬 拽讜砖讬讗 讚讛讗 讘诇讗讜 讛讻讬 诪讬诇转讗 讚驻砖讬讟讗 讛讬讗 讚转讞讬诇转 诪爪讜转讛 注诐 讛谞抓 讛讞诪讛 讻诪讜 讻诇 诪爪讜转 砖讝诪谞诐 讘讬讜诐 诪砖讜诐 讚讝专讬讝讬谉 诪拽讚讬诪讬谉 诇诪爪讜转 讜诪讻"砖 讛讻讗 砖讛讜讗 讻谞讙讚 转诪讬讚讬谉 讝诪谞讜 诪谞抓 讛讞诪讛 讻讚讗讬转讗 讘诪住讻转 转诪讬讚 讜讛讻讗 讚拽转谞讬 注讚 讞爪讜转 注"讻 讛讬讬谞讜 讚诪讞爪讜转 讜讗讬诇讱 注讘专 讝诪谉 转驻诇讛 讗讘诇 转讞讬诇转 讝诪谉 转驻诇讛 诇注讜诇诐 讗讬诪讗 诇讱 讚诪讛谞抓 讛讞诪讛 讻讚讗砖讻讞谉 讻讛"讙 讘专讬砖 诪讻讬诇转讬谉 诇注谞讬谉 拽"砖 砖诇 注专讘讬转 讜砖诇 砖讞专讬转 砖砖谞讛 讛转谞讗 讛转讞诇转 讛讝诪谉 讜住讜祝 讛讝诪谉 讜讛谞专讗讛 讘讝讛 讚注讬拽专 讛拽讜砖讬讗 诪诪讗讬 讚转谞讗 讘讘专讬讬转讗 讟注诐 诇讝诪谉 拽"砖 砖讛讬讗 讘讛谞抓 讛讞诪讛 讻讚讬 砖讬住诪讜讱 讙讗讜诇讛 诇转驻诇讛 讜砖讘拽 讟注诪讗 讚讝专讬讝讬谉 讜注"讻 讛讬讬谞讜 讚讝诪谉 拽"砖 讻讬讜谉 讚讘讝诪谉 拽讬诪讛 转诇讬讗 诪讬诇转讗 诪砖"讛 诇讗 砖讬讬讱 讻诇诇 砖讬注讜专讗 讚谞抓 讛讞诪讛 讗讬 诇讗讜 诪砖讜诐 讻讚讬 砖讬住诪讜讱 讙讗讜诇讛 诇转驻诇讛 谞诪爪讗 讚诇驻"讝 诪砖诪注 讚住诪讬讻转 讙讗讜诇讛 诇转驻诇讛 讛讜讗 讞讬讜讘 讙诪讜专 讗"讻 诪拽砖讛 砖砖驻讬专 讗讛讗 讚拽转谞讬 讘诪转谞讬' 转驻诇转 讛砖讞专 注讚 讞爪讜转 讗注"驻 砖讻讘专 注讘专 讝诪谉 拽"砖 诪砖诇砖 砖注讜转 讜讗讬诇讱 讚转讜 诇讗 诪爪讬 诇诪住诪讱 讙讗讜诇讛 诇转驻诇讛 讜注"讝 诪砖谞讬 讻讬 转谞讬讗 讛讛讬讗 诇讜转讬拽讬谉 讚讛讬讬谞讜 诇诪爪讜讛 诪谉 讛诪讜讘讞专 讚诇驻"讝 注讬拽专 住诪讬讻讜转 讙讗讜诇讛 诇转驻诇讛 讗讬谞讜 讗诇讗 诪爪讜讛 讘注诇诪讗 讜诇注讜诇诐 讗讬诪讗 诇讱 讚注讬拽专 讞讬讜讘 讝诪谉 转驻诇转 砖讞专讬转 谞诪砖讱 注讚 讞爪讜转 讻讚拽转谞讬 讘诪转谞讬转讬谉 讻谞"诇:


砖诐 讘讙诪专讗 讜讻讜' 注讚 讞爪讜转 讜转讜 诇讗 讜讛讗诪专 专讘 诪专讬 讻讜' 诪转驻诇诇 诪谞讞讛 砖转讬诐. 讜诇讻讗讜专讛 讬砖 诇讚拽讚拽 讚讛讗 诪诇讬砖谞讗 讚专讘讬 讬讜讞谞谉 讚拽讗诪专 诪转驻诇诇 诪谞讞讛 砖转讬诐 诪砖诪注 诇讛讚讬讗 讚讛讬讬谞讜 讚讜拽讗 讘讝诪谉 转驻诇讛 讻诪讜 砖讚拽讚拽 讛专砖讘"讗 讝"诇 讘讞讬讚讜砖讬讜 讜诪住转讬诪转 诇砖讜谉 讛驻讜住拽讬诐 诪砖诪注 讚讛讬讬谞讜 讘诪谞讞讛 拽讟谞讛 砖讛讜讗 讝诪谉 转驻诇讛 诇专讜讘 讛爪讬讘讜专. 讜诪砖诪注 谞诪讬 诪讻诇 讛驻讜住拽讬诐 砖爪专讬讱 诇讛转驻诇诇 讚讜拽讗 讛专讗砖讜谞讛 诇转驻诇转 诪谞讞讛 讜讛砖谞讬讛 诇转砖诇讜诪讬谉 诇转驻诇转 讛砖讞专讬转 讜讗诐 讻谉 砖驻讬专 拽讗诪专 讘诪转谞讬' 讚转驻诇转 讛砖讞专 注讚 讞爪讜转 讚诇讗讞专 讞爪讜转 转讜 诇讗 讛讜讬 讝诪谉 转驻诇转 讛砖讞专 讗诇讗 讝诪谉 转驻诇转 讛诪谞讞讛 讚诇驻"讝 爪专讬讱 诇讛诪转讬谉 注讚 讝诪谉 诪谞讞讛 拽讟谞讛 讜讗讝 讬转驻诇诇 诪谞讞讛 讘专讗砖讜谞讛 讜讗讞"讻 讛砖谞讬讛 诇转驻诇转 讛砖讞专讬转. 讜谞专讗讛 诇驻注谞"讚 讘讝讛 讚讻诇 诪讛 砖讻转讘讜 讛驻讜住拽讬诐 讘讝讛 讛讬讬谞讜 讚讜拽讗 诇讘转专 讚诪住拽讬谞谉 讛讻讗 诇讗讞专 讞爪讜转 砖讻专 转驻诇讛 讬讛讘讬 诇讬讛 砖讻专 转驻诇讛 讘讝诪谞讛 诇讗 讬讛讘讬 诇讬讛 讚诪砖诪注 诪讝讛 讚讝诪谉 讛转驻诇讜转 讛诐 注讬拽专 讛讚讬谉 讜讞讬讜讘 讛转驻诇讛 讜讛讬讬谞讜 诪砖讜诐 讚拽讬讬诪讗 诇谉 讚转驻诇讜转 讻谞讙讚 转诪讬讚讬谉 转拽谞讜诐 砖讬砖 诇讛诐 讝诪谉 拽讘讜注 诪注讬拽专 讛讚讬谉 讻讚讗讬转讗 诇拽诪谉 讘砖诪注转讬谉 讜诪砖"讛 诪诪讬诇讗 讚诪讛"讟 讙讜驻讗 爪专讬讱 砖讬拽讚讬诐 讛转驻诇讛 砖讛讙讬注 注讬拽专 讝诪谞讛 诇转驻诇讛 讛砖谞讬讛 砖讻讘专 注讘专 注讬拽专 讝诪谞讛 讻讚讗砖讻讞谉 讻讛"讙 讘拽专讘谞讜转 讜诪讛"讟 讙讜驻讗 讬砖 诇讜 诇讛转驻诇诇 转驻诇转 讛诪谞讞讛 讘注讬拽专 讝诪谉 诪爪讜转讛 砖讛讬讗 讘诪谞讞讛 拽讟谞讛 讻讬讜谉 砖转驻诇讛 讝讜 讬讜转专 注讬拽专讬转 诪转驻诇讛 讛砖谞讬讛 砖讛讬讗 诇转砖诇讜诪讬 砖讞专讬转 讜讻谉 讘砖讗专 转驻诇讜转 讜讻诇 讝讛 诇诪住拽谞讗 诪砖讗"讻 诇驻讬 住讘专转 讛诪拽砖谉 诪爪讬谞谉 诇诪讬诪专 讚诇讗 讗住讬拽 讗讚注转讬讛 讛讱 讟注诪讗 讚转驻诇讜转 讻谞讙讚 转诪讬讚讬谉 讜诪砖诪注 诇讬讛 讛讻讬 诪诇砖讜谉 诪砖谞转讬谞讜 讙讜驻讗 讚转驻诇转 讛砖讞专 注讚 讞爪讜转 讜讘转诪讬讚 讛砖讞专 讛讜讛 驻砖讬讟讗 诇讬讛 砖讗讬谞讜 讗诇讗 注讚 讚' 砖注讜转 讻讚转谞谉 讘注讚讬讜转 讻讚讗讬转讗 诇拽诪谉 讜拽住"讚 讚注讬拽专 讛注讚讜转 诇讗 讛讬讛 讗诇讗 讻讬 讛讬讻讬 讚诇讗 谞讬诪讗 砖讝诪谉 讛转诪讬讚 讗讬谞讜 讗诇讗 注讚 砖诇砖 砖注讜转 诪讚讻转讬讘 讘讘讜拽专 讘讘讜拽专 讚诪砖诪注 讚讞诇拽讜讛 诇讘' 讘拽专讬诐 讜拽诪"诇 讚讗驻"讛 讛讜讬 注讚 讚' 砖注讜转 讜诇驻"讝 注"讻 讚转驻诇讜转 诇讗讜 讻谞讙讚 转诪讬讚讬谉 转拽谞讜诐 讜注讜讚 讚讗驻讬诇讜 讗转"诇 讚转谞讗 讚诪转谞讬转讬谉 住讜讘专 讚讻谞讙讚 转诪讬讚讬谉 转拽谞讜诐 讜转诪讬讚 拽专讘 讜讛讜诇讱 注讚 讞爪讜转 讻讚讗讬转讗 诇拽诪谉 讘讘专讬讬转讗 讻诪讜 砖讗驻专砖 砖诐 讗驻"讛 诪拽砖讛 砖驻讬专 诪专讘讬 讬讜讞谞谉 诪讚拽讗诪专 诪转驻诇诇 诪谞讞讛 砖转讬诐 讗诇诪讗 讚诇讗讜 讻谞讙讚 转诪讬讚讬谉 转拽谞讜诐 讚讛讗 讘转诪讬讚讬谉 讚专砖讬谞谉 讘讻诪讛 讚讜讻转讬 讗讞讚 讘讬谉 讛注专讘讬诐 讜诇讗 砖谞讬诐 讘讬谉 讛注专讘讬诐 讜诇讗 砖讬讬讱 讛砖诇诪讛 讗注"讻 讚诇讗讜 讻谞讙讚 转诪讬讚讬谉 转拽谞讜诐 讗诇讗 讚砖诇砖 转驻诇讜转 讘注诇诪讗 转拽谞讜 讞讻诪讬诐 讜住诪讻讜讛 讗拽专讗 讚讚谞讬讗诇 讚讻转讬讘 讜讝讬诪谞讬谉 转诇转讗 讛谞讬 诪爪诇讬 讻讚讗讬转讗 诇拽诪谉 驻专拽 讗讬谉 注讜诪讚讬谉 注"砖 讜讻诪讜 砖转拽谞讜 讙"驻 转讛诇讛 诇讚讜讚 讘讻诇 讬讜诐 讜讻讚驻专讬砖讬转 诇注讬诇 讟注诪讗 讚诪讬诇转讗 讜诇驻"讝 讗讬谉 诇讛诐 讝诪谉 诪讬讜讞讚 讗诇讗 诪爪讜讛 诪谉 讛诪讜讘讞专 讘注诇诪讗 讚讗住诪讻讜讛 讗拽专讗 讚注专讘 讘讜拽专 讜爪讛专讬诐 诇驻"讝 砖讬讬讱 砖驻讬专 讛砖诇诪讛 讻讚讗砖讻讞谉 诇注谞讬谉 诪讗讛 讘专讻讜转 讘讻诇 讬讜诐 砖讞讬讬讘 诇讛砖诇讬诐 讜注讜讚 讚讘讛讗讬 讟注诪讗 讙讜驻讗 诪爪讬谞讜 诇诪讬诪专 讚讙' 转驻诇讜转 讗讘讜转 转拽谞讜诐 讗驻"讛 讗讬谉 诇讛诐 讝诪谉 诪讬讜讞讚 诪注讬拽专 讛讚讬谉 讚讗驻砖专 讚讘讗讘讜转 讙讜驻讬讬讛讜 诪注砖讛 砖讛讬讛 讻讱 讛讬讛 讜诇注讜诇诐 讚诪注讬拽专 讛讚讬谉 讗讬谉 诇讛诐 讝诪谉 诪讬讜讞讚 诇讜诪专 砖讗讞"讻 注讘专 讛讝诪谉 讗诇讗 砖讞讬讬讘 诇讛砖诇讬诐 讘讻诇 讬讜诐 讙' 转驻诇讜转 砖讛转驻诇诇讜 讛讗讘讜转 讗"讻 诪拽砖讛 砖驻讬专 诪诪转谞讬转讬谉 讚拽转谞讬 注讚 讞爪讜转 讜转讜 诇讗 讚诪砖诪注 讚诇讗讞专 讞爪讜转 注讘专 讛讝诪谉 讜注"讝 诪砖谞讬 讛砖"住 讚讜讚讗讬 讛讻讬 讛讜讗 讚诇讗讞专 讞爪讜转 注讘专 讛讝诪谉 诇注谞讬谉 讚诇讗 讬讛讘讬谞谉 诇讬讛 砖讻专 转驻诇讛 讘讝诪谞讛 讜讛讬讬谞讜 诪砖讜诐 讚讬砖 诇讜 讝诪谉 诪讬讜讞讚 诪注讬拽专 讛讚讬谉 讜讛讬讬谞讜 诪砖讜诐 讚讻谞讙讚 转诪讬讚讬谉 转拽谞讜诐 讗诇讗 讚讗驻"讛 拽讗诪专 砖驻讬专 诪转驻诇诇 注专讘讬转 砖转讬诐 讚讬讛讘讬谞谉 诇讬讛 砖讻专 转驻诇讛 砖诇讗 讘讝诪谞讛 讜诇讗 砖讻专 转驻诇转 谞讚讘讛 专砖讜转 拽讗诪专 讚讛讗 讘诇讗"讛 拽讗诪专 专讘讬 讬讜讞谞谉 诇注讬诇 讚祝 讻' 讜诇讜讗讬 砖讬转驻诇诇 讗讚诐 讻诇 讛讬讜诐 讻讜诇讜 讜诇砖讬讟转 专讘 讗诇驻住 讜住讬讬注转讜 讛讬讬谞讜 讗驻讬诇讜 讘诇讗 讞讬讚讜砖 注"砖 讗注"讻 讚讛讗 讚拽讗诪专 讛讻讗 讚讬讛讘讬谞谉 诇讬讛 砖讻专 转驻诇讛 砖诇讗 讘讝诪谞讛 讛讬讬谞讜 砖讻专 转驻诇转 讞讜讘讛 讚讛讬讬谞讜 讻讚讗砖讻讞谉 讘拽专讘谞讜转 砖讬讞讬讚 诪拽专讬讘 注讜诇转 讞讜讘讛 讜谞讛讬 讚讘转诪讬讚讬谉 讗诪专讬谞谉 砖讗诐 诇讗 拽专讘 讻讘砖 讗' 讘讘讜拽专 诇讗 讬拽专讬讘谞讜 讘讬谉 讛注专讘讬诐 讛讬讬谞讜 诪砖讜诐 讚诇讗 讗驻砖专 砖讗讬谉 讛爪讬讘讜专 诪拽专讬讘讬谉 拽专讘谉 砖诇讗 诇爪讜专讱 讻诇诇 诪砖讗"讻 诇注谞讬谉 转驻诇讛 砖讻诇 讬讞讬讚 讜讬讞讬讚 诪转驻诇诇 谞讛讬 砖转讬拽谞讜 诇讝讻专 拽专讘谉 转诪讬讚讬谉 讗驻"讛 讗讬谉 讗讬住讜专 讘讚讘专 讗诐 诪转驻诇诇 讗讞"讻 讜讞讬讜讘讗 谞诪讬 讗讬讻讗 诇讛砖诇讬诐 讜讬砖 诇讜 砖讻专 讻讗讬诇讜 讛拽专讬讘 注讜诇转 讞讜讘转 讬讞讬讚 讜诪注转讛 诇驻"讝 讻讬讜谉 讚拽讬讬"诇 讘诪住拽谞讗 讚砖诪注转讬谉 讚转驻诇讜转 讻谞讙讚 转诪讬讚讬谉 转拽谞讜 讗"讻 讬驻讛 讻转讘讜 讛驻讜住拽讬诐 砖讬砖 诇讜 诇讛拽讚讬诐 讚讜拽讗 讗讜转讛 转驻诇讛 砖拽讘讬注 诇讛 讝诪谉 讻讚讗砖讻讞谉 讘拽专讘谞讜转 诪诪讬诇讗 讚诪转驻诇诇 砖转讬讛诐 讘讝诪谉 诪谞讞讛 拽讟谞讛 砖讛讜讗 注讬拽专 讝诪谉 砖诇 转诪讬讚 砖诇 讘讬谉 讛注专讘讬诐 讻谞"诇 谞讻讜谉 讘注讝"讛:


砖诐 讗讬讘注讬讗 诇讛讜 讟注讛 讜诇讗 讛转驻诇诇 诪谞讞讛 诪讛讜 讻讜' 讗讘诇 讛讻讗 讻讜' 讻讬讜谉 讚注讘专 讬讜诪讜 讘讟诇 拽专讘谞讜. 讜诇讻讗讜专讛 诪砖诪注 讚讛讱 讗讬讘注讬' 诇讗讜 讗诪住拽谞讗 讚诇注讬诇 拽讗讬 讗诇讗 讗注讬拽专 诪讬诪专讗 讚专讘讬 讬讜讞谞谉 讗诇讗 讚诇诪讗讬 讚驻专讬砖讬转 讘住诪讜讱 讚诪注讬拽专讗 住"讚 讚专讘讬 讬讜讞谞谉 诇讗 住"诇 讚转驻诇讜转 讻谞讙讚 转诪讬讚讬谉 转拽谞讜诐 讗诐 讻谉 讗转讬 砖驻讬专 讟驻讬 讚讗讬讘注讬讗 讝讜 讚讜拽讗 讗诪住拽谞讗 讚诇注讬诇 拽讗讬 诇讘转专 讚诪住拽讬谞谉 讚讝诪谉 转驻诇讛 讛讜讗 诪注讬拽专 讛讚讬谉 讜诪砖讜诐 讚讻谞讙讚 转诪讬讚讬谉 转拽谞讜 讗诇讗 讚讗讻转讬 拽砖讬讗 诇讬 讟讜讘讗 讗诪讗讬 讚拽讗诪专 讚讻讬讜谉 讚转驻诇讛 讘诪拽讜诐 拽专讘谉 讛讜讗 注讘专 讬讜诪讜 讘讟诇 拽专讘谞讜 诪讗讬 住讘专讗 讛讬讗 讝讜 讚讻讬讜谉 讚讻谞讙讚 转诪讬讚讬谉 转拽谞讜 讗讚专讘讗 讬讜转专 讬"诇 讚注讘专 讝诪谉 转驻诇转 注专讘讬转 砖讛讬讗 讻诇 讛诇讬诇讛 谞讙讚 讗讘专讬诐 讜驻讚专讬诐 讜诪砖讛讙讬注 讝诪谉 转驻诇转 砖讞专讬转 讻讘专 谞驻住诇讜 讛讗讘专讬诐 讜驻讚专讬诐 讘诇讬谞讛 讜讻讛"讙 诪砖讛讙讬注 讝诪谉 转驻诇转 诪谞讞讛 砖讛讬讗 诇讗讞专 讞爪讜转 讛讬讗讱 讬转驻诇诇 转砖诇讜诪讬 转驻诇转 讛砖讞专 讘诪拽讜诐 转诪讬讚 砖诇 砖讞专 讛专讬 讻讘专 注讘专 讝诪谞讛 砖诇 转诪讬讚 砖诇 砖讞专 诇讙诪专讬 讗驻讬诇讜 讘讚讬注讘讚 讻讚驻专讬砖讬转 讚讗讞讚 讘讬谉 讛注专讘讬诐 讜诇讗 砖转讬诐 讘讬谉 讛注专讘讬诐 讜讟驻讬 诪住转讘专讗 诇讜诪专 讚转驻诇转 讛诪谞讞讛 砖讬讬讱 拽爪转 讘讝诪谉 转驻诇转 注专讘讬转 讚讗祝 注"讙 砖注讘专 讝诪谉 砖讞讬讟转 讛转诪讬讚 讗讻转讬 讬砖谞讜 讝诪谉 讛拽讟专转 讗讘专讬诐 讜诪谞讞转讜 讜谞住讻讜 讻讚讚专砖讬谞谉 讜诪谞讞转诐 讜谞住讻讬讛诐 讗驻讬诇讜 讘诇讬诇讛 讜诪讛 砖驻讬专砖 专砖"讬 讝"诇 讚"讛 注讘专 讬讜诪讜 讘讟诇 拽专讘谞讜 讚诪砖讻讞转 诇讛讗 诪讬诇转讗 诇注谞讬谉 诪讜住驻讬诐 讬砖 诇转诪讜讛 讬讜转专 讚诪讗讬 注谞讬谉 讛谞讱 砖诇砖讛 转驻诇讜转 讚讬诪讜转 讛讞讜诇 诇注谞讬谉 诪讜住驻讬谉 讜讬讜转专 讛讜讛 诇讬讛 诇驻专砖 讚注讘专 讬讜诪讜 讘讟诇 拽专讘谞讜 讛讬讬谞讜 诪砖讜诐 砖讗讬谉 砖讜诐 拽专讘谉 拽专讘 讘诇讬诇讛 讜诪讬讛讜 讘讛讗 诪爪讬' 诇诪讬诪专 讚专砖"讬 讝"诇 专讜爪讛 诇讬讬砖讘 讘讝讛 讻讬 讛讬讻讗 讚诇讗 转拽砖讬 讚讘讟注讛 讜诇讗 讛转驻诇诇 诪谞讞讛 谞讛讬 讚讗讬谉 诪转驻诇诇 注专讘讬转 砖转讬诐 诇驻讬 砖讗讬谉 讝诪谉 拽专讘谉 讻诇诇 讗讻转讬 讛讬讛 诇讜 诇讛转驻诇诇 诇诪讞专 砖讞专讬转 砖转讬诐 讚讗驻砖专 讚专砖"讬 讝"诇 住讜讘专 讻砖讬讟转 讛驻讜住拽讬诐 讚砖讬讬讱 转砖诇讜诪讬谉 讗驻讬诇讜 诇讗讞专 砖转讬 转驻诇讜转 诇讻讱 讛讜爪专讱 诇驻专砖 讚诇讗 砖讬讬讱 转砖诇讜诪讬谉 讻诇诇 诪讬讜诐 讝讛 诇讬讜诐 讗讞专 讻讚讗砖讻讞谉 讘诪讜住驻讬谉 讗讘诇 讗讻转讬 拽砖讛 拽讜砖讬讗 拽诪讬讬转讗:


讜讛谞专讗讛 诇注谞"讚 讘讝讛 诇驻专砖 讛住讜讙讬讗 诇讛讬驻讱 讚讛讬讬谞讜 诇驻讬 诪讛 砖讻转讘转讬 讘住诪讜讱 讚诪注讬拽专讗 拽讗 住"讚 讚专"讬 诇讬转 诇讬讛 讚转驻诇讜转 讻谞讙讚 拽专讘谞讜转 转拽谞讜诐 讗诇讗 讚讙' 转驻诇讜转 讘注诇诪讗 转拽谞讜 讘讻诇 讬讜诐 讻讚讗砖讻讞谉 讘讚谞讬讗诇 讚讻转讬讘 讝诪谞讬谉 转诇转讗 讜讻转讬讘 谞诪讬 注专讘 讜讘讜拽专 讜爪讛专讬诐 讗讜 砖谞讗诪专 讚讻谞讙讚 讗讘讜转 转拽谞讜诐 讗"讻 诇驻"讝 讛讜讛 驻砖讬讟讗 诇讬讛 讚讛讗 讚谞拽讟 专"讬 讟注讛 讘砖诇 注专讘讬转 讜砖诇 砖讞专讬转 讜诇讗 谞拽讟 讟注讛 讘砖诇 诪谞讞讛 讛讬讬谞讜 诪砖讜诐 讚诇讗 砖讬讬讱 讻诇诇 转砖诇讜诪讬谉 诪讬讜诐 讝讛 诇讬讜诐 讗讞专 讻讬讜谉 砖讛谉 讞讜讘转 讛讬讜诐 讻讚驻专讬砖讬转 诪砖讗"讻 诇讘转专 讚诪住讬拽 讛砖"住 讚砖讻专 转驻诇讛 讬讛讘讬谞谉 诇讬讛 讜讛讬讬谞讜 注"讻 砖讻专 转驻诇转 讞讜讘讛 讻讚驻专讬砖讬转 诪砖讜诐 讚转驻诇讜转 讻谞讙讚 拽专讘谞讜转 转讬拽谞讜 讜讗注"讙 砖讻讘专 注讘专 讝诪谉 讛拽专讘转 讛转诪讬讚 讗驻"讛 讻讬讜谉 讚爪诇讜转讗 专讞诪讬 讛讬讗 诇讻诇 讬讞讬讚 讜讬讞讬讚 诇讗 砖讬讬讱 讘讬讛 注讘专 讛讝诪谉 讜讬讛讘讬谞谉 诇讬讛 砖讻专 转驻诇转 讞讜讘讛 讗"讻 诪砖诪注 讚讻"砖 讚砖讬讬讱 讛砖诇诪讛 诇砖诇 诪谞讞讛 讘注专讘讬转 讻讬讜谉 砖讛讜讗 讝诪谉 讛拽讟专转讜 砖诇 讗讜转讜 转诪讬讚 注爪诪讜 讜诇讗 砖讬讬讱 讘讬讛 谞诪讬 讗讬住讜专 诇讬谞讛 讻诪讜 讘拽专讘谉 讻讬讜谉 讚爪诇讜转讗 专讞诪讬 讛讬讗 讗讜 讚诇诪讗 讗驻"讛 诪讚谞拽讟 专讘讬 讬讜讞谞谉 讟注讛 讘砖诇 注专讘讬转 讜砖诇 砖讞专讬转 讜砖讘拽 诇砖诇 诪谞讞讛 诪砖诪注 讚讚讜拽讗 拽讗诪专 讚讘讛谞讱 讬砖 诇讛谉 转砖诇讜诪讬谉 讚谞讛讬 讚注讘专 讝诪谉 讛转诪讬讚 讗驻"讛 讻讬讜谉 讚讗砖讻讞谉 讘拽专讘谞讜转 讬讞讬讚 砖诪拽专讬讘 注讜诇转 讞讜讘讛 砖讬讬讱 讘讬讛 砖驻讬专 讛砖诇诪讛 诇注谞讬谉 转驻诇讛 讚讬讛讘讬谞谉 诇讬讛 砖讻专 注讜诇转 讞讜讘讛 诪砖讗"讻 讘转驻诇转 讛诪谞讞讛 诇讗 砖讬讬讱 讛砖诇诪讛 讘注专讘讬转 讻讬讜谉 讚讗砖讻讞谉 诪讬讛讜 讘拽专讘谞讜转 砖讬砖 讞讬诇讜拽 讘讬谉 转砖诇讜诪讬谉 讚讗讜转讜 讬讜诐 注爪诪讜 诇讬讜诐 讗讞专 讚注讘专 讬讜诪讜 讘讟诇 拽专讘谞讜 讜讻诪讜 砖讻转讘 专砖"讬 讝"诇 诪讚讻转讬讘 讘诪讜住驻讬谉 讚讘专 讬讜诐 讘讬讜诪讜 讜注讜讚 谞专讗讛 诇讬 讚讗驻讬诇讜 讘讻诇 讛拽专讘谞讜转 砖讬讬讱 讞讬诇讜拽 讘讬谉 讗讜转讜 讬讜诐 注爪诪讜 诇讬讜诐 讗讞专 讜讛讬讬谞讜 诇注谞讬谉 讘诇 转讗讞专 讚拽讬讬"诇 讘讻诇 讬讜诐 讜讬讜诐 注讜讘专 讘讘诇 转讗讞专 讜诇讗 讗诪专讬谞谉 讘讻诇 砖注讛 讜砖注讛 注讜讘专 讘讘诇 转讗讞专 讜讗驻砖专 讚讛讱 诪讬诇转讗 讙讜驻讗 讬诇驻讬谞谉 诪讚讻转讬讘 讚讘专 讬讜诐 讘讬讜诪讜 讚诪砖诪注 讚诇注谞讬谉 砖注讜转 讛讬讜诐 讗讬谉 讞讬诇讜拽 讻诇诇 讻谞"诇 谞讻讜谉 讜讚讜拽 讛讬讟讘:


砖诐 转"砖 讚讗诪专 专讘 讛讜谞讗 讻讜'  讛讗 讚诇讗 拽驻砖讬讟 诪讛讗讬 讘专讬讬转讗 讘住诪讜讱 讚拽转谞讬 讟注讛 讜诇讗 讛转驻诇诇 诪谞讞讛 讘注专讘 砖讘转 讗讜 讘砖讘转 讚诪转驻诇诇 注专讘讬转 砖转讬诐 讛讬讬谞讜 诪砖讜诐 讚诪住拽讬谞谉 诇讛讱 讘专讬讬转讗 讘拽讜砖讬讗 讗"讻 讗驻砖专 讚诪砖讘砖转讗 讛讬讗 讜注讬讬谉 诪讛 砖讗讻转讜讘 讘讝讛 砖诐 讘诇砖讜谉 讛转讜住'. 讜注讬"诇 讚谞讬讞讗 诇讬讛 诇讗转讜讬讬 诪讚专讘讬 讬讜讞谞谉 讙讜驻讬讛 讜诪讻"砖 讚讗"砖 讟驻讬 诇驻讬 诪讛 砖讻转讘转讬 讘住诪讜讱 讚讛讱 诪诇转讗 讚转砖诇讜诪讬 诪谞讞讛 转诇讬讗 讘讗讬讚讱 驻诇讜讙转讗 讗讬 转驻诇讜转 讗讘讜转 转拽谞讜诐 讗讜 讻谞讙讚 转诪讬讚讬谉 转拽谞讜诐 讗"讻 讬"诇 讚驻诇讜讙转讗 讚转谞讗讬 讛讬讗 讻诪讜 砖讗讘讗专 诇拽诪谉 讘砖诪注转讬谉 讜诪砖讜诐 讛讻讬 诇讗 诪爪讬 诇诪驻砖讟 诪讘专讬讬转讗 讗诇讗 诪讚专讘讬 讬讜讞谞谉 讙讜驻讬讛 讻谉 谞"诇 讜讚讜拽 讛讬讟讘:


砖诐 讗诪专 专讘讬 讬讜讞谞谉 讟注讛 讜诇讗 讛转驻诇诇 诪谞讞讛 讻讜'  讜讬砖 诇讚拽讚拽 讚讗"讻 讛讗讬 诪讬诪专讗 讚专讘讬 讬讜讞谞谉 讚诇注讬诇 讘讟注讛 讘砖诇 注专讘讬转 讜砖诇 砖讞专讬转 诇诪讛 诇讬讛 讛讗 讗转讬讗 讘诪讻"砖 诪讛讗讬 讚讛讻讗 讜讗祝 讚诇驻诪"砖 讬砖 诇讬讬砖讘 拽爪转 诪"诪 拽砖讛 讗诪讗讬 驻诇讙讬谞讛讜 专讘讬 讬讜讞谞谉 诇转专讬 诪讬诪专讬 讜讗驻砖专 诪砖讜诐 讚诇讗 讚诪讬 诪砖讜诐 讚讘讟注讛 讘砖诇 注专讘讬转 讜砖诇 砖讞专讬转 诇注讜诇诐 诪转驻诇诇 诇转砖诇讜诪讬谉 讗讜转讛 转驻诇讛 注爪诪讛 砖诇讗 讛转驻诇诇 诪砖讗"讻 讘讟注讛 讘转驻诇转 诪谞讞讛 讝诪谞讬谉 讚诪转驻诇诇 讗讞"讻 诇转砖诇讜诪讬谉 转驻诇讛 讗讞专转 讻讙讜谉 讘讟注讛 讘砖诇 诪谞讞讛 讘注"砖 讗讜 讘砖讘转 讻讚讗讬转讗 讘住诪讜讱:


讜注讜讚 谞"诇 诇驻专砖 讘讚专讱 讗讞专 诇驻讬 砖讬讟转 讛转讜住' 讜讛驻讜住拽讬诐 讚诇注讜诇诐 诇讗 诪砖讻讞转 转砖诇讜诪讬谉 讗诇讗 讘转驻诇讛 讗讞转 讛住诪讜讻讛 讜诇讗 讘砖转讬 转驻诇讜转 讗"讻 诪爪讬谞讜 诇诪讬诪专 讚讛讱 诪讬诇转讗 讙讜驻讬讛 砖诪注讬谞谉 诪诪讬诪专讗 讚专讘讬 讬讜讞谞谉 讚诇注讬诇 讜讛"拽 讟注讛 讜诇讗 讛转驻诇诇 注专讘讬转 诪转驻诇诇 砖讞专讬转 砖转讬诐 讟注讛 讜诇讗 讛转驻诇诇 砖讞专讬转 驻讬' 砖诇讗 讛转驻诇诇 转驻诇转 砖讞专讬转 讜诇讗 讛转驻诇诇 讙"讻 讘砖讞专讬转 讗讜转讛 转驻诇讛 砖诇 转砖诇讜诪讬 注专讘讬转 讚讗讚诇注讬诇 拽讗讬 讜讘讛讗 诪住讬拽 专讘讬 讬讜讞谞谉 讚讗驻"讛 讗讬谉 诪转驻诇诇 讘诪谞讞讛 讗诇讗 砖转讬诐 讜诇讗 砖诇砖. 讜诇砖讬讟转 专砖讘"讗 讜住讬讬注转讜 讚住讘专讜 讚讗驻讬诇讜 诇讗讞专 讘' 转驻诇讜转 讬砖 诇讛诐 转砖诇讜诪讬谉 讬砖 诇驻专砖 讘讛讬驻讱 讚讛讗 讚拽讗诪专 专讘讬 讬讜讞谞谉 诇注讬诇 讘砖讞专讬转 诪转驻诇诇 诪谞讞讛 砖转讬诐 讛讬讬谞讜 砖诇讗 讛转驻诇诇 讘砖讞专讬转 讗诇讗 讗讜转讛 砖诇 转砖诇讜诪讬 注专讘讬转 讘诇讘讚 讚讗讚诇注讬诇 拽讗讬 讜讗驻讬诇讜 讛讻讬 拽讗诪专 诪转驻诇诇 诪谞讞讛 砖转讬诐 讜讛讬讬谞讜 诪砖讜诐 转砖诇讜诪讬 注专讘讬转 讜讗砖诪注讬谞谉 讚讗驻讬诇讜 诇讗讞专 讘' 转驻诇讜转 讬砖 诇讛 转砖诇讜诪讬谉 讻讬讜谉 砖讛谉 讘讬讜诐 讗讞讚 讜讻砖讬讟转 讘注诇 讛诇讻讜转 讙讚讜诇讜转 砖讛讘讬讗 讛讟讜专 讘住讬' 拽"讞 注"砖 讻谞"诇 谞讻讜谉 讜讚讜拽 讛讬讟讘:


砖诐 诪讬转讬讘讬 诪注讜转 诇讗 讬讜讻诇 诇转拽讜谉 讜讻讜' 诇讻讗讜专讛 谞专讗讛 讚讗驻砖讟讗 讚诪讬诪专讗 讚专讘讬 讬讜讞谞谉 讚诇注讬诇 拽讗讬 讗诪谞诐 诇驻讬 诪"砖 讘住诪讜讱 讬"诇 讚讗诪住拽谞讗 讚讘住诪讜讱 拽讗讬 讚讜讚讗讬 诇驻讬 诪讗讬 讚住"讚 诪注讬拽专讗 讚专讘讬 讬讜讞谞谉 诇讬转 诇讬讛 讚转驻诇讜转 讻谞讙讚 转诪讬讚讬谉 转拽谞讜诐 讚驻诇讜讙转讗 讚转谞讗讬 讛讜讗 讻讚驻专讬砖讬转 讗"讻 诇驻"讝 诇讗 砖讬讬讱 诇讛拽砖讜转 诪讘专讬讬转讗 讚讛讻讗 讚讗驻砖专 讚讛讱 讘专讬转讗 住讘专讛 讻诪"讚 讚转驻诇讜转 讻谞讙讚 拽专讘谞讜转 转讬拽谞讜 诪砖"讛 拽讗诪专 讚讗讬谉 诇讛 转砖诇讜诪讬谉 诇讗讞专 砖注讘专 讝诪谉 讛拽专讘转 讛转诪讬讚 诇讙诪专讬 讜讻讚驻专讬砖讬转 诪砖讗"讻 诇讗讬讚讱 诪讬诪专讗 讚专讘讬 讬讜讞谞谉 讚讘住诪讜讱 讚拽讗诪专 诇讛讚讬讗 讜讗讬谉 讘讝讛 诪砖讜诐 讚注讘专 讬讜诪讜 讘讟诇 拽专讘谞讜 讚诪砖诪注 诇讛讚讬讗 讚住讘讬专讗 诇讬讛 讻谞讙讚 拽专讘谞讜转 转拽谞讜 讜讗驻"讛 拽讗诪专 讬砖 诇讛 转砖诇讜诪讬谉 讗"讻 诪拽砖讛 砖驻讬专 诪讘专讬讬转讗 讚讛讻讗 讻谞"诇 谞讻讜谉:


诪讬讛讜 讗讻转讬 讗讬讻讗 诇诪讬讚拽 讚诪讗讬 拽讜砖讬讗 讚诇诪讗 讛讗 讚拽专讬 诇讬讛 讛讻讗 诪注讜讜转 诇讗 讬讜讻诇 诇转拽谉 讛讬讬谞讜 诇注谞讬谉 讚讗讬谉 诇讜 砖讻专 转驻诇讛 讘讝诪谞讛 讻讚诪住拽讬谞谉 诇注讬诇 讘住诪讜讱 讜诇讻讗讜专讛 诇讬砖谞讗 讚讘专讬讬转讗 讛讻讬 诪砖诪注 讚讗诇转"讛 讗诇讗 讚讗讬谉 诇讛 转砖诇讜诪讬谉 讻诇诇 讗"讻 讗诪讗讬 谞拽讟 拽"砖 讜转驻诇讛 讟驻讬 诪讻诇 诪爪讜转 砖讬砖 诇讛诐 讝诪谉 讜注讘专 讛讝诪谉 讚讛讜讬 谞诪讬 诪注讜讜转 诇讗 讬讜讻诇 诇转拽谉 讻讚讗讬转讗 诇讛讚讬讗 讘诪砖谞讛 住讜祝 驻"拽 讚讞讙讬讙讛 诇注谞讬谉 拽专讘谉 专讗讬讛 注"砖 讗注"讻 讚讗转讬 诇讗砖诪注讬谞谉 讚讘拽"砖 讜转驻诇讛 讗注"讙 讚讬砖 诇讛谉 转砖诇讜诪讬谉 讗驻"讛 诪讬拽专讬 诪注讜讜转 诇讗 讬讜讻诇 诇转拽谉 讻讬讜谉 讚诇讬转 诇讬讛 砖讻专 诪爪讜讛 讘讝诪谞讛. 诪讬讛讜 诇驻讬 砖讬讟转 讛驻讜住拽讬诐 讚讘拽"砖 诇讗 砖讬讬讱 转砖诇讜诪讬谉 讻诇诇 讗转讬 砖驻讬专 讚诪砖诪注 转驻诇讛 讚讜诪讬讗 讚拽"砖 诪砖讗"讻 诇砖讬讟转 讛住讜讘专讬诐 讚拽"砖 谞诪讬 讬砖 诇讛 转砖诇讜诪讬谉 讜讚讗讬 拽砖讛 讜讬砖 诇讬讬砖讘 注讬讬谉 讘住诪讜讱 讜讚讜"拽:


砖诐 讗诪专 专讘讬 讬爪讞拽 讗诪专 专讘讬 讬讜讞谞谉 讛讘"注 砖讘讬讟诇 讘诪讝讬讚 讗"专 讗砖讬 讚讬拽讗 谞诪讬 讚拽转谞讬 讘讬讟诇 讜诇讗 拽转谞讬 讟注讛. 诪砖诪注 诇讛讚讬讗 讚讟注讛 讘拽专讬讗转 砖诪注 谞诪讬 讬砖 诇讛 转砖诇讜诪讬谉 讚注诇讛 拽转谞讬 讘讬讟诇. 讜讬砖 诇转诪讜讛 注诇 讛驻讜住拽讬诐 讚讟注讛 讘拽"砖 讗讬谉 诇讛 转砖诇讜诪讬谉 讻诇诇:


讜谞专讗讛 诇讬 诇讬讬砖讘 注"驻 诪讛 砖诪爪讗转讬 讘讞讬讚讜砖讬 专砖讘"讗 讝"诇 讘砖诪注转讬谉 砖讻转讘 讘砖诐 专讘讬谞讜 讛讙讗讜谉 讝"诇 讚讗驻讬诇讜 讘讘讬讟诇 转驻诇讛 讘诪讝讬讚 讚讛讜讬 诪注讜讜转 诇讗 讬讜讻诇 诇转拽谉 讛讬讬谞讜 诇注谞讬谉 砖讗讬谉 诇讜 砖讻专 转驻诇转 诪爪讜讛 讗讘诇 砖讻专 转驻诇转 专讞诪讬诐 讚专砖讜转 诪讬讛讜 讗讬转 诇讬讛 讜诇讻讗讜专讛 讛讜讗 谞讙讚 住讜讙讬讗 讚砖诪注转讬谉 讗诇讗 讚讘讗诪转 诇讗 拽砖讛 诪讬讚讬 讜讛讬讬谞讜 诇诪讗讬 讚驻专讬砖讬转 讚讘转驻诇讛 讻讬讜谉 讚讻谞讙讚 拽专讘谞讜转 砖讬讬讱 砖诇砖讛 讞讬诇讜拽讬 讚讬谞讬诐 讚讗诐 诪转驻诇诇 讘讝诪谞讛 讬砖 诇讜 砖讻专 拽专讘谉 转诪讬讚 讘讝诪谞讛 讜讻砖诪转驻诇诇 讘砖注转 转砖诇讜诪讬谉 讗注"讙 砖讗讬谉 诇讜 砖讻专 拽专讘谉 转诪讬讚 讗驻"讛 讬砖 诇讜 诪讬讛讜 砖讻专 拽专讘谉 注讜诇转 讞讜讘讛 讜讻砖诪转驻诇诇 砖诇讗 讘砖注转 转砖诇讜诪讬谉 讗讬谉 诇讜 砖讻专 拽专讘谉 注讜诇转 讞讜讘讛 讗诇讗 砖讻专 转驻诇转 谞讚讘讛 讜讘讝讛 爪讚拽讜 讚讘专讬 讛讙讗讜谉 讝"诇 讚讛讱 讘讘讗 转诇讬转讗讛 讚讛讬讬谞讜 讘转驻诇讛 谞讚讘讛 砖讬讬讱 讗驻讬诇讜 讘诪讝讬讚 讚讗祝 注诇 讙讘 讚讬砖 诇讜 注讜谞砖 注诇 讘讬讟讜诇 转驻诇转 讞讜讘讜 讗驻讬诇讜 讛讻讬 讬砖 诇讜 诪讬讛讜 砖讻专 转驻诇转 谞讚讘讛:


谞诪爪讗 讚诇驻"讝 讻诇 讙' 讞讬诇讜拽讬 讚讬谞讬诐 讛诇诇讜 诇讗 砖讬讬讻讬 讗诇讗 诇注谞讬谉 转驻诇讛 砖讛讬讗 谞讙讚 拽专讘谞讜转 讚砖讬讬讻讬 讘讛讜 讙"讻 砖诇砖讛 讞讬诇讜拽讬诐 讛诇诇讜 拽专讘谞讜转 讞讜讘转 爪讬讘讜专 讜拽专讘谞讜转 讞讜讘转 讬讞讬讚 讜拽专讘谉 谞讚讘讛 诪砖讗"讻 讘拽"砖 砖讗讬谞讛 讻谞讙讚 拽专讘谞讜转 诇讗 砖讬讬讱 讘讛 讗诇讗 砖谞讬 讞讬诇讜拽讬诐 砖讻专 诪爪讜转 拽"砖 讘讝诪谞讛 讜砖讻专 拽"砖 砖诇讗 讘讝诪谞讛 砖讗讬谞讜 讗诇讗 讻拽讜专讗 讘转讜专讛 讻讚讗讬转讗 诇注讬诇 讘诪砖谞讛 驻"拽 讚' 讬讜"讚 注"砖 讜讘讞讬讚讜砖讬谞讜 讘诪讬诪专讗 讚专讘 诪谞讬 讗讘诇 转砖诇讜诪讬 讞讜讘讜 诇注谞讬谉 拽"砖 诇讗 砖讬讬讱 讻诇诇 讜讝讛 讟注诐 讛驻讜住拽讬诐 砖讻转讘讜 讻谉 讜讗驻"讛 讗"砖 讛讗 讚拽转谞讬 讘拽"砖 谞诪讬 砖讘讬讟诇 讜诇讗 拽转谞讬 砖讟注讛 诪砖讜诐 讚注讬拽专 讛讘专讬讬转讗 诇注谞讬谉 注讜谞砖 讛讘讬讟讜诇 讗讬讬专讬 讚讛讬讬谞讜 讘诪讝讬讚 诪砖讗"讻 讘讟注讛 诇讗 砖讬讬讱 注讜谞砖 讻诇诇 讗讘诇 诇注谞讬谉 转砖诇讜诪讬谉 讘讟注讛 诇讗 讗讬讬专讬 讘专讬讬转讗 讻诇诇 讗诇讗 诪诪讬诪专讗 讚专讘讬 讬讜讞谞谉 砖诪注讬谞谉 诇讛 讜讛讬讬谞讜 讚讜拽讗 讘转驻诇讛 讜诇讗 讘拽"砖 诪讛讗讬 讟注诪讗 讚驻专讬砖讬转. 诪讬讛讜 砖讬讟转 专讘讬谞讜 讞讬讬诐 砖讛讘讬讗 讛讻诇 讘讜 讜讘砖"注 住讬诪谉 谞"讞 讚拽"砖 谞诪讬 讬砖 诇讛 转砖诇讜诪讬谉 讻转驻诇讛 讛讬讬谞讜 讚住讘讬专讗 诇讬讛 讚诇讙诪专讬 诪讚诪讛 诇讛讜 讘讘专讬讬转讗 讚讻讬讜谉 讚讘拽"砖 砖诇讗 讘讝诪谞讛 讬砖 诇讜 砖讻专 讻拽讜专讗 讘转讜专讛 诪砖"讛 砖讬讬讱 讘讛 讛砖诇诪讛 讜诇讗 谞讞讬转 诇讞诇拽 讘讗讜转谉 讞讬诇讜拽讬诐 砖讻转讘转讬 诇注谞讬谉 拽讬讘讜诇 砖讻专 讻谞"诇 谞讻讜谉 诇讬讬砖讘 砖讬讟转 讛驻讜住拽讬诐 诇驻讬 砖讬讟转 讛讙诪专讗 讜讗诇讜 讜讗诇讜 讚讘专讬 讗诇讜讛讬诐 讞讬讬诐 砖讘注讬拽专 讛讚讬谉 拽专讜讘讬诐 讚讘专讬讛诐 诇讛讬讜转 砖讜讜讬诐 讜讚讜拽 讛讬讟讘:


讘转讜住' 讚"讛 讟注讛 讜诇讗 讛转驻诇诇 讻讜' 讜诪讬讛讜 讗诐 讗讬讞专 注讚 讛诪谞讞讛 讻讜' 讜诇讗讞专 讘' 转驻诇讜转 诇讗 诪爪讬谞讜 砖转讬拽谞讜 讞讻诪讬诐 讻讜' 讜讗驻讬诇讜 转驻诇讛 讗' 砖讘讬讟诇 讘诪讝讬讚 讻讜' 注讚 住讜祝 讛讚讬讘讜专. 讻讘专 讻转讘转讬 讚砖讬讟转 专讜讘 讛驻讜住拽讬诐 讻讚注转 讛转讜住' 讜讻谉 讛讜讗 讘砖"注 住讬诪谉 拽"讞 讗诇讗 讚讟注诪讗 讚诪讬诇转讗 诇讗 讬讚注谞讜 讻讬讜谉 讚诪讚讬谞讗 转砖诇讜诪讬谉 讗转讬谞讗 注诇讬讛 诪讗讬 砖谞讗 转驻诇讛 讛住诪讜讻讛 讜诪"砖 诇讗讞专 砖转讬 转驻诇讜转 讜讻谉 讻转讘 讛专砖讘"讗 讝"诇 讘讞讬讚讜砖讬讜 讜讛住讻讬诐 讚讗讬谉 讞讬诇讜拽 讘讝讛 讗诪谞诐 诇讻讗讜专讛 讛讬讛 谞专讗讛 诇讬 讘讟注诐 砖讬讟转 讛转讜住' 讜住讬讬注转诐 讚讻讬讜谉 讚讟注讛 讜砖讻讞 砖转讬 驻注诪讬诐 讘讝诪谉 讛转驻诇讛 讚讛讜"诇 诇诪专诪讬 讗讚注转讬讛 讜诇讗讚讻讜专讬 诪转驻诇转 讛转砖诇讜诪讬谉 讜诇讗 谞讝讻专 讛讜讬 诇讬讛 讻驻砖讬注讛 讜诪讝讬讚 讜诪砖"讛 讗讬谉 诇讜 转砖诇讜诪讬谉 讜讻讚讗砖讻讞谉 讘驻专拽 砖谞讬 讚讘讬爪讛 注讜讘讚讗 讚讛讗讬 住诪讬讗 讚讘砖讘讬诇 砖砖讻讞 讘' 驻注诪讬诐 拽专讬 诇讬讛 驻砖讬注讛 讜注"砖 讘讞讬讚讜砖讬谞讜 讚讻"砖 讚讘砖谞讬 驻注诪讬诐 专爪讜驻讬诐 讛讜讬 驻砖讬注讛 讻讱 讛讬讛 谞专讗讛 诇讬 诇讻讗讜专讛 讜诇驻"讝 讛讜讛 讗"砖 讟讜讘讗 讛诪砖讱 讚讘专讬 讛转讜住驻讜转 讚诪住拽讜 讘住讜祝 讚讘专讬讛诐 讜讗驻讬诇讜 转驻诇讛 讗讞转 讚讘讬讟诇 讘诪讝讬讚 讘住诪讜讱 拽专讬 诇讬讛 诪注讜讜转 诇讗 讬讜讻诇 诇转拽谉 讜谞专讗讛 诪讝讛 砖谞转讻讜讜谞讜 诇诪讗讬 砖讻转讘转讬 讚转驻诇讛 讗讞转 砖讘讬讟诇 讘诪讝讬讚 讜砖讻讞 砖谞讬 驻注诪讬诐 讘砖讜讙讙 讞讚 讟注诪讗 讜讞讚 讚讬谞讗 讗讬转 诇讛讜. 讗诇讗 讚诇驻"讝 诇讗 讛讜讬 砖讬讬讱 讛讱 诪讬诇转讗 讗诇讗 讘砖讻讞 讘砖讜讙讙 诪砖讗"讻 讻砖诇讗 讛转驻诇诇 诪讞诪转 讗讜谞住 诇讗 砖讬讬讱 诇讚诪讜转讜 诇诪讝讬讚 讗驻讬诇讜 诇讗讞专 讻诪讛 转驻诇讜转 讜讘讝讛 讛讬讛 谞"诇 讟注诐 专讘谞讬 爪专驻转 砖讛讘讬讗 专讘讬谞讜 讬讜谞讛 讝"诇 砖诪讬 砖讞诇讛 讜诇讗 讛转驻诇诇 讻诪讛 转驻诇讜转 讬砖 诇讜 诇讛砖诇讬诐 讗转 讻讜诇诐 讻砖讬转专驻讗 讜谞专讗讛 讚讛讬讬谞讜 诪讟注诐 讚驻专讬砖讬转 讗诇讗 讚诪诇砖讜谉 讛砖"注 诇讗 诪砖诪注 讻谉 砖讗讬谉 诪讞诇拽 讻诇诇 讘讬谉 砖讜讙讙 诇讗讜谞住 讚讘讻诇 注谞讬谉 讗讬谉 转砖诇讜诪讬谉 讗诇讗 讘转驻诇讛 讛住诪讜讻讛 讘诇讘讚 讜诇驻"讝 讛讚专讗 拽讜砖讬讗 诇讚讜讻转讗 讚讟注诪讗 讚诪诇转讗 诇讗 讬讚注谞讜 讜爪"注. 诪讬讛讜 讘注讬拽专 讛讚讬谉 讚驻砖讬讟讗 诇讛讜 诇讛驻讜住拽讬诐 讚讗讜谞住 讻讙讜谉 讞讜诇讛 讞讬讬讘 诇讛转驻诇诇 诇转砖诇讜诪讬谉 诇讗 讬讚注转讬 诪讛讬讻谉 诇诪讚讜 讻谉 讚讛讗 诪讻讜诇讛 住讜讙讬讗 讚砖诪注转讬谉 讜讘讘专讬讬转讗 讚讘住诪讜讱 诇讗 谞讝讻专 讗诇讗 讟注讛 讚讛讬讬谞讜 砖讜讙讙 讜诪砖诪注 讚讗讜谞住 专讞诪谞讗 驻讟专讬讛 讜驻讟讜专 诪转砖诇讜诪讬谉 讜讘讗诪转 砖讘讬"讚 住讬诪谉 砖诪"讗 讗讬转讗 诇讛讚讬讗 讚讗讜谞谉 驻讟讜专 诪转砖诇讜诪讬谉 讜讻转讘 砖诐 讛讟"讝 讘砖诐 住驻专 驻专讬砖讛 讚讛"讛 诇诪讬 砖注讜住拽 讘爪专讻讬 爪讬讘讜专 讜讛讜讗 讞讜诇拽 讘讝讛 诪砖诪注 诪讬讛讜 讚讘讞讜诇讛 驻砖讬讟讗 诇讛讜 讜讻诪"砖 专讘谞讬 爪专驻转. 讜诇注谞"讚 爪"注 讚讛讗 讗驻讬诇讜 讘转砖诇讜诪讬 砖讜讙讙 诪住拽讬谞谉 诇注讬诇 讚讗讬谉 诇讜 砖讻专 转驻诇讛 讘讝诪谞讛 讜诇注谞讬谉 讗讜谞住 讛讗 讗诪专讬谞谉 讘讻诪讛 讚讜讻转讬 讞砖讘 诇注砖讜转 诪爪讜讛 讜谞讗谞住 讜诇讗 注砖讗讛 诪注诇讛 注诇讬讜 讛讻转讜讘 讻讗讬诇讜 注砖讗讛 讜诪诇讘讚 讝讛 讬砖 诇讬 诇讚拽讚拽 注讜讚 讘讝讛 诇注谞讬谉 转砖诇讜诪讬谉 拽专讘谉 专讗讬讛 讜讞讙讬讙讛 讜讗讬谉 讻讗谉 诪拽讜诪讜 诇讛讗专讬讱:





爪诇"讞

诇"砖 讗诇讗 诇讗讞专讬讜 讗讘诇 诇驻谞讬讜 讜讻讜'. 诇讻讗讜专讛 拽砖讬讬谉 讚讬讜拽讬 讗讛讚讚讬 讚拽讗诪专 诇"砖 讗诇讗 诇讗讞专讬讜 讗"讻 诪砖诪注 讚诇爪讚讚讬谉 讗住讜专 讜诪住讬讬诐 讗讘诇 诇驻谞讬讜 讜讻讜' 讚诪砖诪注 讚诇爪讚讚讬谉 砖专讬. 讜爪"诇 讚诪诇转讗 讚驻住讬拽讗 谞拽讟 讚诇讗讞专讬讜 讘讻诇 讙讜谞讬 讗"爪 讬讜转专 诪讚' 讗诪讜转 讗驻讬诇讜 讗驻砖专 诇讜 诇讛住转诇拽 诇讙诪专讬 讗讬谞讜 爪专讬讱 讜诇驻谞讬讜 讗住讜专 诇讞诇讜讟讬谉 讗驻讬' 讗讬 讗驻砖专 诇讜 诇讛住转诇拽 诇砖讜诐 爪讚 讬注讘讜专 讝诪谉 拽"砖 讜诇讗 讬拽专讗 谞讙讚 爪讜讗讛 诪诇讗 注讬谞讬讜 讜诇爪讚讚讬' 讬砖 讞讬诇讜拽 讘讬谉 讗驻砖专 诇诇讗 讗驻砖专 讜注"诇 讚祝 讱"讘 注"讘:


讗讬谞讬 讜讛讗诪专 专驻专诐 讜讻讜'. 讛讗 讚诇讗 讛拽砖讛 注诇 专驻专诐 诪讛讱 讘专讬讬转讗 讚诇注讬诇 讚祝 讻"讘 注"讘 讚转谞讬讗 诪讛诇讱 诇驻谞讬讜 注讚 砖讬讝专拽谞讛 诇讗讞专讬讜 讚"讗 讜讗讬讱 讛转讬专 专驻专诐 讗驻诇讜 谞讙讚 驻谞讬讜. 讜拽讜砖讬讗 讝讜 讗诇讬诪转讗 讬讜转专 砖讛讬讗 诪讘专讬讬转讗 注诇 专驻专诐 讗讘诇 讻讗谉 讛专讬 讬讻讜诇 诇讚讞讜转 拽讜砖讬讬转讜 讜诇诪讬诪专 讙讘专讗 讗讙讘专讗 拽专诪讬转. 讜讗诪谞诐 诇驻讬 诪讛 砖讻转讘转讬 诇注讬诇 谞讬讞讗 讚讘专讬讬转讗 讚诇注讬诇 诪讬讬专讬 讘讗驻砖专 砖讛专讬 拽转谞讬 诪讛诇讱 诇讗讞讜专讬讜 讗"讻 讛专讬 讗驻砖专 诇讜 诇讛诇讜讱 诇讗讞讜专讬讜 讜讻谉 讘讘专讬讬转讗 砖谞讬' 砖诐 讚转谞讬 诇爪讚讚讬谉 讛专讬 注讻"驻 讗驻砖专 诇讜 诇讛住转诇拽 诇爪讚讚讬' 讗讘诇 讛讬讻讬 讚讗讬 讗驻砖专 诇讜 诇讛住转诇拽 诇砖讜诐 爪讚 讻讙讜谉 砖讬砖 诪讻诇 爪讚 爪讜讗讛 讗驻砖专 讚住讙讬 讘讛专讞拽 讗专讘注 讗诪讜转 讜讛讜讛 诪讜拽诪讬谞谉 讛讱 讚专驻专诐 诪讬讬专讬 讘讗讬 讗驻住专 讘砖讜诐 讗讜驻谉 讻讬 讗诐 砖讬注诪讜讚 谞讙讚 讘讬转 讛讻住讗. 讗讘诇 讻讗谉 讘讚讘专讬 专讘讗 讗诪专 专讘 住讞讜专讛 砖拽砖讬讬谉 讚讬讜拽讬 讗讛讚讚讬 讜爪专讬讱 诇讜诪专 讚诪诇转讗 讚驻住讬拽讗 谞拽讬讟 讜讗"讻 诇驻谞讬讜 诪诇讗 注讬谞讬讜 诪诇转讗 讚驻住讬拽讗 讛讜讗 讗驻讬诇讜 讛讬讻讬 讚诇讗 讗驻砖专 讘注讬谞谉 讗讞专 讗驻讬诇讜 讛讻讬 诪讞讜讬讘 诇讛专讞讬拽 诪诇讗 注讬谞讬讜 讗讜 讬注讘讜专 讝诪谉 拽"砖 拽讗诪专 砖驻讬专 注诇 讝讛 讗讬谞讬 讜讛讗诪专 专驻专诐 讜讻讜':


转"砖 讛诪砖诪砖转 讜专讗转讛 谞讚讛 讜讻讜'. 讛谞讛 诇注讬诇 讚祝 讱"讗 注"讘 讛讗专讬讱 讘讝讛 讜拽讗诪专 诇诪讗谉 拽转谞讬 诇讛 讜讻讜' 讜注"讬 讝讛 讛讜讻讬讞 讚专"讬 驻诇讬讙 讙诐 讘诪砖诪砖转 砖专讗转讛 谞讚讛 讗讘诇 讻讗谉 砖讛讘讬讗 专拽 讛讚讘专讬诐 讻讛讜讬讬转谉 讗"讻 诪谞"诇 诇讛讜讻讬讞 讚专"讬 驻诇讬讙 讙诐 讘讛讗 讜讚诇诪讗 专"讬 讚讜讜拽讗 讗专讬砖讗 驻诇讬讙 讝讘 砖专讗讛 拽专讬. 讜爪专讬讱 诇讜诪专 砖讛讗讬 转"砖 讛诪砖诪砖转 讜讻讜' 诇讗讜 住讬驻讗 讚诪砖谞转讬谞讜 讛讘讬讗 讗诇讗 讘专讬讬转讗 讛讬讗 砖诇讗 砖谞讬谞讜 专拽 讛讱 讘讘讗 讚诪砖诪砖转 诇讞讜讚讗 讜讘讛讗 驻诇讬讙 专"讬. 讗诇讗 讚诇驻讬 讝讛 讛讬讗 讙讜驻讛 拽砖讬讗 诇诪讛 砖讘讬拽 诪砖谞转讬谞讜 讜驻砖讬讟 诇讬' 诪讘专讬讬转讗 诇诪讛 诇讗 驻砖讬讟 诇讬' 诪诪砖谞转讬谞讜 讜讻讛讜讻讞讛 讚诇注讬诇 讚祝 讻"讗 注"讘 讚诇诪讗谉 拽转谞讬 诇讛 讜讻讜'. 讜注讜讚 诪讛 住"讚 砖诇 讘注诇 讛讘注讬讗 讜讻讬 诇讗 专讗讛 住讬驻讗 讚诪转谞讬转讬谉. 讜谞诇注"讚 注"驻讬 砖专讗讬转讬 诇专讘讬谞讜 讛讙讚讜诇 讘驻讬专讜砖 讛诪砖谞讛 讘诪砖谞转讬谞讜 砖驻讬专砖 讛诪砖诪砖转 砖专讗转讛 讻讚讛 讘砖注转 讛讘注讬诇讛 讘讗诪爪注 讛讘注讬诇讛 专讗转讛 谞讚讛. 讜讘讗诪转 注讚讬讬谉 诇讗 注诪讚转讬 注诇 讚注转 专讘讬谞讜 诪讬 讛讝拽讬拽讜 诇驻专砖 讜讛诇讗 讙诐 讗诐 讗讞"讻 专讗转讛 谞讚讛 讙"讻 专"讬 驻讜讟专 讻诪讜 讘注诇 拽专讬 砖专讗讛 讝讬讘讛. 讜讗诪谞诐 注讻"驻 讬砖 诪拽讜诐 诇驻专砖 诪砖谞转讬谞讜 讘驻讬专讜砖讜 砖诇 专讘讬谞讜 讜讗"讻 讗祝 讚住讬驻讗 讜讚讗讬 诇讛讜讚讬注讱 讻讞讜 讚专"讬 讗转讬 讚讗驻讬' 讘讝讛 驻诇讬讙 专"讬 讻讚诇注讬诇 讚祝 讱"讗 诪"诪 讛讬讬谞讜 诇诪驻砖讟 诪讬谞讬' 讚讘注诇 拽专讬 讙专讬讚讗 讙诐 诇专"讬 爪专讬讱 讟讘讬诇讛 讗讘诇 讻讗谉 诇诪驻砖讟 诪讬谞讬' 讘"拽 砖专讗讛 讝讬讘讛 诇专"讬 诇讬讻讗 诇诪驻砖讟 诪诪砖谞转讬谞讜 讚诪砖谞转讬谞讜 诪转驻专砖转 讻驻讬专讜砖讜 砖诇 讛专诪讘"诐 讜转谞讬 专讬砖讗 诇讛讜讚讬注讱 讻讞谉 讚专讘谞谉 讚讗驻讬诇讜 讝讘 砖讻讘专 讛讜讗 讝讘 讜讗讞"讻 专讗讛 拽专讬 讗驻"讛 爪专讬讱 讟讘讬诇讛 讜转谞讬 诪砖诪砖转 砖专讗转讛 谞讚讛 诇讛讜讚讬注讱 讻讞讜 讚专"讬 讚讗驻讬诇讜 讗转讜 讘讘转 讗讞转 砖讘砖注转 讘注讬诇讛 专讗转讛 讻讚讛 讗驻"讛 驻讜讟专 专"讬 讗讘诇 讘"拽 砖讻讘专 谞转讞讬讬讘 讟讘讬诇讛 讜讗讞"讻 专讗讛 讝讬讘讛 讗讜诇讬 讙诐 专"讬 诪讜讚讛 讚诇讗 讗转讬 讝讬讘讛 讜诪驻拽注 讞讬讜讘 讛讟讘讬诇讛 砖讻讘专 谞转讞讬讬讘 讜讝讛讜 讻讜讜谞转 讘注诇 讛讘注讬讗 讻讗谉 讜讛讘讬讗 诇讜 诪讛讘专讬讬转讗 讜讛谞讛 讛讘专讬讬转讗 转谞讬 爪专讬讻讛 讟讘讬诇讛 讗"讻 注诇 讛诪砖诪砖转 诇讞讜讚讛 拽讗讬 讻讬 讛诪砖诪砖 注诪讛 驻砖讬讟讗 砖爪专讬讱 讟讘讬诇讛 砖讛专讬 讛讜讗 专拽 讘注诇 拽专讬 讜讗诐 讗讬转讗 砖专讗转讛 谞讚讛 砖讘讘专讬讬转讗 讛讬讬谞讜 讘讗诪爪注 讛讘注讬诇讛 讜诪诪讬诇讗 讙诐 讛诪砖诪砖 谞讟诪讗 讟讜诪讗转 砖讘注讛 讻诪讜转讛 讻讚讻转讬讘 讜转讛讬 谞讚转讛 注诇讬讜 讗"讻 讬砖 诇驻诇驻诇 注诇 讛诪砖诪砖 讻诪讜 注诇 讛诪砖诪砖转 讜驻诇讜讙转讗 讚专讘谞谉 讜专"讬 讛讬讬谞讜 讘讜 讜讘讛 讗"讻 讛"诇 诇诪讬转谞讬 爪专讬讻讬谉 讟讘讬诇讛 诇砖讜谉 专讘讬诐 注诇讬讜 讜注诇讬' 讜诪讚转谞讬 爪专讬讻讛 讜讻讜' 讗"讻 讜讚讗讬 讚诪讬讬专讬 砖专讗转讛 谞讚讛 讗讞专 讛转砖诪讬砖 讜讗驻"讛 专"讬 驻讜讟专 讜砖驻讬专 驻砖讬讟 诪讝讛 讚讙诐 讝讘 砖专讗讛 拽专讬 驻讜讟专 专"讬 讜诇驻讬 砖诪讘专讬讬转讗 讗讬谉 讛讚讘专 诪驻讜专砖 讘驻讬专讜砖 砖诪讬讬专讬 讗驻讬诇讜 专讗转讛 谞讚讛 讗讞专 讛讘注讬诇讛 诇讙诪专讬 专拽 诪讻讞 讚拽讚讜拽 讛诇砖讜谉 爪专讬讻讛 讜诇讗 转谞讬 爪专讬讻讬谉 诇讻谉 讛讘讬讗 砖讜讘 讚讘专讬 专' 讞讬讬讗 讚转谞讬 讘讛讚讬' 讘"拽 砖专讗讛 讝讬讘讛:


住诇讬拽 驻专拽 砖诇讬砖讬. 讜谞转讞讬诇 驻专拽 专讘讬注讬 驻专拽 专讘讬注讬


转驻诇转 讛砖讞专. 讗祝 讚诇讘专讬讬转讜 砖诇 注讜诇诐 注专讘 拽讜讚诐 诇砖讞专 讜诇讛讻讬 讛转讞讬诇 专讬砖 诪讻讬诇转讬谉 讘拽"砖 砖诇 注专讘讬转 转讞诇讛 讜讙诐 讛转驻诇讜转 诇驻讬 砖讛讝讻讬专诐 讚讜讚 讘驻住讜拽 注专讘 讜讘讜拽专 讜爪讛专讬诐 讗砖讬讞讛 注专讘 拽讚讬诐 讜讗"讻 讛讬' 诇讜 诇讛转谞讗 诇讛转讞讬诇 讙诐 讻谉 讘砖诇 注专讘讬转. 讜谞诇注"讚 诪砖讜诐 讚讘讬谉 诇诪"讚 讗讘讜转 转讬拽谞讜诐 讗讘专讛诐 讛讜讗 讛专讗砖讜谉. 讜讘讬谉 诇诪"讚 讻谞讙讚 拽专讘谞讜转 转讬拽谞讜诐 讛专讬 讘拽专讘谞讜转 讛诇讬诇讛 讛讜诇讱 讗讞专 讛讬讜诐 讛转讞讬诇 讘砖诇 讬讜诐. 讜讙诐 注专讘讬转 讛讜讗 谞讙讚 讗讘专讬诐 讜驻讚专讬诐 讜讗诐 讗讬谉 转诪讬讚 讗讬谉 讗讘专讬诐 讜驻讚专讬诐 讜诇讻谉 讛转讞讬诇 讘注拽专 讛拽专讘谉. 讜注讜讚 谞诇注"讚 讻讬讜谉 讚转驻诇转 注专讘讬转 专砖讜转 讛转讞讬诇 讘转驻诇讛 砖讛讬讗 讞讜讘讛. 讜注讜讚 谞诇注"讚 砖专讜爪讛 诇专诪讝 诇谞讜 砖讙诐 讗诐 砖讻讞 转驻诇转 诪谞讞讛 讬砖 诇讛 转砖诇讜诪讬谉 讘注专讘讬转 讜砖讗讬谉 讘讝讛 诪砖讜诐 注讘专 讬讜诪讜 讘讟诇 拽专讘谞讜 讻诪讘讜讗专 讘讚讘专讬 讛讙诪' 讜诇讻谉 住讬讚专 注专讘讬转 讗讞专 诪谞讞讛 诇诪讬诪专 讚诇注谞讬谉 转砖诇讜诪讬谉 讻讞讚 讬讜诪讗 讞砖讬讘:


讜砖诇 诪讜住驻讬谉 讜讻讜'. 注讬讬谉 讘转讜住' 砖讛拽讚讬诐 转驻诇转 讛诪谞讞讛 讜诪讜住驻讬谉 讗祝 砖讛讬讗 拽讜讚诪转 诪砖讜诐 砖讛讬讗 转讚讬专讛 讘讻诇. 讜讗讻转讬 讬诇"讚 砖讛讬' 诇讛转谞讗 诇讛拽讚讬诪讛 注讻"驻 诇转驻诇转 注专讘讬转 砖讗祝 砖讬砖 诇注专讘讬转 诪注诇讛 讚转讚讬专 讛专讬 讛讬讗 专拽 专砖讜转 讜砖诇 诪讜住驻讬谉 讞讜讘讛. 讜讗诇讬 诇讗 专爪讛 诇讛驻住讬拽 讘讬谉 诪谞讞讛 诇注专讘讬转 诇讛讜专讜转 砖讗诐 砖讻讞 转驻诇转 讛诪谞讞讛 砖讬讻讜诇 诇讛砖诇讬诪讛 讘注专讘讬转 讜讻诪讜"砖 诇注讬诇. 讜诪讚讘专讬 讛转讜住' 诇诪讚转讬 讻讜谞讛 讗讞专转 专诪讜讝讛 讘诇砖讜谞诐 砖讻' 诪砖讜诐 砖讛讬讗 转讚讬专讛 讘讻诇 讜诇讻讗讜专讛 诪诇转 讘讻诇 讗讬谉 诇讛 讛讘谞讛 砖讛讬' 诇讛诐 诇讜诪专 砖讛讬讗 转讚讬专讛 讘讻诇 讬讜诐 讗讜 讘讻诇 讝诪谉. 讜诇讻谉 讗谞讬 讗讜诪专 砖讻讬讜谞讜 讘诪讛 砖讗谞讬 诪住转驻拽 讗诐 转驻诇转 讛诪讜住驻讬谉 谞讜讛讙转 讘谞砖讬诐 砖讛专讬 讛讬讗 诪爪讜讛 砖讛讝诪谉 讙专诪讗 讜讗祝 砖讛转驻诇讛 讗讬谞讛 诪谉 讛转讜专讛 专拽 诪讚专讘谞谉. 讛专讬 诇讚注转 讛转讜住' 诇注讬诇 讚祝 讻' 注"讘 讙诐 讘诪爪讜转 讚专讘谞谉 砖讛讝"讙 谞砖讬诐 驻讟讜专讜转 讗诇讗 砖讘转驻诇讛 讞讬讬讘讬谞讛讜 专讘谞谉 讻讬讜谉 讚专讞诪讬 谞讬谞讛讜 讻诪讘讜讗专 诇注讬诇 讜讛讬讬谞讜 讘砖诇砖 转驻诇讜转 讛拽讘讜注讜转 讘讻诇 讬讜诐 讜讗驻讬诇讜 讘砖讘转 讜讬"讟 砖讛诐 专拽 砖讘讞 诪"诪 讻讬讜谉 讚讘讞讜诇 专讞诪讬 谞讬谞讛讜 诇讻谉 诇讗 讞讬诇拽讜 讘讬谉 砖讘转 讜讬"讟 诇讞讜诇 讜讻诪讜"砖 专讘讬谞讜 讬讜谞讛 讻讗谉 诇注谞讬谉 转砖诇讜诪讬谉 讘转驻诇讛 砖讗讞专讬' 讗讘诇 转驻诇转 诪讜住祝 砖讗讬谞谞讛 专讞诪讬 讻诪讘讜讗专 讘专讘讬谞讜 讬讜谞讛 讻讗谉 讚诇讻讱 讗讬谉 诇讛 转砖诇讜诪讬谉 讜讛讬讗 诪"注 讚专讘谞谉 砖讛讝"讙 讜讚讗讬 讚谞砖讬诐 驻讟讜专讜转 诇讚注转 讛转讜住驻转 讜讗"讻 讝讛讜 讻讜讜谞转 讛转讜住驻转 砖讛拽讚讬诐 转驻诇转 讛诪谞讞讛 诇诪讜住祝 诪砖讜诐 砖讛讬讗 转讚讬专讛 讘讻诇 讜转专转讬 拽讗诪专讬 诇诪注诇讬讜转讗 讚诪谞讞讛 讞讚讗 砖讛讬讗 转讚讬专讛 讜注讜讚 砖讛讬讗 谞讜讛讙转 讘讻诇 讘讗谞砖讬诐 讜谞砖讬诐 诪砖讗"讻 诪讜住祝 砖讗讬谞讛 转讚讬专 讜讗讬谞讛 谞讜讛讙转 讘谞砖讬诐. 讜讻讬讜谉 砖注诇讛 讘讬讚讬谞讜 砖转驻诇转 诪讜住祝 讗"谞 讘谞砖讬诐 诪讟注诐 砖讛讬讗 诪"注 砖讛讝"讙 谞讚讘专 注转讛 讗诐 讛诐 诪讜转专讜转 诇讛转驻诇诇 诪讜住祝. 讜谞诇注"讚 砖讛专砖讜转 讘讬讚诐 诇讗 诪讘注讬讗 诇讚讬讚谉 砖讗谞讜 谞诪砖讻讬诐 讗讞专 讚讘专讬 讛驻讜住拽讬诐 砖讛谞砖讬诐 讬讻讜诇转 诇讘专讱 注诇 讻诇 诪"注 砖讛讝"讙 讗祝 砖讛谉 驻讟讜专讜转 讜讻诪讘讜讗专 讘讗"讞 住讬' 转拽驻"讟 住注讬祝 讜' 讘讛讙讛"讛 注"砖 驻砖讬讟讗 砖讬砖 专砖讜转 诇讛谞砖讬诐 诇讛转驻诇诇 转驻诇转 诪讜住祝 讗诇讗 讗驻讬' 诇讚注转 讛专诪讘"诐 讜讛讬讗 讚注转 讛诪讞讘专 砖诐 讘砖"注 砖谞砖讬诐 诇讗 讬讘专讻讜 注诇 诪"注 砖讛讝"讙 诪"诪 谞诇注"讚 砖诪讜讚讛 讛诪讞讘专 砖讬讻讜诇讬诐 诇讛转驻诇诇 转驻诇转 诪讜住祝 砖讛专讬 诪讘讜讗专 砖诐 讘讘"讬 讛讟注诐 砖讗讬谞谉 诪讘专讻讜转 砖讗讬讱 讬讗诪专 讜爪讜谞讜 讜讛专讬 诇讗 谞爪讟讜讜 专拽 砖诪拽讬讬诪讜转 诪注爪诪谉 讜讝讛 砖讬讬讱 讘讘专讻转 讛诪爪讜转 讗讘诇 讘转驻诇讛 诇讗 讗诪专讬谞谉 讜爪讜谞讜 讗诇讗 砖讘专讻讜转 讛转驻诇讛 讛诐 注爪诐 讛诪爪讜讛 注爪诪讛 讜讻讬讜谉 砖谞砖讬诐 专砖讗讜转 诇拽讬讬诐 讻诇 诪"注 砖讛讝"讙 讙诐 转驻诇转 诪讜住祝 专砖讜转 诇讛谉 诇讛转驻诇诇 诪"诪 讞讬讜讘讗 诇讬讻讗 注诇讬讬讛讜 诇讙诪专讬. 诪砖讗"讻 转驻诇转 讛注专讘 讗祝 砖讗讬谉 诇讛 拽讘注 讜讛讬讗 专砖讜转 讗驻讬' 诇讗谞砖讬诐 诪"诪 讗讬谞讛 专砖讜转 诇讙诪专讬 讜诇讙讘讬 诪爪讜讛 讗讞专转 砖讛讬讗 注讜讘专转 诪讞砖讘讛 专砖讜转 讗讘诇 讘讞讻诐 讗讬谞讜 专砖讗讬 诇讘讟诇讛 讻诪讘讜讗专 讻讗谉 讘转讜住' 讚"讛 讟注讛 讜讻讜' 讜谞砖讬诐 讜讗谞砖讬诐 砖讜讬谉 讘讛 诇讻谉 讛拽讚讬诐 讘诪砖谞讛 转驻诇转 讛注专讘 诇诪讜住祝:


讜专诪讬谞讛讜 诪爪讜转讛 讜讻讜'. 讗讬谉 讻讜讜谞转 讛诪拽砖讛 诇讛拽砖讜转 讗讬讱 砖谞讬谞讜 讘诪砖谞讛 讻讗谉 注讚 讞爪讜转 讜讛专讬 爪专讬讱 诇讛拽讚讬诐 讘讛谞抓 讛讞诪讛 讻讚讬 诇住诪讜讱 讙讗讜诇讛 诇转驻诇讛 讚注"讝 诇讗 讛讬' 诪砖谞讬 诪讬讚讬 讚讛专讬 讗祝 诇砖讗讬谞谉 讜转讬拽讬谉 注讻"驻 讗讬谉 诇讗讞专 拽"砖 讻讬 讗诐 注讚 讙' 砖注讜转 讜讗"讻 爪专讬讱 诇讛转驻诇诇 注讻"驻 转讻祝 讗讞专 讙' 砖注讜转. 讜诇诪讬诪专 讚讙诐 住诪讬讻讜转 讙讗讜诇讛 诇转驻诇讛 讗讬谞讛 讗诇讗 诇讜转讬拽讬谉 讝讛 讗讬谞讜 讘诪砖诪注 讘讻诇 住讜讙讬讗 讚驻"拽 讜讗讚专讘讛 诪砖诪注 讚讗祝 诪讬 砖讗讬谞讜 讬讻讜诇 诇讻讜讬谉 诇住诪讜讱 诪诪砖 讘讛谞抓 讛讞诪讛 讻讜转讬拽讬谉 讗注驻讬"讻 爪专讬讱 诇住诪讜讱 讙讗讜诇讛 诇转驻诇讛 讻驻讬 讬讻诇转讜 讜注讬讬谉 讘专诪讘"诐 驻"讝 诪讛诇' 转驻诇讛 讛诇' 讬"讝 讜讘砖"注 住讬' 住"讜 住注讬祝 讞' 讜讘住讬' 拽讬"讗 砖讻诇诐 住转诪讜 讚讘专讬讛诐 砖爪专讬讱 诇住诪讜讱 讙讗讜诇讛 诇转驻诇讛 讜诇讗 讞讬诇拽讜 讻诇诇 讗诐 讛讜讗 诪诪砖 讘谞抓 讛讞诪讛 讗讜 诇讗. 讜诇讻谉 谞诇注"讚 讚诪转讞诇讛 诇讗 讛拽砖讛 讻诇诇 诪住诪讬讻讜转 讙讗讜诇讛 诇转驻诇讛 讚讘讝讛 讗讬讻讗 诇诪讬诪专 讚诪砖谞转讬谞讜 注拽专 讝诪谉 转驻诇讛 转谞讬 讜讻"诪 诇诪讬 砖谞讗谞住 讜诇讗 住诪讱 转驻诇讛 诇讙讗讜诇讛 讜讻讘专 讛驻住讬拽 讘讬谞讬讛诐 讬讻讜诇 诇讛诪转讬谉 砖讜讘 注讚 讞爪讜转 讻讬 讻谉 讛讜讗 注拽专 讝诪谉 转驻诇讛 诪爪讚 注爪诪讛. 讗"谞 谞"诪 诇谞住讬诐 砖驻讟讜专讜转 诪拽"砖 讜讗"讻 讛诐 讗讬谞谉 讗讙讜讚讬诐 讘讝诪谉 拽"砖 砖讛讜讗 注讚 讙' 砖注讜转. 讗讘诇 拽讜砖讬讜转 讛诪拽砖谉 讛讜讗 砖讛讬' 住讘讜专 砖拽"砖 诪爪讚 注爪诪讛 注拽专 讝诪谞讛 注讚 砖诇砖 砖注讜转 讜讛讗 讚转谞讬' 诪爪讜转讛 注诐 讛谞讛"讞 讛讜讗 诪爪讚 讛转驻诇讛 砖讗讬谉 诇讗讞专讛 讻讬 讗诐 诇讛转驻诇诇 讚讜拽讗 讘讛谞讛"讞 讜诇讻讱 诇讗 讬讗讞专 拽"砖 讻"讗 注讚 讛谞讛"讞. 讜诪讛 砖砖谞讬谞讜 讘驻"拽 专讬"讗 注讚 砖诇砖 砖注讜转 讛讬讬谞讜 诪爪讚 拽"砖 讘注爪诪讛 讜谞"诪 诇讞讘专讬诐 讛注讜住拽讬谉 讘转讜专讛 砖诪驻住讬拽讬谉 诇拽"砖 讜讗"诪 诇转驻诇讛 讜诇讗 砖讬讬讱 讘讛讜 住诪讬讻讜转 讙讗讜诇讛 诇转驻诇讛 讗诇讜 讬讻讜诇讬' 诇讛诪转讬谉 注讚 砖诇砖 砖注讜转 讝讛 讛讬' 住讘专转 讛诪拽砖谉 讜讛转专爪谉 诪砖谞讬 讻讬 转谞讬讗 讛讗讬 诇讜转讬拽讬谉 讜讝诪谉 拽"砖 讜转驻诇讛 讛讬讗 诇讜转讬拽讬谉 砖诪诪讛专讬谉 诇讛讬讜转 诪拽讚讬诪讬谉 诇讻诇 讚讘专 讛讜讗 讘讛谞抓 讛讞诪讛 讗讘诇 诇讻"注 讝诪谉 拽"砖 注讚 讙' 砖注讜转 讜转驻诇讛 诇诪讬 砖诇讗 砖讬讬讱 讘讜 住诪讬讻讜转 讙讗讜诇讛 讛讬讗 注讚 讞爪讜转:


讜讻"注 注讚 讞爪讜转 讜讻讜'. 讛讗 讚诇讗 讛拽砖讛 讘诇"讝 诪转谞讬' 注诇 专' 讬讜讞谞谉. 讜讗祝 讚讗讬讻讗 诇诪讬诪专 讚诪转讞诇讛 注讚讬祝 诇讬' 诇诪专诪讬 诪转谞讬' 讗讘专讬讬转' 讜讗讞"讻 诪拽砖' 诪讚讘专讬 专"讬 诪"诪 诇讗 讛讜讛 诇诪讬诪专 讜讻"注 讜讻讜' 专拽 诇讛专砖讬诐 注讚 讞爪讜转 讜转讜 诇讗 讜讻讜'. 讜谞专讗讛 讚讗讬 诪诪砖谞转讬谞讜 诇讞讜讚 讗讬讻讗 诇讗讜拽诪讬 讚诪砖谞转讬谞讜 讛讬讬谞讜 诇讜转讬拽讬谉 砖讛诪讛 讗讬谞谉 诪讗讞专讬诐 讬讜转专 诪讞爪讜转 讜专"讬 诇讻"注 拽讗诪专 讗讘诇 诪讚专诪讬谞谉 诪砖谞转讬谞讜 讗讘专讬讬转讗 讜诪讜拽诪讬谞谉 讘专讬讬转讗 诇讜转讬拽讬谉 讜诪砖谞转讬谞讜 诇讻"注 砖驻讬专 诪拽砖讛 诪讚专"讬:


讜讛讗专"讬 讜讻讜' 砖讞专讬转 诪转驻诇诇 诪谞讞讛 砖转讬诐 讜讻讜'. 讜讬砖 诇讛拽砖讜转 讚拽讗专讬 诇讛 诪讗讬 拽讗专讬 诇讛 讛讗 专讗讛 讚讘专讬 专"讬 讚讗诪专 讟注讛 讜讙诐 讗诪专 诪转驻诇诇 诪谞讞讛 砖转讬诐 讗"讻 注诇 讻专讞讱 讚讜拽讗 讟注讛 讜讚讜拽讗 讘讝诪谉 转驻诇讛 讛住诪讜讻讛 讚讗诇"讻 讛"诇 诇专"讬 诇讜诪专 住转诐 诇讗 讛转驻诇诇 砖讞专讬转 拽讜讚诐 讞爪讜转 诪转驻诇诇 讗讞专 讞爪讜转 讜注讬讬谉 讘讞"专 讚讚讬讬拽 讘讗诪转 诪讝讛 讚讚讜拽讗 讟注讛 讜讚讜拽讗 讘转驻诇讛 讛住诪讜讻讛. 讗讘诇 注诇 讛诪拽砖谉 拽砖讛 讚诪讛 住"讚 诇讛拽砖讜转. 讜谞专讗讛 讚讛诪拽砖讛 讛讬' 住讘讜专 讚专"讬 诇专讘讜转讗 拽讗诪专 讚诇讗 诪讘注讬讗 讗诐 注讚讬讬谉 诇讗 讛转驻诇诇 诪谞讞讛 驻砖讬讟讗 砖讬讻讜诇 诇讛转驻诇诇 砖讞专讬转 砖注讚讬讬谉 讝诪谞讛 讻诇 讛讬讜诐 讜诪转驻诇诇 讻住讚专 转讞诇讛 砖讞专讬转 讜讗讞"讻 诪谞讞讛 讗诇讗 讗驻讬诇讜 讟注讛 讜诇讗 讛转驻诇诇 砖讞专讬转 注讚 砖讻讘专 讛转驻诇诇 诪谞讞讛 讜讛讬' 讛"讗 诇诪讬诪专 讻讬讜谉 砖讻讘专 讛转驻诇诇 诪谞讞讛 砖讜讘 诇讗 讬转驻诇诇 砖讞专讬转 讻讬讜谉 砖讗讬 讗驻砖专 诇讜 诇讛转驻诇诇 讻住讚专 讛转讬拽讜谉 砖转讬拽谞讜 讗谞砖讬 讻谞讛"讙 讘讜拽专 转讞诇讛 讜讗讞"讻 爪讛专讬诐 砖讛讜讗 诪谞讞讛 拽诪"诇 专"讬 砖诪转驻诇诇 诪谞讞讛 砖转讬诐 讗祝 砖讻讘专 注砖讗讜 诪谞讞讛 讗驻"讛 诪转驻诇诇 砖诇 砖讞专讬转 注转讛 讘诪谞讞讛 讜诇讻讱 拽讗诪专 讟注讛 讻讬 诇讻转讞诇讛 讛讬' 诇讜 诇讛拽讚讬诐 讙诐 讗讞专 讞爪讜转 砖讞专讬转 转讞诇讛 讻"讝 讛讬' 讚注转 讛诪拽砖讛 讻讬 讛讬' 住讘讜专 讚诇讬讻讗 转砖诇讜诪讬谉 砖诇讗 讘讝诪谞讛. 讜讛转专爪谉 讞讬讚砖 诇讜 砖专"讬 讘转讜专转 转砖诇讜诪讬谉 拽讗诪专 讜砖诇讗 讘讝诪谞讛 讜讚讜拽讗 住诪讜讱 诇转驻诇讛 讗讞专转 讜讚讜拽讗 讟注讛 讜讻讚讘专讬 讛专砖讘"讗 讘讞讬讚讜砖讬讜:


讻讜诇讬' 讬讜诪讗 诪爪诇讬 讜讻讜'. 驻住拽 专诪"讗 讘住讬' 驻"讟 住"讗 讘讛讙"讛 讚讗讞专 讗讘讜转 讗住讜专 诇讛转驻诇诇 转驻诇转 砖讞专讬转 (驻讬专讜砖 注讚 讞爪讬 砖注讛 讗讞专 讞爪讜转 砖讬拽讚讬诐 转驻诇转 诪谞讞讛) 讜讛讟"讝 讛讗专讬讱 诇转诪讜讛 诇诪讛 诇讗 讬转驻诇诇 讘讗讜转讜 讞爪讬 砖注讛 转驻诇转 砖讞专讬转 砖讻讬讜谉 砖注讚讬讬谉 诇讗 讛讙讬注 讝诪谉 诪谞讞讛 讗讬谉 讞讬讜讘 诇讛拽讚讬诐 诪谞讞讛 讜讛诪讙"讗 讘住"拽 讛' 诪讬砖讘 拽讜砖讬' 讛讟"讝 讘讛诪转拽转 诇砖讜谞讜 砖讻转讘 砖讘讗诪转 诪转讞讬诇 讝诪谉 诪谞讞讛 讘转讞诇转 砖讘注 讗诇讗 砖诪讞诪转 砖讗讬谉 讗谞讜 讘拽讬讗讬谉 讗讬讞专讜 讝诪谞讛 讞爪讬 砖注讛. 讜诇讚讬讚讬 诪住驻拽讗 诇讬 诇诪讛 诇讗 讬转驻诇诇 讘讗讜转讜 讞爪讬 砖注讛 讜讬讻讜谉 讘诇讘讜 砖讗诐 注讚讬讬谉 讗讬谞讜 讞爪讜转 转注诇讛 诇讜 诇砖诇 砖讞专讬转 讜讗诐 讛讙讬注 讻讘专 讞爪讜转 转注诇讛 诇讜 诇转驻诇转 诪谞讞讛 讜讗讞专 讞爪讬 砖讘注 讬转驻诇诇 砖谞讬转 讜讬讻讜讬谉 讗诐 讛专讗砖讜谞讛 讛讬转讛 砖诇 砖讞专讬转 转注诇讛 讝讜 诇讞讜讘转 讛诪谞讞讛 讜讗诐 讛专讗砖讜谞讛 讛讬转讛 砖诇 诪谞讞讛 转注诇讛 讝讜 诇转砖诇讜诪讬谉 砖诇 砖讞专讬转 讜讬爪讗 诪诪"谞 讜讘讝讛 讗驻砖专 诇拽讬讬诐 讚讘专讬 讛讙诪专讗 讚讻讜诇讬 讬讜诪讗 诪爪诇讬. 讜讚讘专讬 讛讟讜专 砖讻转讘 砖讗诐 诇讗 讛转驻诇诇 注讚 讗专讘注 砖注讜转 讬转驻诇诇 注讚 讞爪讜转 讚讘讙诪专讗 诪讬讬专讬 讗诐 讬专爪讛 诇讛转驻诇诇 注"讬 转谞讗讬 讻谞"诇 讜讛讟讜专 诪讬讬专讬 砖讬转驻诇诇 诇砖诐 砖讗专讬转 诇讛讚讬讗 讘诇讬 转谞讗讬:


讗讘注讬讗 诇讛讜 讟注讛 讜讻讜'. 讛讗 讚诇讗 驻砖讬讟 诇讬' 诪讘专讬讬转讗 讚诇拽诪谉 注"讘 讟注讛 讜讻讜' 诪谞讞讛 讘注"砖 讜讻讜'. 谞专讗讛 讚诇拽诪谉 讚祝 讱"讗 注"讗 转谞讬讗 讛讬讜 诇驻谞讬讜 砖转讬 转驻诇讜转 讜讻讜' 讜专"讬 讗讜诪专 诪转驻诇诇 诪讜住祝 砖讝讜 注讜讘专转 讜讻讜' 讜驻讬专砖"讬 讚专讘谞谉 诇讟注诪讬讬讛讜 砖讙诐 诪讜住祝 讝诪谞讛 讻诇 讛讬讜诐 讻诪讜 砖诇 诪谞讞讛 讛诇讻讱 转讚讬专 拽讜讚诐 讜诇驻讬"讝 讗诐 讗讬专注 讛讚讘专 讘驻谞讜转 讛讬讜诐 讗讝 讙诐 诇专讘谞谉 诪转驻诇诇 诪讜住祝 砖讝讜 注讜讘专转 诇讙诪专讬 讜讗讬谉 诇讛 转砖诇讜诪讬谉 讘注专讘讬转 讜诪谞讞讛 讗祝 砖讛讬讗 注讜讘专转 诪讝诪谞讛 讗讻转讬 讬砖 诇讛 转砖诇讜诪讬谉 讘注专讘讬转 讜讘谉 驻住拽 讛诪讙"讗 讘讗诪转 讘住"住 专驻"讜 讜讻"讝 诇驻讬 讛讗诪转 讚诪爪讬谞讜 讚专' 讬讜讞谞谉 讙讜驻讬' 讗诪专 讚诪谞讞讛 讬砖 诇讛 转砖诇讜诪讬谉 讘注专讘讬转 讜诪爪讬谞讜 诇专"讬 讗诪专 诇拽诪谉 讛诇讻讛 诪转驻诇诇 砖诇 诪谞讞讛 讜讗讞"讻 诪转驻诇诇 砖诇 诪讜住祝 爪专讬讻讬谉 讗谞讜 诇讚讞讜拽讬 谞驻砖讬谉 讜诇讗讜拽诪讬 讚讛讱 诪转驻诇诇 诪谞讞讛 诪讬讬专讬 讘砖讗讬谞讜 住诪讜讱 诇注专讘 砖讗讝 讙诐 诪讜住祝 讗讬谞讛 注讜讘专转. 讗讘诇 讘注诇 讛讘注讬' 讻讗谉 讛讬' 住讘讜专 诪讚转谞讬' 住转诪讗 诪转驻诇诇 诪谞讞讛 讜讗讞"讻 诪转驻诇诇 诪讜住祝 诪讬讬专讬 讘讻诇 讙讜讜谞讬 讘讬谉 讘注讜讚 讬讜诐 讙讚讜诇 诇讛转驻诇诇 砖转讬 转驻诇讜转 讜讘讬谉 讘驻谞讜转 讛讬讜诐 砖讗讬谉 驻谞讗讬 讘讬讜诐 专拽 诇转驻诇转 讗讞转 讜爪专讬讻讬谉 讗谞讜 诇讜诪专 讚讛讱 讘专讬讬转讗 驻诇讬讙讬 注诇 讘专讬讬转讗 讚讻讗谉 注"讘 讘讟注讛 讘诪谞讞讛 讘注"砖 讜住"诇 诇讛讱 讚讚祝 讱"讞 讚诪谞讞讛 讗讬谉 诇讛 转砖诇讜诪讬谉 讘注专讘讬转 讚注讘专 讬讜诪讜 注讘专 拽专讘谞讜 讜讗"讻 诇注谞讬谉 诪爪讜讛 注讜讘专转 转诪讬讚 诪谞讞讛 讜诪讜住祝 砖讜讬诐 讗讜 砖砖转讬讛谉 讝诪谞谉 注讜讘专 讗讜 砖砖转讬讛谉 讗讬谉 讝诪谞谉 注讜讘专 讜诇讻谉 讘讻诇 讙讜讜谞讬 诪谞讞讛 拽讚讬诐 诪砖讜诐 转讚讬专 讜谞住转驻拽 讘注诇 讛讘注讬讗 讻讗讬讝讛 讘专讬讬转讗 讛诇讻转讗 讜拽讗诪专 讗转"诇 讟注讛 讜诇讗 讛转驻诇诇 注专讘讬转 讜讻讜' 讜转专爪讛 诇驻砖讜讟 讚专"讬 住"诇 讻讛讱 讘专讬讬转讗 讚讬砖 诇讛 转砖诇讜诪讬谉 讬砖 诇讚讞讜转 讚讛转诐 讞讚 讬讜诪讗 讛讜讗 讜讻讜' 讜拽驻砖讬讟 诇讬' 诪讚讘专讬 专"讬 讘注爪诪讜 讚讬砖 转砖诇讜诪讬谉 诇诪谞讞讛 讗祝 砖驻住拽 诇拽诪谉 讛诇讻讛 诪转驻诇诇 诪谞讞讛 讜讗讞"讻 诪讜住祝 讜注诇 讻专讞讱 爪专讬讻讬谉 讗谞讜 诇讞诇拽 讘讬谉 注讜讚 讛讬讜诐 讙讚讜诇 讜讘讬谉 讛讜讗 讻讘专 诇驻谞讜转 注专讘 讜讗讬谉 讻讗谉 砖讜诐 驻诇讜讙转讗 讘讬谉 讛讘专讬讬转讜转 讘讝讛 讜诪讝讛 讬砖 诇讛讜讻讬讞 讚诪讜住祝 讜讚讗讬 讗讬谉 诇讜 转砖诇讜诪讬谉 讜讻讚讘专讬 讛转讜住驻转 讘讚"讛 讗讘注讬讗 诇讛讜 讚讗诇"讻 讛讚拽"诇 诪讛 拽诪讘注讬' 诇讬' 谞驻砖讜讟 诪讛讱 讘专讬讬转讗 讚诇拽诪谉 讟注讛 讜诇讗 讛转驻诇诇 诪谞讞讛 讘注"砖 讜诪讘专讬讬转讗 讚讛讬讜 诇驻谞讬讜 砖转讬 转驻诇讜转 讗讬谉 住转讬专讛 讚讛专讬 诇注谞讬谉 转砖诇讜诪讬谉 讙诐 诇诪讜住祝 讬砖 转砖诇讜诪讬谉 讻诪讜 诇诪谞讞讛 讜讗"讻 砖驻讬专 住讘专讬 专讘谞谉 讚诪转驻诇诇 诪谞讞讛 砖讛讜讗 转讚讬专 讜注讬讬谉 诇拽诪谉 讘讚祝 讱"讝 注"讗 讘讞讬讚讜砖讬谞讜 砖诐:


讜讚注 砖讙讜祝 讚讘专讬 讛诪讙"讗 讘住讜祝 住讬诪谉 专驻"讜 注诐 讛讬讜转 讻讬 讚讘专讬讜 讛诐 讚讘专讬 讟注诐. 讜讗谞讬 诪讘讬讗 讚讘专讬讜 讘讻诪讛 诪拽讜诪讜转 讘住讜讙讬' 注讻"讝 诇讗 讗讜讻诇 诪诇诪谞讜注 诪诇讜诪专 讛讗诪转 砖讗讞专 诪讞"讻 谞诇注"讚 砖谞注诇诐 诪诪谞讜 讚讘专讬 讛讬专讜砖诇诪讬 讜讝"诇 讛讬专讜砖诇诪讬 专"讗 讘砖诐 专"讬 转驻诇转 讛诪谞讞讛 讜转驻诇转 讛诪讜住驻讬谉 转驻诇转 讛诪谞讞讛 拽讜讚诪转 讛讜讜谉 讘注讬谞谉 诪讬诪专 讻砖讗讬谉 砖讛讜转 讘讬讜诐 讻讚讬 诇讛转驻诇诇 砖谞讬讛谉 讗讘诇 讬砖 讘讬讜诐 诇讛转驻诇诇 砖谞讬讛谉 诪讜住祝 拽讜讚诪转 专"讝 讘砖诐 专"讬 讗驻讬' 讬砖 讘讬讜诐 讻讚讬 诇讛转驻诇诇 砖谞讬讛谉 转驻诇转 讛诪谞讞讛 拽讜讚诪转 注讻"诇 讛讬专讜砖诇诪讬 讛专讬 诪讘讜讗专 讛讬驻讱 讚讘专讬 讛诪讙"讗 讜讗讚专讘讛 讻砖讗讬谉 砖讛讜转 讗讝 驻砖讬讟讗 砖诪谞讞讛 拽讜讚诪转:


转"砖 讚讗诪专 专"讛 讜讻讜' 讗专"讬 讟注讛 讜诇讗 讛转驻诇诇 诪谞讞讛 讜讻讜'. 讜讛讗 讚驻诇讙讬谞讛讜 专' 讬讜讞谞谉 讛谞讱 诪讬诪专讜转 讚讬诇讬' 讘转专转讬 讜诇注讬诇 讗诪专 讟注讛 讜诇讗 讛转驻诇诇 注专讘讬转 讜讻讜' 讜讟注讛 讜诇讗 讛转驻诇诇 砖讞专讬转 讜讻讗谉 讘讟注讛 讜诇讗 讛转驻诇诇 诪谞讞讛 讛讜讗 诪讗诪专 讘驻谞讬 注爪诪讜 讜诇诪讛 诇讗 讻诇诇讬谞讛讜 讬讞讚 讻诇 讛谞讬 转诇转讗. 讜谞专讗讛 注"驻讬 诪"砖 讛转讜住' 诇拽诪谉 注"讘 讘讚"讛 讟注讛 讜讻讜' 讘砖诐 专讘讬谞讜 讬讛讜讚讛 讚讗诐 讟注讛 讘诪谞讞讛 讜诇讗 讛讝讻讬专 诪讗讜专注 讛讬讜诐 讘转驻诇转讜 砖砖讜讘 讗讬谞讜 诪转驻诇诇 注专讘讬转 讚诪讛 讬专讜讬讞 讘转驻诇转讜 砖讛专讬 讙诐 注转讛 砖讜讘 诇讗 讬讝讻讬专 诪讗讜专注 讬讜诐 讛注讘专. 讜诇驻讬"讝 讬砖 讞讬诇讜拽 讘讟注讬讜转 讘砖诇砖 转驻诇讜转 讛诇诇讜 讚讘讟注讛 注专讘讬转 讜讻谉 讘讟注讛 砖讞专讬转 讘讻诇 注谞讬谉 讬砖 转砖诇讜诪讬谉 讘讬谉 讟注讛 讜诇讗 讛转驻诇诇 诇讙诪专讬 讜讘讬谉 讟注讛 讜诇讗 讛讝讻讬专 诪讗讜专注 讛讬讜诐 讘讻诇 注谞讬谉 讬砖诇讬诐 砖讛专讬 注讚讬讬谉 诇讗 讛讜砖诇诐 讛讬讜诐 讜注讚讬讬谉 讬讜讻诇 诇讛讝讻讬专 诪讗讜专注 讛讬讜诐 讘转砖诇讜诪讬谉 讜诇讻谉 讻诇诇讬谞讛讜 专"讬 诇讟注讛 讘注专讘讬转 讜讟注讛 讘砖讞专讬转 讬讞讚 诪砖讗"讻 讘讟注讛 讘转驻诇转 讛诪谞讞讛 讗讬谉 讝讛 讻诇诇 诪诇讗 砖讬砖诇讬诐 讘注专讘讬转 讚转讬谞讞 讘讟注讛 讜诇讗 讛转驻诇诇 诪谞讞讛 讻诇诇 讚讗讝 砖驻讬专 讬砖诇讬诐 讘注专讘讬转 讗讘诇 讘讟注讛 讜诇讗 讛讝讻讬专 诪讗讜专注 讛讬讜诐 诇讗 讬专讜讬讞 讘转砖诇讜诪讬谉 讜诇讻谉 讗诪专讜 专"讬 诪讬诪专讗 诪讬讜讞讚转 诇注爪诪讛 砖诇 转驻诇转 讛诪谞讞讛. 讜诇讚注转 专讘讬谞讜 讗诇驻住 砖讞讜诇拽 注诇 专讘讬谞讜 讬讛讜讚' 讘讝讛 讻诪讘讜讗专 诇拽诪谉 讘转讜住' 讘住讜祝 讛讚讘讜专 谞专讗讛 诇驻专砖 诇讛讬驻讱 讚诇讻讱 诇讗 讻诇诇讬谞讛讜 讬讞讚 砖诇讗 转讬诪讗 讚讟注' 讜诇讗 讛转驻诇诇 诪谞讞' 讛讜讗 讚讜诪讬' 讚讟注讛 讜诇讗 讛转驻诇诇 注专讘讬转 讗讜 砖讞专讬转 讚诇讗 诪砖讻讞转 讘讛讜 讛砖诇诪讛 砖诇讗 讬讛讗 注讻"驻 讬讬转讜专 讘讛砖诇诪讛 讗祝 诪谞讞讛 讻谉 讛讜讗 砖诇讗 讬砖诇讬诐 讻讬 讗诐 讘砖讬专讜讬讞 讘讛砖诇诪转讜 诇讻讱 拽讘注 诇诪谞讞讛 诪讬诪专讗 诇注爪诪讛 诇讜诪专 砖讘讻诇 注谞讬谉 讬砖诇讬诐:


讜讗讬谉 讘讝讛 诪砖讜诐 注讘专 讬讜诪讜 讜讻讜' 讚讬讬拽 讘讚讘专讬讜 砖讗讬谉 讘讝讛 讜讘讜讚讗讬 诇讚讬讜拽讗 讗转讬. 讜诇砖讟转 专讘讬谞讜 讬讛讜讚讛 砖讛讝讻专转讬 讻讜讜谞转讜 讚讘讝讛 砖讟注讛 讜诇讗 讛转驻诇诇 诪谞讞讛 讻诇诇 讛讜讗 讚讗讬谉 讻讗谉 诪砖讜诐 注讘专 讬讜诪讜 讛讗 讟注讛 专拽 讘砖讻讞转 诪注讬谉 讛诪讗讜专注 讬砖 讘讜 诪砖讜诐 注讘专 讬讜诪讜. 讜诇砖讟转 专讘讬谞讜 讗诇驻住 爪"诇 讚讚讬讬拽 讚讘诇讗 讛转驻诇诇 诪谞讞讛 讛讜讗 讚讗"讘 诪砖讜诐 注讘专 讬讜诪讜 讛讗 讟注讛 讜诇讗 讛转驻诇诇 诪讜住祝 讬砖 讘讜 诪砖讜诐 注讘专 讬讜诪讜 讜讗讬谉 诇讜 转砖诇讜诪讬谉 讻讚讘专讬 讛转讜住' 讚"讛 讗讘注讬' 诇讛讜:


诪讬转讘讬 诪注讜讜转 讜讻讜'. 讜讛拽砖讜 讛转诇诪讬讚讬诐 讚诇诪讗 讛注讬讜讜转 讛讜讗 砖讗讬谉 诇讜 砖讻专 转驻诇讛 讘讝诪谞讛. 讜讗讜诇讬 诪砖讜诐 讚讚讜诪讬讗 讚拽"砖 拽转谞讬 砖讗讬谉 诇讛 转砖诇讜诪讬谉 讻诇诇 讜讻讚注转 讛讬砖 讞讜诇拽讬谉 讘住讬' 谞"讞 住注讬祝 讝'. 讗诇讗 讚讗讻转讬 诇讗 诪砖谞讬 诪讬讚讬 讛讘"注 砖讘讬讟诇 讘诪讝讬讚 讜讛专讬 讗讬谞讜 讚讜诪讬' 讚拽"砖 砖讗驻讬' 讘砖讜讙讙 讗讬谉 诇讛 转砖诇讜诪讬谉. 讜讗讜诇讬 讛讜讗讬诇 讜诪驻讜专砖 讘讛讚讬讗 讘讬讟诇 诇讗 诪砖讙讞讬谞谉 讘诪讛 砖讗讬谞讜 讚讜诪讬讗 讚拽"砖. 讜注讜讚 谞诇注"讚 讚诇讻讗讜专讛 诪讛 砖讛讘讬讗 住讬驻讗 讚讘专讬讬转讗 讜讞住专讜谉 诇讗 讬讜讻诇 讜讻讜' 讗讬谞讜 注谞讬谉 诇拽讜砖讬讬转讜 讻讗谉. 讜谞专讗讛 讚讬砖 诇讚拽讚拽 讘住讬驻讗 讚讘专讬讬转讗 讚拽讗诪专 砖谞诪谞讜 讞讘讬专讬讜 诇讚讘专 诪爪讜讛 讜讛讜讗 诇讗 谞诪谞讛 注诪讛诐 讜诪诇转 注诪讛诐 讛讜讗 诪讬讜转专 讜讛"诇 诇诪讬诪专 砖谞诪谞讜 讞讘讬专讬讜 诇讚讘专 诪爪讜讛 讜讛讜讗 诇讗 谞诪谞讛 讜诪讚拽讗诪专 注诪讛诐 诪砖诪注 砖讙诐 讛讜讗 注砖讛 诪爪讜讛 讝讜 诇讘讚讜 讗讘诇 诇讗 谞诪谞讛 注诪讛诐 砖讗讬谞讜 讚讜诪讛 诇诪专讜讘讬诐 砖注讜砖讬诐 诪爪讜讛 诇讬讞讬讚 砖注讜砖讛 诪爪讜讛 讜讗诪谞诐 讛讗 讜讚讗讬 讚注讜砖讛 诪爪讜讛 讘讬讞讬讚讬 砖讬砖 诇讜 砖讘专 讛诪爪讜讛 讗诇讗 砖诇讗 诪诇 讻讱 讻讗诇讜 讛诪专讜讘讬诐 讜诇讻谉 拽讜专讗 诇讝讛 讞住专讜谉 砖讞住专 诇讜 拽爪转 诪谉 讛砖讻专 讜诇讗 讻讜诇讜 讜诪讚诇讗 讻诇诇讜 注诐 讘讘讗 专讗砖讜谞' 讜诇讗诇讜 拽讜专讗 诪注讜讜转 讜诇讝讛 拽讜专讗 讞住专讜谉 诪讻诇诇 砖讘专讬砖讗 讛讜讗 诪注讜讜转 讙诪讜专 砖讗讬谉 诇讜 砖讜诐 砖讻专 转驻诇讛 讞讬讜讘讬转 讜讗祝 砖讬砖 诇讜 砖讻专 转驻诇转 专砖讜转 诇诪"讚 讛诇讜讗讬 砖讬转驻诇诇 讻诇 讛讬讜诐 诪"诪 谞拽专讗 诪注讜讜转 砖讛专讬 讗祝 讗诐 讛讬' 诪转驻诇诇 讘讝诪谞讜 讛讬' 讬讻讜诇 诇讛转驻诇诇 注讜讚 讛驻注诐 转驻诇转 讛专砖讜转 讜诪讝讛 诪讜讻讞 讚诪注讜讜转 讛讬讬谞讜 诇讙诪专讬 砖讗讬谉 诇讜 砖讜诐 砖讻专 砖诇 转驻诇讛 讞讬讜讘讬转 讜砖驻讬专 诪讜转讬讘:


转讜住' 讚"讛 转驻诇转 讛砖讞专 讜讻讜' 讜讗"转 讜讗诪讗讬 诇讗 拽转谞讬 讜讻讜' 讻诇 讛讬讜诐 讜讻讜'. 讜诇注谞讚"谞 讚诇讻讱 拽讗诪专 注讚 讛注专讘 讚讗祝 讚讘讚讘专讬 专讘谞谉 讜讚讗讬 注讚 讜诇讗 注讚 讘讻诇诇 讜讻诪讜"砖 专砖"讬 诇拽诪谉 注"讘 讘讚"讛 注讚 讜注讚 讜讻讜' 诪"诪 专诪讝 讛转谞讗 讘诇砖讜谞讜 讚诇驻注诪讬诐 讙诐 注讚 讜注讚 讘讻诇诇 讻讙讜谉 讟注讛 讜诇讗 讛转驻诇诇 诪谞讞讛 砖诪转驻诇诇 讙诐 讻诇 讝诪谉 讛注专讘 讜讻谉 转驻诇转 讛砖讞专 注"讞 讜诇驻注诪讬诐 注讚 讜注讚 讘讻诇诇 讻讙讜谉 讟注讛 讜诇讗 讛转驻诇诇 砖讞专讬转 砖诪转驻诇诇 讘讞爪讬 讬讜诐 讛砖谞讬 讜讻讚讘专讬 专"讬 讘讙诪专讗 诪砖讗"讻 诪讜住祝 砖讗讬谉 诇讜 转砖诇讜诪讬谉 讻诇诇 谞拽讟 讻诇 讛讬讜诐 诇讗驻讜拽讬 讛诇讬诇讛 诇讞诇讜讟讬谉. 讜讗诪谞诐 讛转讜住' 讛讜爪专讻讜 诇转专抓 转讬专讜抓 讗讞专 诪砖讜诐 讚讗讬 讻转讬专讜抓 讛谞"诇 诇讞讜讚 拽砖讛 诪讛 诪讬讘注讬' 诇讬' 讘讙诪' 讘讟注讛 讜诇讗 讛转驻诇诇 诪谞讞讛 讜讻讜' 转讬驻砖讜讟 诪诪砖谞转讬谞讜 诪讚诇讗 拽转谞讬 讘诪谞讞讛 讻诇 讛讬讜诐 讻诪讜 讘诪讜住祝 讜诇讻谉 讛讜爪专讻讜 诇转专抓 讚讘诇讗"讛 诇讗 砖讬讬讱 诇诪讬转谞讬 讘诪谞讞讛 讻诇 讛讬讜诐 诪砖讜诐 讚讗讬谉 讝诪谞讛 诪转讞讬诇 专拽 诪砖砖 讜诇诪注诇讛:


讘讗"讚 讜诇讛讻讬 诪拽讚讬诐 转驻诇转 讛诪谞讞讛 讜讻讜'. 讜诇讜诇讗 讚讘专讬讛诐 讛讬' 谞诇注"讚 讚诇讛讻讬 诪拽讚讬诐 诪谞讞讛 讜讗住诪讻讬' 诇砖诇 砖讞专 诇讛讜专讜转 讚诪谞讞讛 诪拽专讬 住诪讜讻讛 诇砖诇 砖讞专 讜讗诐 讟注讛 讜诇讗 讛转驻诇诇 砖讞专讬转 讘砖讘转 讬讻讜诇 诇讛砖诇讬诪讛 讘诪谞讞讛 讗祝 砖讻讘专 讛驻住讬拽 讘转驻诇转 讛诪讜住祝 讘讬谞转讬讬诐 诇讗 诪拽专讬 注讘专 讝诪谉 讘' 转驻诇讜转 讗驻讬' 诇专"讬 砖讝诪谉 诪讜住祝 专拽 注讚 砖讘注 诪注讜转 讬讻讜诇 诇讛砖诇讬诐 砖诇 砖讞专 讘诪谞讞讛 讗祝 讗讞专 砖讘注 砖注讜转. 讜注讬讬谉 讘诪讙"讗 住讬' 拽"讞 住"拽 讜'. 讜讗谞讬 诪住转驻拽 讗诐 注讻"驻 讙诐 诪讜住祝 诪拽专讬 转驻诇讛 讛住诪讜讻讛 诇砖讞专讬转 讜谞"诪 讗诐 砖讻讞 讜诇讗 讛转驻诇诇 砖讞专讬转 讘砖讘转 讜谞讝讻专 讗讞专 砖砖 讘转讞诇转 砖讘注 讗诐 讬讻讜诇 讗讝 诇讛砖诇讬诐 砖诇 砖讞专讬转 拽讜讚诐 讞爪讬 砖讘注 讚讗祝 砖爪专讬讱 诇讛住诪讬讱 诇转驻诇讛 讛住诪讜讻讛 砖诇 讗讜转讜 讛讝诪谉 讗专讬 讬讻讜诇 诇讛住诪讬讻讛 诇砖诇 诪讜住祝 讜讗转"诇 砖讬讻讜诇 诇讛砖诇讬诪讛 讘讗讜转讜 讞爪讬 砖注讛 砖讜讘 讗谞讬 诪住转驻拽 讗讬讝讛 转驻诇讛 讬拽讚讬诐 讚讛讗 讚爪专讬讱 诇讛拽讚讬诐 讞讜讘转 砖注转讬' 讘专讬砖讗 讛讬讬谞讜 诪砖讜诐 讚讞讘讬讘讛 诪爪讜讛 讘砖注转讛 讜讘注谞讬谉 诪注诇转 转讚讬专 讻诇 砖诇砖讛 转驻诇讜转 砖讞专讬转 讜诪谞讞讛 讜注专讘讬转 砖讜讬诐 诇讻谉 讗讝诇讬谞谉 讘转专 讞讘讬讘讛 讘砖注转讛 讗讘诇 讘谞讚讜谉 住驻拽 砖诇谞讜 讬砖 诇砖诇 砖讞专讬转 诪注诇转 转讚讬专 讜诇砖诇 诪讜住祝 诪注诇转 讞讘讬讘讛 讘砖注转讛 讗讬讝讛 诪讛谉 注讚讬祝. 讜诇拽诪谉 谞讚讘专 注讜讚 诪讝讛:


注讜讚 谞住转驻拽转讬 讘砖讻讞 讜诇讗 讛转驻诇诇 诪谞讞讛 砖诪转驻诇诇 注专讘讬转 砖转讬诐 讘讝讛 讗讬讝讛 诪讛谉 讬拽讚讬诐. 诇讚讬讚谉 讚拽讬讬"诇 转驻诇转 注专讘讬转 专砖讜转 讜讗"讻 讬砖 诇诪谞讞讛 诪注诇讛 砖讛讬讗 讞讜讘讛 讜诇注专讘讬转 讬砖 诪注诇讛 砖讛讬讗 讝诪谞讛 讗讬讝讛 注讚讬祝. 讜讗祝 砖讚讘专 讝讛 诪驻讜专砖 讘讘专讬讬转讗 注"讘 诪讘讚讬诇 讘专讗砖讜谞讛 讜讻讜' 讛专讬 砖爪专讬讱 诇讛拽讚讬诐 注专讘讬转 讘专讬砖讗. 讬砖 诇讚讞讜转 讗讜诇讬 讘专讬讬转讗 讝讜 专"讙 讛讬讗 讚住"诇 诇拽诪谉 讚祝 讱"讝 注"讘 讚讙诐 注专讘讬转 讛讬讗 讞讜讘 讗讘诇 诇专' 讬讛讜砖注 讚住讘专 转驻诇转 注专讘讬转 专砖讜转 讬砖 诇讛住转驻拽. 讜讗诪谞诐 讻讬讜谉 砖讻诇 讛驻讜住拽讬诐 驻住拽讜 讘讛讱 讘专讬讬转讗 讚诪讘讚讬诇 讘专讗砖讜谞讛 讜讻讜' 讗祝 讚讗谞谉 拽讬讬"诇 转"驻 专砖讜转 诪讜讻讞 讚讗驻讬' 转驻诇转 专砖讜转 讘砖注转讛 拽讜讚诐 诇转砖诇讜诪讬谉 砖诇 讞讜讘讛:


讚"讛 讟注讛 讜讻讜' 讜诪讬讛讜 讗诐 讗讬讞专 讜讻讜' 讜诇讗讞专 讘' 转驻诇讜转 诇讗 诪爪讬谞讜 砖转讬拽谞讜 讞讻诪讬诐 讜讻讜'. 谞住转驻拽转讬 诇诪讗讬 讚拽讬讬"诇 讻专"讬 讚转"讛 注讚 讗专讘注 砖注讜转 讻讚讗诪专讬' 诇拽诪谉 讚祝 讱"讝 注"讗 讜讻转讘 讛专讗"砖 讚讗驻注讬"讻 讬讻讜诇 诇讛转驻诇诇 注讚 讞爪讜转 讜砖讻专 转驻诇讛 讬讛讘讬 诇讬' 注讬讬谉 讘专讗"砖. 讜注转讛 讗谞讬 诪住讜驻拽 讗诐 砖讻讞 讜诇讗 讛转驻诇诇 注专讘讬转 讜诇讗 谞讝讻专 注讚 讗讞专 砖注讘专讜 讗专讘注 砖注讜转 注诇 讛讬讜诐 讗诐 讝讛 诪拽专讬 讗讞专 讘' 转驻诇讜转 讜讗讬谉 诇讜 砖讜讘 转砖诇讜诪讬谉 诇注专讘讬转. 讗讜 讚诇诪讗 讻讬讜谉 砖注讚讬谉 诇讗 讛讙讬注 讝诪谉 转驻诇转 讛诪谞讞讛 诇讗 讛驻住讬讚 转砖诇讜诪讬谉 砖诇 注专讘讬转:


讜讛谞讛 讛转讜住' 讞讬讚砖 诇谞讜 讚讗讞专 讘' 转驻诇讜转 讗讬谉 诇讜 转砖诇讜诪讬谉 讜诇驻讬 讚讘专讬讛诐 拽砖讛 诪讗讬 诪讜转讬讘 讘讙诪' 诪讘专讬讬转讗 讚诪注讜讜转 诇讗 讬讜讻诇 诇转拽谉 讚诇诪讗 讛讱 讘专讬讬转讗 诪讬讬专讬 砖注讘专 讝诪谉 讘' 转驻诇讜转. 讜诇驻讬 诪砖"诇 讘讚讘专讬 讛讙诪专讗 讚拽讜砖讬讬转讜 讛讜讗 诪砖讜诐 讚讚讜诪讬讗 讚拽"砖 拽转谞讬 谞讬讞讗 讜讗诪谞诐 讛谞诇注"讚 诇转专抓 注讜讚 诪讛 砖讗讬讞专 讛转诇诪讜讚 诇讗转讜讘讬 讛讱 诪讬转讘讬 注讚 砖讛讘讬讗 讙诐 诪讬诪专讗 讚专"讛 诪砖诪讬' 讚专"讬 讟注讛 讜诇讗 讛转驻诇诇 诪谞讞讛 讜讛诇讗 讘讘专讬讬转讗 诇讗 谞讝讻专 转驻诇转 诪谞讞讛 讻诇诇 讜注拽专 讛拽讜砖讬讗 注诇 转驻诇转 讛注专讘 讗讜 砖诇 砖讞专 讜讗"讻 讛讜讛 诇讬' 诇讗转讜讘讬 注诇 诪讬诪专讗 拽诪讗 讚讗诪专 专讘 诪专讬 诪砖诪讬' 讚专"讬. 讜谞专讗讛 讚拽讜砖讬讗 讗讞转 诪转讜专爪转 讘讞讘讬专转讛 讚讘诇"讝 诇讗 讛讬' 讬讻讜诇 诇讛拽砖讜转 讚讛讜讛 诪讜拽诪讬谞谉 讛讱 讘专讬讬转讗 砖讻讘专 砖讛讛 诇讗讞专 讘' 转驻诇讜转. 讜讗诪谞诐 讘讘专讬讬转讗 讝讜 讬砖 诇讚拽讚拽 诇诪讛 讘讗诪转 诇讗 讞砖讬讘 讙"讻 诪注讜讜转 讜讻讜' 砖讘讟诇 转驻诇转 诪谞讞讛 讜讗讟讜 讻讬讜谉 讚诇讬讻讗 拽"砖 讘诪谞讞讛 诇讗 讞砖讬讘 讙诐 讛转驻诇讛. 讜爪"诇 讚诇讗 诪讘注讬讗 拽讗诪专 诇"诪 注讘专 讜诇讗 讛转驻诇诇 诪谞讞讛 讜讚讗讬 讛讜讗 诪注讜讜转 诇讗 讬讜讻诇 诇转拽谉 砖讛专讬 注讘专 讬讜诪讜 讜讘讟诇 拽专讘谞讜 讗诇讗 讗驻讬诇讜 讘讬讟诇 注专讘讬转 讗讜 砖讞专讬转 讙"讻 讛讜讗 诪注讜讜转 诇讗 讬讜讻诇 诇转拽谉. 讜诪注转讛 诪讜讻讞 讗驻讬' 诇讗 注讘专讜 讝诪谉 讘' 转驻诇讜转 诪讬讬专讬 讛讱 讘专讬转讗 讚讗讬 诪讬讬专讬 讚讜拽讗 讘注讘专 讝诪谉 讘' 转驻诇讜转 讗"讻 讘诇讗 讛转驻诇诇 砖讞专讬转 诪讬讬专讬 砖讻讘专 注讘专 讝诪谉 诪谞讞讛 讙"讻 讜讻讘专 讛讙讬注 讛诇讬诇讛 砖讛专讬 讝诪谉 诪谞讞讛 讛讜讗 注讚 讛注专讘 讗"讻 讙诐 砖诇 砖讞专讬转 讻讘专 注讘专 讬讜诪讜 讜讘讟诇 拽专讘谞讜 讜讛讚拽"诇 诪"砖 讘讟诇 砖讞专讬转 讚拽转谞讬 讜诪"砖 讘讟诇 诪谞讞讛 讚诇讗 拽转谞讬. 讜注诇 诪讬诪专讗 拽诪讗 讚专"诪 诇讗 讛讜讛 讬讻讜诇 诇讛拽砖讜转 讚讛讜讛 讗诪专讬' 讚诪讬讬专讬 讘注讘专 讝诪谉 讘' 转驻诇讜转 讜讛讗 讚诇讗 讞砖讬讘 诪谞讞讛 诇讗 诪讘注讬' 拽讗诪专 诇"诪 诪谞讞讛 转诪讬讚 讛讜讗 诪注讜讜转 诇讗 讬讜讻诇 诇转拽谉 砖讛专讬 转讬讻祝 注讘专 讬讜诪讜 讗诇讗 讗驻讬诇讜 注专讘讬转 讜砖讞专讬转 讘"讻 诪砖讻讞转 砖讬讛讬' 诪注讜讜转 诇讗 讬讜讻诇 诇转拽谉 讜讻讙讜谉 砖注讘专 讝诪谉 讘' 转驻诇讜转. 讜讛讗 讚讛讜爪专讱 诇诪讬转谞讬 讘讟诇 转驻诇转 砖讞专讬转 讜讛专讬 讛讜讗 拽"讜 诪注专讘讬转 砖注讚讬讬谉 诇讗 注讘专 讬讜诪讜 讗驻讬' 讗讞专 讝诪谉 讘' 转驻诇讜转 讜讗驻"讛 讛讜讗 诪注讜讜转 讜讻讜' 拽"讜 砖讞专讬转 砖注讘专 讬讜诪讜 讗讞专 讝诪谉 讘' 转驻诇讜转. 讬砖 诇讜诪专 讚砖讞专讬转 诪注专讘讬转 诇讗 讬诇驻讬谞谉 讚讛"讗 砖讗谞讬 注专讘讬转 砖讛讜讗 专砖讜转 诇讻讱 诇讗 转讬拽谞讜 诇讛 转砖诇讜诪讬谉 讜讗讬爪讟专讱 砖讞专讬转 讗祝 砖讛讬讗 讞讜讘讛 诪"诪 讗讞专 讝诪谉 讘' 转驻诇讜转 讗讬谉 诇讛 转砖诇讜诪讬谉. 讜讗"讻 讗讬谉 讻讗谉 砖讜诐 拽讜砖讬讗 诪讛讱 讘专讬讬转讗 注诇 诪讬诪专讗 拽诪讗 讚专"讬. 讜讗诪谞诐 讗讬 讛讜讛 诪转专爪讬谞谉 讛讻讬 注讻"驻 诪讜讻讞 讚讛讬讻讬 讚诇讗 讛转驻诇诇 诪谞讞讛 讗驻讬诇讜 转讬讻祝 住诪讜讱 诇讛 讘注专讘讬转 讗讬谉 诇讛 转砖诇讜诪讬谉 讜讗"讻 注讻"驻 注诇 诪讬诪专讗 讚专"讛 诪砖诪讬' 讚专"讬 诪讜转讬讘 诪讛讱 讘专讬讬转讗. 讜诪砖谞讬 讛讘"注 砖讘讟诇 讘诪讝讬讚 讜讙"讻 诇讗 讞砖讬讘 诪谞讞讛 讚诇讗 诪讬讘注讬讗 拽讗诪专 诇"诪 讘讟诇 诪谞讞讛 讚讗讬讻讗 转专转讬 诇专讬注讜转讗 砖讘讬讟诇 讘诪讝讬讚 讜讙诐 注讘专 讬讜诪讜 驻砖讬讟讗 砖讛讜讗 诪注讜讜转 讜讻讜' 讗诇讗 讗驻讬诇讜 注专讘讬转 讜砖讞专讬转 讚诇讗 注讘专 讬讜诪讜 讗驻"讛 讻讬讜谉 砖讘讬讟诇 讘诪讝讬讚 讛讜讗 诪注讜讜转 讜讻讜'. 讜讗诪谞诐 诪讛 讚讗诪专 专讘 讗砖讬 讚讬拽讗 谞诪讬 讜讻讜' 讜讗"讻 讙诐 讛讛讬驻讱 谞专诪讝 讘讻讗谉 讚讗诐 诇讗 讘讬讟诇 讘诪讝讬讚 专拽 讟注讛 砖驻讬专 讬砖 诇讜 转砖诇讜诪讬' 讛讚拽"诇 诪讚讜注 诇讗 转谞讬 诪谞讞讛 诇专讘讜转讗 诇爪讚 讝讛 讚讗驻讬诇讜 诪谞讞讛 讚注讘专 讬讜诪讜 讗驻"讛 讚讜拽讗 讘讬讟诇 讘诪讝讬讚 讛讜讗 讚讛讜讛 诪注讜讜转 诇讗 讬讜讻诇 诇转拽谉 讛讗 砖讻讞 讬砖 诇讜 转砖诇讜诪讬谉. 讜诪讝讛 讛讬' 专讗讬' 诇讚讘专讬 专讘讬谞讜 讬讛讜讚讛 讘住诪讜讱 注"讘 讘转讜住' 讘讚"讛 讚讘砖讻讞 诪讗讜专注 讛讬讜诐 讗讬谉 诇诪谞讞讛 转砖诇讜诪讬谉 讻讬讜谉 砖注讘专 讛讬讜诐 讜讗"讻 转谞讬 讘讘专讬讬转讗 讚注专讘讬转 讜砖讞专讬转 讛讜讗 讚讘注讬谞谉 讘讬讟诇 讘诪讝讬讚 讗讘诇 讘诪谞讞讛 诪砖讻讞转 讙诐 讘砖讜讙讙 砖讛讜讗 诪注讜讜转 讜讻讜' 讻讙讜谉 讘砖讻讞 诪诇讛讝讻讬专 诪讗讜专注 讛讬讜诐:


讚讬拽讗 讻诪讬 讚拽转谞讬 讘讬讟诇 讜讻讜' 讗祝 讚讙诐 讙讘讬 拽"砖 转谞讬 讘讬讟诇 讜讗驻"讛 讚注转 拽爪转 驻讜住拽讬诐 讚讗驻讬' 砖讻讞 讗讬谉 诇讛 转砖诇讜诪讬谉 爪"诇 讚诪砖讜诐 转驻诇讛 转谞讬 讘讬讟诇:


讚"讛 讗讬讘注讬' 诇讛讜 讜讻讜' 诇讗 讘注讬 讜讻讜' 诪讜住祝 讚讛讗 讜讚讗讬 讗讬谞讜 诪转驻诇诇 讘注专讘讬转 讜讻讜'. 谞住转驻拽转讬 诇专' 讬讛讜讚讛 讚诪讜住祝 讝诪谞讜 专拽 注讚 砖讘注 砖注讜转 讗诐 砖讻讞 讜诇讗 讛转驻诇诇 讗诐 讬砖 诇讜 转砖诇讜诪讬谉 讘诪谞讞讛 讗诐 讗诪专讬谞谉 讻讬讜谉 砖注讚讬讬谉 讬讜诐 讛讜讗 讜专讗讜讬 诇讛拽专讬讘 讘讜 拽专讘谞讜转 讗祝 砖讗讬谞讜 专讗讜讬 砖讜讘 诇诪讜住祝 讬砖 诇讜 转砖诇讜诪讬谉 诪讬讚讬 讚讛讜讛 讗转驻诇转 砖讞专讬转 讗祝 砖砖讜讘 讗讬谞讜 专讗讜讬 诇转诪讬讚 砖诇 砖讞专 讗驻讬讛 讗祝 诇驻讬 住驻讬拽讜 砖诇 讘注诇 讛讘注讬讗 讚诪谞讞讛 讗讬谉 诇讜 转砖诇讜诪讬谉 讘注专讘讬转 讚注讘专 讬讜诪讜 讘讟诇 拽专讘谞讜 讜诇讗 讗诪专讬谞谉 专讞诪讬 谞讬谞讛讜 讜讻讜' 讗驻"讛 砖讞专讬转 讬砖 诇讜 转砖诇讜诪讬谉 讘诪谞讞讛 讗祝 砖注讘专 讝诪谞讜 砖诇 转诪讬讚 砖诇 砖讞专 诇讗 讗诪专讬' 注讘专 讝诪谞讜 讘讟诇 拽专讘谞讜 讻讬讜谉 砖专讗讜讬 诇砖讗专 拽专讘谞讜转 讗"讻 讛讛"讚 诪讜住祝 讗讜 讚诇诪讗 砖讗谞讬 砖讞专讬转 讜诪谞讞讛 讚砖诐 转诪讬讚 讞讚 讗祝 砖讝讛 讘讘讜拽专 讜讝讛 讘注专讘 讜讛专讬 讛讜讗 讝诪谉 诇转诪讬讚 砖诇 讘讬谉 讛注专讘讬诐 讗讘诇 诪讜住祝 讗讞专 砖讘注 砖注讜转 讗讬谞讜 专讗讜讬 注讜讚 诇拽专讘谉 诪讜住祝 讻诇诇 诇专' 讬讛讜讚讛 讜诇拽诪谉 讚祝 讱"讞 注"讗 谞讚讘专 注讜讚 诪讝讛. 讜诇讻讗讜专讛 讬砖 诇讛讜讻讬讞 讚讗讬谉 诇讛 转砖诇讜诪讬谉 讚讛专讬 诇拽诪谉 讚祝 讱"讞 注"讗 专"讬 讗讜诪专 诪转驻诇诇 砖诇 诪讜住祝 讜讻讜' 砖讝讜 注讜讘专转 讜讻讜' 讜讗讬 住"讚 砖讬砖 诇诪讜住祝 转砖诇讜诪讬谉 讘诪谞讞讛 讗"讻 讙诐 诪讜住祝 讗讬谞讛 注讜讘专转 砖讛专讬 讬砖 诇讛 转砖诇讜诪讬谉. 讜讗讜诇讬 讻讬讜谉 砖讝诪谞讛 讛讗诪讬转讬 注讜讘专 诪拽专讬 注讜讘专转 砖讛专讬 砖讻专 转驻诇讛 讘讝诪谞讛 砖讜讘 诇讗 讬讛讬' 诇讜. 讜拽爪转 讬砖 诇讛讜讻讬讞 砖讗祝 砖讬砖 转砖诇讜诪讬谉 讗驻"讛 诪拽专讬 注讜讘专转 诪讚诇讗 讛讜讻讬讞讜 讛转讜住' 讻讗谉 讚诪讜住祝 讗讬谉 诇讛 转砖诇讜诪讬谉 诪讚拽专讬 诇讛 专"讬 诪爪讜讛 注讜讘专转 讗诇讗 讜讚讗讬 讻诪讜"砖 砖讗祝 砖讬砖 诇讛 转砖诇讜诪讬谉 诪拽专讬 注讜讘专转 诪讝诪谞讛 讛拽讘讜注 诇讛. 讜讗祝 砖讻转讘 讛诪讙"讗 讘住讜祝 住讬诪谉 专驻"讜 砖讗诐 讛讜讗 住诪讜讱 诇注专讘 讬转驻诇诇 诪讜住祝 转讞诇讛 诇驻讬 砖诪谞讞讛 讬砖 诇讛 转砖诇讜诪讬谉 讘注专讘讬转 讛专讬 砖诪谞讞讛 讘拽专讗 讗讝 讗讬谞讛 注讜讘专转 诇驻讬 砖讬砖 诇讛 转砖诇讜诪讬谉 讗祝 砖讛讬讗 注讜讘专转 诪讝诪谞讛 讛讗诪讬转讬. 砖讗谞讬 讛转诐 砖诪讜住祝 讬讜讚讞讛 诇讙诪专讬 讗祝 诪转砖诇讜诪讬谉 讜谞讙讚 讝讛 诪讬拽专讬 讗讝 诪谞讞讛 讗讬谞讛 注讜讘专转 砖讗讬谞讛 注讜讘专转 诇讙诪专讬. 讜诇拽诪谉 讚祝 讱"讝 注"讗 谞讚讘专 注讜讚 诪讝讛:

